
^ommer i Odsherred 

(zn ug.e i ^Zi/køBijig: og: omegn 

af Gudrun 'ioriec ^førch. — < 37£ønefåer af forfalletitufen 



Der findes ikke mange byer som det lille Nykøbing, 
omkrandset af en alsidig, storslaaet og skøn natur. 

Naar man har gæster, kan man en hel uge køre rundt 
med dem og vise dem Odsherreds smukke steder, og saa 
forskelligartede er de, at gæsterne somme tider tror, de 
er i Jylland, somme tider ved Østsjællands smilende ky- 
ster, men til slut opdager, at det er Odsherred, og maa 
sande overlæge Helwegs ord, naar han synger: 

»Hvor findes saa yndigt et sted paa vor jord 

som her mellem skove og høje, 

det skummende hav og den smilende fjord, 

der fast omkring landet sig bøje; 

den hele natur raaber: Kom her og bliv, 

thi her er det herligt at leve sit liv.« 

Ja, kom her en uge og kør med, på Søndag kører 
vi til Rør v i g! Vejen, som før var sandet og stenet, er 
nu asfalteret og fin, men civilisationen naar kun til 
grøftekanterne, som er fulde af blomster, brombær, 
hindbær, gyvel og slaaen, og som gaar over i et landskab 
oversaaet med smaalcrat, fyr og birk, lyng og andre 
haardføre blomster, strittende korn paa mager jord, for- 
blæste træer, som hælder mod øst og ligesom gør 
undskyldning for, at de er der, til trods for indskriftens 
ord ved vor vej: »Hvor leen ej kan slaa, og ploven ej 
kan gaa, der bør et træ at staa«. 

Gennem Rørvig kører vi til Højsande, denne kæmpe- 
bølge af sand med tjørn og andre træer, som klamrer 
sig fast dertil, som følte de den pligt, de har, til at holde 
paa sandet. »Bølgen« ender ved den lille Dybesø med 
fersk vand, kun adskilt ved en smal tunge fra saltvandet, 
det dejlige Kattegat. 

Turen her er nu ikke saa streng for hestene, her er 
ingen bakker. Hele sommeren vrimler der med glade 
badegæster, men om vinteren er der stille; og i ældre 

tid, da Rørvig ikke 
var »opdaget«, var 
der ogscui fredeligt 
om sommeren, og 
stilheden hvilede 
over kysten helt ud 
til Korshage, som 
skyder sig ud mod 
nordøst. Naar sag- 
net fortæller, at de 
sejlede en mørk nat 
til Rørvig kirke med 
marsk Stigs lig, 
kunde de ikke let finde en mere afsides kyst. at skjule 
det ved. 

Mandag gaar turen til Kongsøre. Vi kører lige forbi 
det store Sindssygehospital og drejer der op 
for at se det. 

Det er sikkert det smukkeste og venligste af den art 
her i landet, det eneste, der er bygget i det, man kalder 





»pavillonsystemet«, mange store, spredte, gule bygninger 
med røde tegltage og pæne haver foran, ingen mure eller 
særlige kendetegn paa, at her bor de syge. Smukt og 
imponeb-ende ligger det mod syd, med skoven som læ mod 
nord og den bekendte frugtplantage mod vest. 

Vi læser overlæge Krarups indskrift paa den store 
sten i Grønnegaarden: 

»At gøre livet 

lyst og trygt 
for dem, hvis sind 

er mørkt og sygt, 
derfor er disse 

huse bygt.« 

Og med dette 
indtryk kører vi 
derfra igen, ned 
gennem den lange 
poppelallé og ud 

langs Isef jorden i læ af Anneberg skov, som er kraftig, 
frodig og pragtfuld her mod øst, hvor vinden ikke ta- 
ger saa kaardt paa den. De smaa bølger skvulper gemyt- 
ligt mod det bugtede land. Vi kører ud og ind mellem de 
pyntelige gaarde med deres blegede, rødkalkede sokler 
og med pyramidepopler ud mod landevejen; hveden er 
tung og lang, og køerne er fede. Turen gaar forbi Mantz- 
høj, den 100-aarige skovridergaard, som paa den natur- 
ligste og skønneste maade føjer sig ind i landskabet, 
som var den blevet til sammen med træer og buske; de 
fremmede udbryder uvilkaarligt: »Der maa være herligt 
at bo«. 

Ned gennem Kongsøre skov er dejligt, her er 
baade nødder, brombær og champignon; her er hen- 
rivende og yndefuldt, og vi drejer om forbi langdyssen, 
det 6 — 7000-aarige Kongsøre tingsted. 

Tirsdag skal vi en hel anden tur, i blæst og sol kø- 
rer vi til Odden; n u, ja nu, skal de se Odsherred i 
al dets pragt og vælde, se de mange kæmpehøje og de 
vide udsigter bakke op og bakke ned. Hestene aser, baade 
med at trække os op og med at holde igen ned ad bak- 
kerne, kusken sætter fødderne mod forsmækken og læg- 
ger sig helt tilbage, nu holder han stille paa toppen af 
bakken i Lumbsaas, se dog, hvor fornøjelig Sjællands 
Odde snor sig som en bred kæmpeslange ud i havet, hvor 
skummet sprøjter højt op om dens brede hoved; helt ude 
rejser hovedet sig brat op mellem milliarder af sten, af- 
rundede af den evige slikken af bølgerne. 

Vi gaar et par minutters gang til højre — til Ebbe- 
lykke med de høje, elegante og med græs og tjørn be- 
voksede bratte skrænter, som kaster sig lige ud i Katte- 
gat; og saa et par minutters gang til venstre, her hvor 
landet jævnt skraaner og lige som smyger sig ud i Sejrø- 
bugten. 

I Overby gør vi holdt og ser kirken med de mange 
minder om Willemoes og hans skønne gravsted paa kir- 

kegaarden der. Videre gaar det ud for at se Tunfiske- 
riet, men da aarstiden ikke, er inde for fangsten, morer 
det os ikke særligt, og vi kører videre ud til Yderby og 
Gniben, der er skønt og meget ejendommeligt. Hjemef- 
ter gaar turen over Højby, hvor den sjældent smukke 

kirke er, alvorsfuld 
og tung staar den, 
ragende op over den 
lille venlige landsby. 

Paa toppen af 
Anneberg stræde 
standser kusken, 
som af gammel va- 
ne, og hvilket syn! 
— ud over de gule 
marker ligger fest- 
ligt Isef jorden som 
et mørkt grøn-blaat 
baand mellem Lynæs brunede skrænter og Hornsherreds 
og Odsherreds venlige, afvekslende bredder, og langt, 
langt ude i det fjerne — som en anelse af blaat — ses 
Kullen. Et sandt rundskue er her, mod nord det mørke- 
blaa Kattegat over sindssygehospitalets røde tage med 
den grønne skov imellem, mod vest Odden, som smyger 
sig ud i Sejrøbugten, videre mod syd de uendelige fla- 
der af Lammefjordens brede agre om- 
kring Siddingefjord ind til skovene; 
man er betaget uden ord, mage til 
dette syn skal man lede længe efter. 

Onsdag til H øv e, men lad os 
vente til aften, vi tager maden med, 
planter os i det grønne græs i udkan- 
ten af skoven, helt nede ved vandet 
mellem de sjove smaa evigheds- 
blomster. 

Naar vi liar spist, gaar vi langs 
stranden vest paa, indtil vi møder vort 
køretøj, som er kørt over Veddinge 
bakker og ned mod vandet, vi staar op og kører over Or- 
drups mægtige bakker ned, hvor Næsset snor sig ud; 
lige til højre rager Skamlebæks radiomaster op; her i 
denne historiske egn ser det forbavsende ud, hvor fortid 
og fremtid mødes. 

Vi maa videre langs Sejrøbugten, mens solen gaar 
ned bag Nekselø. Vi kører gennem den lave skov ind un- 
der Vejrhøj, som 
rejser sig som en 
bred kegle, skovbe- 
vokset paa sydsiden, 
hvor lidt længere 
nede Dragsholms 
gamle majestætiske 
mure ligger som en 
stor alvorlig klods, 
som en fornem kri- 
gerborg. 

Paa tilbage- 
vejen kommer vi 
paa den modsatte side af Vejrhøj, og maanen skinner paa 
de flade Lammefjords marker, hvor der blot for én ge- 
neration siden var sejlbart vand. Vejrhøjs bakkedrag bli- 
ver ved at følge os lige til Høve. Mens vi kører ned igen- 
nem Høve stræde, ser vi, hvor maanen glitrer i vandet. 
Vi synes, denne tur er endnu smukkere, end den vi var 
paa i gaar. Men i morgen, Torsdag, skal vi til Klint, 
Klint med de tusinde stene og mærkelige formationer ved 





den underlige nøgne kyst. Naar vi sidder der, ser det ud, 
som om Odden ikke gik i vest, men i nord, og Hundested 
og Lynæs ikke gik mod øst, men ogsaa mod nord, saa 
vi sad dybt inde i en bugt; og mellem disse masser af 
store og smaa sten bryder vandet morsomt, og de høje, 
nøgne skrænter bag 
ved lukker os ude 
fra den øvrige ver- 
den. Her er den dy- 
beste fred og en- 
somhed. Kun havet 
med dets regelmæs- 
sige bølgeskvulp og 
langt ude Hesseløs 
ensformige fyr- 
blink. 

Fredag maa vi 
ud at sejle; vi læg- 
ger ud fra den lille folketomme havn med en passende 
vind og stryger forbi Ringholm ud til spidsen af 
Nakke. Her fortøjer vi og gaar langs vandkanten mod 
øst, hvor bakkerne hæver og sænker sig helt ud i vandet. 
— Saa, nu faar vi en byge og maa søge ly i en gaard; 
men mon ikke vi faar dette lille uheld, for at vore 
gæster kan faa et indtryk af Odsherreds befolknings 
mageløse gæstfrihed, for efter at vi 
har drukket kaffe med et utal af ka- 
ger til, kan vi næsten ikke faa lov at 
slippe igen. 

Vi vil nu over paa den anden side 
fjorden og krydser over til det, der 
kaldes Grønland, en af de mange 
smaa tunger, der strækker sig ud, 
grøn og frodig med en lille vej, der 
skærer sig gennem kornmarkerne. Der 
er lige som noget nysgerrigt ved aUe 
disse smaa forsøg, landet gør, for at 
den ene tunge kan kappes med den an- 
den for at kigge længst ud, helt ned mod Holbæk- 
fjorden. . j 

Vinden lægger sig mere og mere, saa vi maa ro til- 
bage. Naar vi »hviler paa aarerne«, hører vi musikken 
inde fra Grønne havehus og latter og snakken fra 
børnene i Kildehusene; ellers er her fredeligt og stille, 
og vi synger uvilkaarligt »Fred hviler over land og by« 
og glider stille ind 
i havnen. 

Hestene har nu 
hvilet sig, saa de 
burde trave en læn- 
gere tur nu lørdag, 
ned til Audebodæm- 
ningen, som beskyt- 
ter Lammefjorden 
mod havet, som lig- 
ger 11 fod højere 
og somme tider 
truer med at bryde 

over og ødelægge disse tusinder af tønder land. Frodige 
og frugtbare strækninger ligger der med huse og 
gaarde strøede over som gule, hvide og røde blomster 
paa et broget tæppe. Eller vi skulde køre til Sk ær by 
med den afvekslende plantage, som følger strandens 
bugtninger, og som man ligefrem kan gaa vild i? Men 
vi foretrækker at blive i det lille venlige Nykøbing i dag. 
Først gaar vi op paa mu s æ et, et af de musæer, der 

har flest medlemmer i hele landet. Der beundrer gæsterne 
blandt andet den typiske, smukke Odsherreds bondestue; 
det interesserer dem meget at se fotografiet af solvog- 
nen, som er fundet her i Trundholmsmosen og er et af 
de interessanteste oldtidsfund i landet. Selve vognen, som 
er af guld, stod ker en tid, men opbevares nu i Natio- 
valmusxet. 

Fra musæet gaar vi forbi kirken og præstegaarden 
til Nordstrand, hvor den lange, lange række som- 
merhuse er, og hvor badegæster smutter ud i vandet og 
boltrer sig i ubekymret sommerglæde. 

Langs stranden forbi Lyngen over Nyledsbakken 
gaar vi hjem. Nykøbing ser imponerende ud her fra bak- 
ken; kirken rager op over byens tage, 
og bag dem ser vi Rorvigs gule kirke, 
bag den igen Spodsbjergs høfder. 
Hvor vi vender øjet, ser vi vandet for- 
skelligt belyst; det slutter sig næsten 
som en ring om den lille by. 




Dagen endef vi i ' Gr'ø'nnehavehus, hvor vi til musik- 
kens toner sidder paa platformen og ser ud over hav- 
nen og fra Ringholm til Nakke. Vi kan høre de smaa 
fiskerbaade skynde sig hjem. 

Aftenen er stille og lun. Bag os den store, mørke 
bøgeskov, foran os den lille eng; maanen spejler sig i 
vandet; det er som, den sølvstribe, den danner, løb helt 
op paa engen, og vi nynner sagte: 

i>Hvor reder sommeren vel blomstersengen 
mer rigt end her, ned til den aabne strand? 
Hvor staar fuldmaanen over kløverengen 
saa dejlig som i bøgens fædreland? 

Du danske friske strand, 

hvor Dannebroge vajer ... 
Dig elsker jeg — 

Danmark, mit fædreland.« 

Gudrun Trier Møreh. 



EN NyByGGER PAA LAMMEFJORDEN 

NOVELLE AF G. HERM. JENSEN RØRVIG 



Dragsholms hvide Mure skinnede i Solen, saa man 
næsten kunde faa ondt i Øjnene af det. 

Det var Foraar og Saatid. Og i Dag var det Bjerre- 
sømarkens Tur til at blive behandlet. 

En Snes Arbejdere — Karle og Husmænd — med 
lige saa mange Spand Heste vandrede trolig Ager op og 
Ager ned, ivrigt overvaaget af Forvalteren. Dette Be- 
greb hører lige saa naturligt med til Herregaardslivet 
som Snaps til Spegesild og Fedtebrød. 

Det var noget ensformigt dette Arbejde. Dag efter 
Dag og Aar efter Aar det samme og det samme om igen. 
Og hvad førte det saa til? Ja, naar man ikke kunde mere, 
blev der maaske en Fribolig ude i Asylet ved Vindekilde 
— det man saa ude over Ellealléens kuplede Trækroner; 
der kunde man saa spise Naadsens Brød — som nok 
skulde være saa besk som Malurt. Og maaske blev der 
slet ikke en saadan Fribolig. Hvad saa? — Hvad saa? 

Det var en af Arbejderne, disse Tanker beskæfti- 
gede, mens han gik bag Harven. Han var aabenbart i 
ondt Lune i Dag, hvad han let blev, naar han for Alvor 
kom til at tænke over Tingene. Han havde nu Bolig i 
et af de saakaldte faste Huse og var nok selv ved at gro 
fast her. Men alt kan jo faa Ende! Og hvad saa? gentog 
han atter. ... Som de Lærker dog sang nede over Engene 
ved Fruerlund. Ja, de kunde sagtens synge og være glade. 
De fik det hele foræret. Naar Aftenen kom, kunde de 
trygt sætte sig til Hvile i deres lune Rede uden ængste- 
lige Tanker for, hvor de skulde faa Føden fra dem næste 



Dag Kanske Mikkel Ræv kom og slugte dem og 

hele deres Yngel, før Sol stod op. 

Mon der alligevel skulde være noget i det gamle 
Ord, at der intet er saa galt, uden at det jo er godt for 
noget. Arbejderen tænkte en Del derover og over sin egen 
Stilling. Men saa stillede Spørgsmaalet sig igen: hvor- 
dan han vel kunde forbedre sine Kaar. 

Og efter moden Overvejelse fandt han en Dag sig 
selv staaende inde hos Baronen. Han havde taget sig en 
ekstra Snaps for at faa Mod til denne vovelige Færd. 

Baronen havde rømmet sig, da han traadte ind, og 
nu rømmede Baronen sig igen. Arbejderen rømmede sig 
ogsaa som Tegn paa, at han vilde sige noget, mens han 
forlegent famlede ved sin Hue. 

Endelig fik han da paa en lidt kluntet og ufuld- 
stændig Maade fremført sit Ærinde : Om han ikke kunde 
komme i Betragtning, naar der blev et Fæstehus ledigt 
— helst et saadant, hvor han saa nogenlunde kunde blive 
ved med at passe sit Arbejde paa Gaarden. 

Jo, dette lod sig høre. For Tiden var der jo ingen 
ledige Huse, men naar der blev et, skulde man nok have 
ham i velvillig Erindring. Han kunde jo tale med Gods- 
forvalteren derom. 

I Høsten Aaret efter, da Arbejderen var med til at 
køre Sæd hjem fra Kildebæksmarken, var han kommen 
til at se ud over Lammefjorden. Det havde han gjort 
saa ofte før uden egentlig at forbinde nogen Tanke der- 
med. Han havde set, hvordan Vandet trak sig mere og 
mere tilbage, da de begyndte at pumpe, og derefter den 

nøgne Jord, der nu vigte sig for ham som en stor, grøn 
Græsflade, der dog allerede havde faaet enkelte Byg- 
ninger inde i Kanten. Og han havde hørt sige, at Sel- 
skabet vilde sælge Jord paa billige og rimelige Betin- 
gelser. 

Mon det var noget for ham? 

Den Tanke lod ham hverken have Rist eller Ro, og 
en Søndag opsøgte han derfor Tørlægningsselskabets 
Repræsentant, og de Oplysninger, han der fik, var nær 
ved at overstige hans dristige Forventninger. 

Han kunde faa Jord helt uden Penge — uden at ud- 
betale en rød Øre! 

Det var, som Døren paa en Gang blev aabnet for 
ham ind til Eventyrets rige Slaraffenland. 

Det svimlede ligefrem for ham. Alt løb rundt: 
Dragsholm, Fæstehus, Lammefjord og eget Bo — alt var 
en Kørom; men han fik sig dog samlet saa meget, at 
han fik fremsat en Bemærkning om, at han vilde tænke 
lidt nøjere derover, før han traf nogen endelig Bestem- 
melse. 

Han raadførte sig med adskillige angaaende sit Fore- 
havende, men flere raadede fra end til. Nogle betragtede 
det endog som Galmandsværk at fæste Bo ude paa Fjor- 
den. Hvis Dæmningen Audebo — Gundestrup ikke kunde 
holde, blev det cn net Redelighed for dem, Selskabet 
havde faaet lokket derud. 

»Nej, bliv du paa Landjorden, den er du kendt med, 
og der har du dit paa det tørre«, var Omkvædet paa alle 
de Viser, der blev sunget for ham. 

Selv sang han imidlertid en anden, som endda syn- 
tes ham at have en nok saa lystelig Melodi. 

Ved Novembertide overraskede han Godsforvalteren 
med at fortælle, at han havde købt Jord paa Lammefjor- 
den, og forespurgte samtidig, om han muligvis kunde 
købe Bygningstømmer for en billig Penge i Baroniets 
Skove. 

Godsforvalteren ønskede ham først til Lykke med 
Handelen og spurgte derefter nærmere ud om Jorden, 
dens Beliggenhed og Vilkaarene. Spørgsmaalet om billigt 
Bygningstømmer skulde han nok forelægge Baronen, og 
faa Dage efter fik Arbejderen at vide, at det godt kunde 
lade sig gøre, naar han hentede det i Baroniets Skove 
ved Jyderup. 

Hvor langt anderledes gaar Arbejdet dog ikke, naar 
man arbejder for sig selv i Stedet for at arbejde for an- 
dre. Der er ikke alene mere Lyst til Arbejdet, men man 
stiler, ogsaa efter at faa udrettet saa meget som muligt 
og tillige at faa det saa godt som muligt. Dette vil være 
forstaaeligt blandt andet af den Grund, at Arbejdets 
Udbytte helt og fuldt tilfalder den, der udfører det. Og 
i samme Grad, man forstaar dette, forstaar man ogsaa 
Talen om Arbejdets Glæde — et Udtryk, der ellers er 
stærkt paa Vej til at blive en Frase. 

Var Arbejderen fra Dragsholm end vant til Arbejde 
— trænet op fra Barnsben gennem Ungdomsaarene og 
lidt af Manddomsaarene med, saa maatte han dog ander- 
ledes lægge sig i Selen, da han kom ud paa Lammefjor- 
den: Jorden skulde behandles, og Byggeriet skulde pas- 
ses. Pengene var smaa, saa det gjaldt om at bruge dem 
med Maade og frem for alt undgaa alle unødvendige Ud- 
gifter — ogsaa til fremmed Medhjælp. 

Der blev kun Raad til Bræddegulv i den ene Stue, 



den anden maatte nøjes med stampet Ler, og i Køkke- 
net blev det Mursten. 

Og Aarene rullede og skifted om paa Jord. 

Ingen Steder ændrede vel Landskabet sig og skif- 
tede Karakter i den Grad som Lammefjorden. Trods alle 
ildevarslende Spaadomme holdt Dæmningen — og den 
holder endnu. 

Længe laa den store Flade omtrent uden Bygninger. 
Det gik kun langsomt med Salget af Jorden og endnu 
langsommere med Byggeriet. Først et halvt Hundrede 
Aar efter Udtørringen kunde Selskabet træde i Likvida- 
tion, da den sidste Jord var solgt. 

Det var vel hovedsagelig Smaamanden, der blev 
Foregangsmanden paa Lammefjorden. De, der lidet eller 
intet havde at sætte til af, dristede sig til her at sætte 
Foden under eget Bord. Og for de allerflestes Vedkom- 
mende gik det jævnt og støt fremad mod lysere og bedre 
Kaar. Enkelte Undtagelser fraregnet kom de, der havde 
lidt Driftskapital, først senere ud og fæstede Bo paa 
Fjorden. 

Ogsaa for Arbejderen fra Dragsholm gik det støt 
omend langsomt fremad. Hustruen var ham en god Hjæl- 
per saavel som Børnene, efterhaanden som de voksede 
til og kunde gøre Gavn. 

Saa sad han da Dagen til Juleaften paa Bænken ude 
ved vestre Gavl og saa ret frem for sig. 

Solen var ved at forsvinde bag Vejrhøjs majestæ- 
tiske Kuppel — kun efterladende et gyldent Lysskær, 
der fik Skovens mørke Lød til at tegne sig endnu skar- 
pere op mod den snetunge Luft. En Flok Vildgæs trak 
snadrende i Fylking ind over Land, mens nogle enlige 
Krager satte Kurs ad Skovene til. Noget borte gøede en 
Hund arrigt ad sin egen Glammen. Kirkeklokkerne be- 
gyndte at ringe Højtiden ind. 

Han bemærkede dog intet af alt dette, men sad for- 
tabt i Minderne fra de svundne Aar — fra Aarene paa 
Dragsholm, og med et Smil tænkte han paa den Gang, 
han paa Hosesokker var listet ind til Baronen for at faa 
et Fæstehus; og saa de første trange Aar herude. Trods 
Slid og Slæb 'havde det dog alligevel været en herlig Tid: 
Lærkesang fra den aller tidligste Morgen! Og en For- 
aarsaften, naar Frøerne kvækkede omkring i Grøfter og 
i Landvandskanalen blandet med »Vi-vitet« fra den tu- 
sindtallige Vibeflok, de, der nok, som Aarene gik, mere 
og mere syntes at uddø — eller flygtede de maaske for 
den civiliserede Menneskehed? Og hvilken Fryd havde 
det ikke været at lytte til Kirkeklokkeklangen en Søndag 
Formiddag, naar den samtidig lød fra Grevinge, Asnæs, 
Faarevejle og Hørve Kirker! Jo, her havde det alligevel 
været smukt at leve! 

Nu var han gammel og udslidt, kroget o g stiv i alle 
Lemmer. Hele Maskineriet var vist snart opslidt. Ak ja! 
Han kunde egentlig godt trænge til Hvile efter veludført 
Dagværk 

Saa fortabt var han i Minderne, at han ikke lagde 
Mærke til, at han ikke længere var 

En lille Barnehaand listede sig ind i hans, og med 
Barnets troskyldige og forhaabningsfulde Glimt i Øjet 
lød det op til ham: 

»Bedstefa'r, tommer Julen derind' fra mørk Bakk'- 
skov! — Hva\ Bedstefa'r?« 

Først da hørte han, det kimede. 

Brovst 9V. Christiansens sidste juleprædiken i 9fføj6y ( Jiirde. 

(Refereret af T. C.) 



Dengang, da Kristendommen kom til Angeisaxerne 
i England, det var omkring Aar 600, da var der 
i den nordligste Del af det egentlige England og den 
sydligste Del af Skotland et selvstændigt Rige, 
Northumberland, der stod længst tilbage i Kristen- 
dom. Men de havde en Konge, Edwin, som efter at 
hans Dronning havde lært Kristendommen at kende, 
ønskede at tage Stilling til den. Derfor samlede han 
en Dag sine Mænd i den store Kongehal, en Vinter- 
dag, hvor Baalet var tændt i Hallens Midte. Der 
skulde de forhandle om det Spørgsmaal, om Kristen- 
dommen skulde indføres. Og her i Kongehallen var 
der en af hans Høvdinge, der tog Ordet. »Hvad er 
i Grundet et Menneskeliv?« sagde han. Og han gav 
saa dette Billede: Der kommer cn lille Spurv fly- 
vende ind i den lune Hal gennem et Hul i Taget. Den 
kredser rundt derinde en liden Stund for at nyde 
Lyset og Varmen. Saa forsvinder den igen ud ad 
et andet Hul i Taget — ud, hvor Sneen fyger, og 
Stormen tuder, og hvor alt er koldt og øde. Saadan 
tykkes det mig, at Menneskelivet er. En liden Stund 
er vi her. Vi ved ikke, hvorfra vi er kommet, og 
ikke, hvor vi gaar hen. Hvis nogen Tro kunde sige 
os noget om de Spørgsmaal, saa synes jeg, vi skal 
lytte efter den. 

Det var det, der laa denne Høvding i Konge- 
hallen paa Sinde at faa at vide. Og det er det, Kristi 
Evangelium giver Svar paa. Vi behøver ikke at gaa 
længere end til Julen. Apostlen Johannes gaar til- 
bage til den allerførste Begyndelse: »I Bsgyndelsen 
var Ordet, og Ordet var hos Gud, og alle Ting er 
blevet til ved det.« — Ja, det staar for os som det 
store Spørgsmaal: Hvem er det, der har sat Him- 
lens Stjerner i Gang, hvem har skabt Naturens mæg- 
tige Love, der bærer alt, og hvis vældige Magt og 
Visdom møder vi i det altsammen? 

Og saa kaster Apostlen Johannes med ganske 
faa Ord som et Lys over de Aartusinder, der er for- 
løbet, siden Mennesket traadte frem paa Jorden. Det 
er saa lidt, vi ved om de Aartusinder; først sent be- 



gyndte man at skrive deres Historie; og den maatte 
bygges paa de smaa Levninger, man har fundet fra 
ældre Tid. Men Johannes samler det hele i dette: 
»Lyset skinner i Mørket, og Mørket begreb det ikke.« 
Man er i vore Dage i høj Grad optaget af Religions- 
historie. Man undersøger Hedenskabens Religioner, 
man sammenligner, og man fremhæver et og andet, 
der er gledet over i Kristendommen. Ja, hvorfor ikke. 
Johannes har allerede sagt det. Lyset skinner i Mør- 
ket. Der var ogsaa inden for Hedenskabet store og 
kloge Mænd. I Israels Folk viser Lyset sig klarere 
og klarere. Ingsn af Hedenskabets store Aander 
kommer f. Eks. tilnærmelsesvis op paa Siden af Pro- 
feten Esajas. Gud lod Lyset berede- Vejen for det 
nye, der skulde komme. 

Johannes Evangelium taler om to Begyndelser. 
Om den Begyndelse, da alle Ting blev til ved Guds 
Skabsrmagt, og om den Nybegyndelse i Tidernes 
Fylde, da Ordet blev Kød og tog Bolig iblandt os. 
Og naar vi sammenligner disse to, kan vi sige, at 
den første, Skabelsens Begyndelse, er det mægtige 
Vidnesbyrd om Guds Almagt, og at Nybegyndelsen 
er en Aabenbaring af Guds Kærlighed — det, at 
han efter en Beredelse gennem de svundne Aartu- 
sinder gav sin Søn, den Enbaarne. Han, som efter 
Guds Bestemmelse fik Navnet Jesus, Navnet over 
alle Navne, det, som alle Knæ skal bøje sig for, som 
Paulus siger. Paa alle de mange Sprog, hvor Jesus- 
navnet kendes, hedder det det samme — det udtales 
forskelligt, men Navnet er ens Verden over. Intet 
Navn kan tilnærmelsesvis komme op paa Siden af 
det, hvor berømte end Mennesker kan blive. Og hvad 
det skal rumme, er udtalt hos Johannes: »Vi saa 
hans Herlighed, en Herlighed, som en Enbaaren har 
den fra sin Fader, fuld af Naade og Sandhed.« Naade 
og Sandhed, det sande Lys. Derfor er Jesusnavnet 
det store Navn, Livet og Lyset for enhver. De to 
Ting, Liv og Lys, har saa meget med hinanden at gøre. 
Det er ikke saa underligt, at Gud, da han havde skabt 
Livet, da ogsaa maatte skabe Lyset paa Himlen. 

Det er en Betingelse for Livet. Paa den anden Side 
fremhæver Johannes, at »Livet var Menneskenes 
Lys«. Vi kan indse Sandheden heraf, naar vi tæn- 
ker paa, at vi somme Tider oplever noget, vi ikke 
kan forstaa. Først senere, naar vi har haft det for 
Livets Prøve, kan der falde et helt andet Lys over 
det. Hvor er det godt, at Livet kan være Lys for 
os, at det, der nu rammer et Menneske ved en ube- 
regnelig Ulykke, og som vi synes er en Uretfærdig- 
hed og ikke til at forstaa, at det bagefter, naar vi 
har gennemlevet Følgerne og har set, hvad det har 
ført med sig og beriget os med, at vi ogsaa for det 
kan sige Gud Fader Tak. 

Lys er jo en forunderlig Ting. Rent naturviden- 
skabeligt har man indtil for faa Aar siden betragtet 
det som en Bølge, der naar vort Øje, ligesom Lyden 
naar vort Øre; men efter at man nu har opdaget de 
radioaktive Stoffer, er man i Tvivl. Naa, det kan 
ogsaa være det samme, om vi ved, hvad Lys er, naar 
vi ved, det er noget forunderligt. Det er det, der gi- 
ver Landskabet dets Liv, som giver det hele dets 
Farvespil. Og det er givet, at om vi mistede vore 
Øjnes Lys, var hele Verden øde. Der er ikke Lys, 
uden at der er Menneskeøjne. Denne forunderlige 
Ting, der kan gengive en hel Stjerneverden, alt det, 
Gud har skabt. Øjet gør det muligt at finde Lyset. 

Naar Johannes taler om, at Lyset skinner ind i 
Mørket, at Jesus er Menneskenes Lys, saa taler han 
om det i aandelig Forstand. Ogsaa i aandelig For- 
stand mangler vi tit Lys, Lys over vort Liv. Det 
kan vi ikke undvære. Vi kan ikke leve vort Liv i 
Mørket. Den Høvding i Northumberlands Kongehal 
følte Trang til at faa Klarhed over Livet, saadan 
som hver af os maa føle det: hvad gaar der forud, 
og hvad følger efter, hvorfor lever du, hvorfor er du 
kommen, og hvor skal du hen? Ogsaa her gælder 



det: hvor intet Øje, intet Lys. Det Øje, der skal 
tage mod det aandelige Lys, det Øje kalder vi Tro. 
Ja, der er jo selvfølgelig Mennesker, der er saadan, 
at de mener, at de har ogsaa saadan noget Lys over 
Livet; det gælder for dem at gøre Livet saa behage- 
ligt som muligt, at faa Lyssiden frem ved at for- 
nøje sig og glæde sig, og med Døden er saa det hele 
forbi. Der skal ikke Troens Øjne til det. Det er det 
tykkeste Mørke — blot at gøre sig Livet behageligt 
og saa Graven og saa forbi. Nej, naar Johannes si- 
ger: »og Ordet blev Kød og tog Bolig iblandt os«, 
da skal det være vort Liv og vort Lys. Vi maa ikke 
tro, at vi kan skille Liv og Lys, saa at Menneskene 
kunde sige: Jo, Lyset over Livet, som Jesus har 
givet i sit Ord, det kunde jeg godt bruge; det vil 
ikke være muligt, uden at vi ogsaa vil leve med ham, 
tro paa ham. Der skal et Troens Øje til at tage mod 
Lyset, der lyser fra ham. Hvor kan vi mange Gange 
synes, at Livet er dog i Grunden tungt og besvær- 
ligt, hvad er i Grunden det hele. Nej, skulde vi nøjes 
med, hvad vi selv bringer til Veje, blev det for fat- 
tigt. Nej, Jesusnavnet er Navnet over alle Navne. 
Det er Livet. Det gælder om at lade ham være ikke 
blot Begyndelsen, men ogsaa Fortsættelsen og Fuld- 
endelsen, at sætte vort Liv i Forbindelse med ham. 
Her er Livet og Lyset for os, Lyset i alt Mørket. »Saa 
tændte sig Lyset i Mørkets Skød«. Da bliver Jule- 
festen det største af alt. Da skal vi ikke gaa i Mør- 
ket, men faa opfyldt Høvedsmandens Ønske, at faa 
at vide vor Oprindelse og vor Bestemmelse. Og da 
skal vi finde, hvad vi trænger til, samlet i disse Li- 
nier: »Bliv hos os, kære Herre Krist! Jeg ellers gaar 
i Blinde, ser ej den Vej, hvorpaa jeg hist skal Fre- 
dens Hjemstavn finde; bliv hos mig, du al Verdens 
Lys, driv Syndens Mulm og Dødens Gys i Naade fra 
mit Hjerte.« 

stehstrup museum 



Naar man fra andre Egne i Landet aflægger Be- 
søg i det nordlige Odsherred for at se den 
smukke og interessante Landsdel, er der et Hus, 
man sjældent kører forbi uden at kigge ind, og det er 
Stenstrup Musæum i Højby Sogn. Her er det, som 
man finder lidt af den røde Traad i hele Odsherreds 
Udvikling, et Overblik over den Historie, hvis Tids- 
aldre saa mange Steder paa Egnen er afmalede i 
spredte Billeder 
— i Jættestuer 
og Stendysser, i 
Jordbund og 
Skrænter, i Rui- 
ner og Mindes- 
mærker. Trods 
sine beskedne 
Forhold kan 
dette lille Sog- 
nemusæum for- 
tælle saa meget 
om Odsherred 
og dets Beboere 
gennem Tider- 
ne, at Besøget 
der ofte bliver 
det varigste 
Minde fra Ods- 
herred. Netop 
fordi det er en Samling for et enkelt Sogn, taler 
denne lille Mindeverden saa stærkt og paa en egen 
levende Maade til hver den, der en Stund lader sig 
fange af dens Redskaber og Vaaben, dens Klæder og 
Smykker o. s. v., men ikke mindst dens originale 
gamle Bondestue. 

Det er i Aar 25 Aar siden, denne Samling af 
Fortidsminder blev grundlagt. Der kan da være god 
Grund til at mindes, hvorledes et saadant Musæum 
kunde blive til og vokse sig stort og berømt, saa me- 
get mere, som der ikke for 25 Aar siden fandtes Mu- 
sæer andre Steder paa de Egne. 

Om de første Skridt til Stenstrup Musæums Til- 
blivelse fortæller Pastor Isidor Herskind, tidligere 
Lumbsaas, nu Baarse, i Forhandlingsprotokollen for 
Højby Sogns Historiske Samfund følgende: 

»Det var en Eftermiddag — enten i Slutningen 
af 1906 eller Begyndelsen af 1907, dette erindres ikke 
længere bestemt — , at Tanken om en historisk Sam- 
ling for Sognet dukkede op hos Laurits Jensen og 
mig (Herskind). Hvordan den kom? Den kom som 
et Glimt, tror jeg, ja, næsten som en Overraskelse 



for os begge, og vi holdt den straks fast, og vi be- 
sluttede at søge denne Tanke virkeliggjort. 

De første, vi henvendte os til, var Gaardejer Niels 
Jensen Nybjerg og Pastor Christiansen, Højby, som 
begge to straks med Varme sluttede sig til Tanken. 

Netop ved denne Tid var vi begyndt at slutte os 
til »Historisk Samfund for Holbæk Amt« — vi — her 
i Højby Sogn; der var en Snes Stykker herfra, der 

var blevet Med- 
lemmer deraf. 
Dette Samfund 
lod paa Opfor- 
dring af Med- 
lemmerne her 
fra Sognet den t 
22. Februar 1907 
afholde et Fore- 
drag i Stenstrup 
ved Povl Han- 
sen, Vallekilde, 
om »Lands- 
byen«. Dette 
Foredrag be- 
styrkede os i 
vore Planer, vi 
saa, med hvilken 
Interesse Folk 
fulgte det; det 
var øjensynligt, at de nærede en levende Interesse 
for det gamle Folkeliv. 

Da vi derfor snart efter paa ny samledes i Sten- 
strup, det var til Husflidsudstilling, 2. Paaskedag, 1. 
April 1907, tog vi Bladet fra Munden, skønt der ikke 
var truffet nogen Aftale om det før Mødet, og bad 
Folk interessere sig for Oprettelsen af en historisk 
Samling i Sognet. Vi bad Folk, som maatte have no- 
gen Interesse for Sagen, om at skænke saadanne Ejen- 
dele, som egnede sig dertil. De Mænd, som skulde 
tage imod mulige Gaver, fik imidlertid yderst lidt. 
Derfor besluttedes paa et Møde hos Laurits Jensen 
af Medlemmerne af Amtssamfundet — og paa Lau- 
rits Jensens Forslag — foreløbig ikke at tænke paa 
en fast Samling, men kun paa en Udstilling for at 
faa en Oversigt over, hvad der var af gamle Ting af 
historisk Interesse i Sognet. Dette Forslag vandt 
almindelig Tilslutning; man satte Udstillingen til 
den 9. og 10. Juni samme Aar. Til at forestaa 
Indsamlingen og Ordningen af Udstillingen valg- 
tes Pastor Christiansen, Niels Jensen, Laurits Jen- 
sen, Herskind (Formand), Christine Jens Peter- 




Musæet i Stenstrup og dets Bestyrer, Laurits Jensen. 

sen, Cecilie Peter Larsen og Anders Jørgen Pe- 
tersen.« 

Paa et Møde omtrent 8 Dage senere i Tengsle- 
mark hos Gaardejer Jens Petersen fordeles Indsam- 
lingsarbejdet i Sognet mellem Udvalgsmedlemmerne 
og med Ret til at antage sig Hjælpere. Paa dette 
Møde bestemmes ogsaa Foredrag og Foredragsemner 
til Udstillingen. Og nu gik alle med megen Villig- 
hed og Iver i Gang med Arbejdet, der lykkedes over- 
maade godt, og hvis Resultat forelaa i Udstillin- 
gen den 9. og 10. Juni 190 7. 

Denne Udstilling omfattede ca. 1000 forskellige 
Genstande, der i 
Stenstrup Forsam- 
lingshus var frem- 
lagt af de mange, 
der i deres Hjem 
bevarede Minder om 
Slægternes Liv i 
længst hensvundne 
Tider. Den varede i 
to Dage, og der blev 
desuden holdt en 
Række oplysende 
Foredrag. Og til 
Slut blev rettet den 
Henstilling til Ud- 
stillerne, at de skul- 
de skænke de flest 
mulige af Tingene 
til en permanent 
Samling. Der blev 
da ogsaa straks gi- 
vet Indboet til en gammel Bondestue, og flere fulgte 
Eksemplet. Udstillingens Nettooverskud, 172,52 Kr., 
indsattes i Sparekassen. Den 20. Juni samme Aar 
blev derefter alt overgivet til den Mand, der den Dag 
i Dag er Musæets Bestyrer og Foreviser, og som trods 
sin fuldstændige Blindhed er den eneste, der ved fuld 
Besked med hver enkelt lille Ting, Laurits Jensen, 
Stenstrup. Og paa et Møde den 22. September 1907 
dannedes »Højby Sogns historiske Samfund«. 

Naturligvis blev det store Spørgsmaal at skaffe 
et Lokale til Samlingen. Der blev afholdt en Kon- 
cert for at skaffe Penge, og i Efteraaret 1908 blev 
der truffet den Ordning, at alle Genstandene indtil 
videre flyttedes til et Par Stuer, der var lejet hos 
Gdr. Engelbrecht Nielsen i Stenstrup. 

Den nystiftede Forening tog et Arbejde op med 
gode og oplysende Foredrag. Det skal lige nævnes, 
at paa et af dens Møder, den 21. August 1910, hvor 
Fru Jutta Bojsen Møller var Taler, lykkedes det 
denne at faa dannet en Kvindeforening i Højby Sogn. 

Spørgsmaalet om Husly var jo imidlertid ikke 
løst. Et Forslag fra Folkemusæet i Nykøbing om at 

flytte Genstandene dertil ønskede man ikke at accep- 
tere ; dertil var der gjort et for stort og selvstændigt 
Arbejde. Ved en Bidragstegning viste der sig Stem- 
ning for at bygge nyt Hus, og ved en Afstemning 
paa Generalforsamlingen i December om Stedet — i 
Højby eller i Stenstrup — valgtes Stenstrup med 20 
Stemmer mod 9. Bygningsudvalget valgte Jorden 
mellem Lars Christensen, Lars Larsen og Mathilde 
Hansen, og Arkitekterne P. E. Jensen og Ejnar An- 
dersen gav i Fællesskab Tegning til Bygningen, der 
rejstes den 7. December 1911 og indviedes ved en 
Fest dels i Musæet, dels i Forsamlingshuset Grund- 
lovsdag 1912. Fra 
Foreningens Virk- 
somhed i de Aar skal 
nævnes, at den i Juli 

1911 var med at ar- 
rangere et Besøg i 
Odsherred af 160 
Sønderjyder, at den 
var med i en Basar, 
der gav den 350 Kr., 
at den fik rejst en 
Mindesten paa Gud- 
mindrup Strand 
over Ole Pedersen, 
og at den i Septbr. 

1912 holdt Afskeds- 
fest for Pastor Her- 
skind, der senere 
valgtes til Æres- 
medlem. 

I 1913 lykkedes 
det at erhverve Skibsklokken fra det ved Sjællands 
Odde sunkne Linieskib »Prins Christian Frederik«. 
Klokken var af Orlogsværftet erhvervet paa Ellinge- 
gaard, men efter lange Forhandlinger blev den over- 
ladt Stenstrup Musæum paa den Betingelse, at den ved 
Musæets Ophævelse vender tilbage til Orlogsværftet 
som Statens Ejendom. Denne Klokke, der vejer 95 
Pund, bærer Aarstallet 1703, og dens Klang kan høres 
viden om. 

I Foraaret 1914 holdtes Fest for gamle Vetera- 
ner, den 23. December 1927 fejredes Laur. Jensens 
70 Aars Fødselsdag ved en Fest i Forsamlingshuset, 
og i Sommeren 1928 opførtes en østre Fløj som Til- 
bygning til Musæet og som Bolig for dets Bestyrer. 

Det var et betydningsfuldt Fremskridt, at Mu- 
sæets Bestyrer fremtidig fik sin Bopæl i Musæets 
Bygning, for der gaar i hele Sommertiden ikke en 
Dag, uden at der kommer Gæster for at se Samlin- 
gen. Og ingen kan bedre end Laurits Jensen huske 
og fortælle om hver enkelt Ting. Ingen fremmed kan 
forstaa, at det er en blind Mand, der gaar og finder 
Tingene frem og forklarer alt om dem. Men hans 




Bondestuen i Stenstrup Musæum. 

glødende Interesse og skærpede Sanser paa andre 
Omraader opvejer Manglen paa Synet. Og engang 
har han haft Øjne saa gode som nogen. Fra Skoven 
til Stranden, fra Stjernerne til de daglige Redskaber, 
om alt har han sine Forestillinger fra dengang. I 1 
Aars Alderen begyndte Synet at svinde som Følge 
af en Kirtelsygdom, og langsomt aftog det, indtil han 
i Sommeren 1883 var helt blind. Han var da hjælpe- 
løs, men har siden kunnet færdes alene overalt i Sog- 
net, ja, har kunnet rejse alene gennem Landet. 

Udgaaet fra et aandelig vaagent Hjem med In- 
teresse for Landets Natur og Historie og fra en 
Gaard, paa hvis Jord fandtes syv-otte Kæmpehøje, 
har Laur. Jensen tidligt været optaget af at spore 
Slægternes Gang i Odsherred. Og i Skolen i Staa- 
rup, hvor han hurtigt var blevet Nr. 1, gav Fædre- 
landshistorien ham Lyst til at vide mere. Som Dreng 
spadserede han engang fra Nygaard til Engelstrup 
Forsamlingshus for at høre Folkemindesamleren 
Evald Tang Kristensen. Senere studerede han Mu- 
sæer m. m. i København, medens han endnu kunde 
se, og senere var han paa Vallekilde Højskole, Nr. 
Ørslev Højskole og Askov Højskole. Paa en Høj- 
skoleforeningsudflugt i 1901 besøgte han bl. a. Lunds 
Musæum i Skaane med dens Bondestue og meget an- 
det. Og mange betydelige Mænd er han i Tidens 
Løb kommet i Forbindelse med. Ogsaa i Toget til 
Christiansborg i 1901 var Laur. Jensen med. I 1892 
fik han sit Parcelsted i Stenstrup, som han drev med 
en Karl og en Piges Hjælp; og det fik sin store Be- 
tydning for ham, at hans Bopæl kom til at ligge mel- 
lem det i 1880 rejste Forsamlingshus i Stenstrup og 
den i 1896 byggede Lumbsaas Kirke. I August 1928 
flyttede Laur. Jensen ind i sin Lejlighed i Musæet. 

Enkeltvis og i Selskaber, fra Sognet og Nabo- 
sognene og — ikke mindst — langvejs fra kommer 
man hertil og interesseres, forundres og mores, alt 
efter sin Indstilling, over alle de gamle Sager. Her 
er Redskaber fra den Tid, da o. hver By i Højby Sogn 
havde sit Marsvinslag, her er en Klud af Willemoes' 
Vest og en Vise af en Sømand i engelsk Fangenskab 
om Kampen ved Odden, Mads Jepsen, der ude fra 
Skibet saa sin Kone hente Vand med sit spæde Barn 
paa Armen. Her er Værktøj og Smykker, Fotografi- 
mapper og Slægtsregistre, Baad og Markredskaber, og 
her er de i »Odsherred« 1931 beskrevne Klædnings- 
stykker. Men det vilde føre alt for vidt at gaa i De- 
tailler med, hvad alle Borde, Skabe, Montre og Skuf- 
fer rummer. 

»Skyhimlen er vore Bjerge, og vore Høje er kun 
Dværge; men hver og een har Kæmper gemt«. Saa- 
ledes siger Laur. Jensen med Chr. Richard. Og ingen 
har med større Interesse fulgt de mange Afsløringer 
af Forfædrenes Spor, som den senere Tid har været 
saa rig paa. I Jordfællesskabets, i Hjulplovens Tid 



gav man sig ikke af med den Slags. Men efter Ud- 
skiftningen, da man begyndte at bryde Sten op og 
rydde Krat og tage mere ind til at pløje og dyrke, 
da fandt man ogsaa Forfædrenes Gravhøje. Bak- 
kerne blev pløjet op, og nogle Steder brugte man dem 
som Fyld paa Landevejene. Men de fleste fik Lov 
at staa. Rigt bebygget har Sognet i Oldtiden været. 
Mellem ISO og 200 Gravhøje er fundet paa dets Jord. 
Det har været en rig Tid, den sidste Menneskealder, 
for hver den, der har haft Interessen af at følge Ud- 
gravningerne, af at studere de utallige Fund af Knog- 
ler, Redskaber, Vaaben og Smykker. 

Og den Indsats, der med Stenstrup Musæum er 
gjort for at bevare for kommende Slægter de gamles 
Spor i det store og minderige Højby Sogn, kan ikke 
vurderes for højt. 

Tage Christiansen. 



LAURITS JENSEN 
Ai Arkivar Hans Ellekilde. 

I Tilslutning til Tage Christiansens Afhandling 
om det prægtige Musæum i Stenstrup vilde jeg gerne 
tilføje nogle faa biografiske Oplysninger om Laurits 
Jensen og dvæle lidt ved et Par andre Sider af hans 
Virksomhed end hans Rejsning af Stenstrup Mu- 
sæum. Laurits Jensen blev født den 23. Decbr. 1857, 
og »Odsherred« kommer da ligefrem nu og bringer 
ham en Lykønskning til hans 75-aarige Fødselsdag. 
Hans Fader var Gaardfæster, i 1855 Gaardejer, Jens 
Larsen i Nygaard, født 5. Febr. 1803, død 8. Aug. 1883, 
og hans Moder var Bodil Hansdatter, født 10. Novbr. 
1813 og død 22. Septbr. 1904, Datter af Gaardejer 
Hans Madsen i Overby, Odden Sogn. Hans Forældre 
blev gift den 25. Marts 1836, og de havde mange Børn, 
6 Børn døde som ganske smaa, kun de to yngste, Bro- 
deren Anders Jensen, født 8. April 1850, og Laurits 
Jensen, født over syv Aar senere, forblev i Live. 
Tage Christiansen har allerede betonet Barndoms- 
hjemmets Værdi for Laurits Jensen, Syvhøj, de syv 
Høje paa Gaardens Mark og Ruinerne af de gamle 
Borge Drøsselholm i Nygaard og Næsholm i Højby 
havde fra Barndommen gjort et uudsletteligt Ind- 
tryk paa den livlige, velbegavede Dreng. Vi bør dog 
ogsaa fremhæve Betydningen af hans Tilknytning til 
hans Moders Slægt i Overby paa Sjællands Odde, den 
lille ypperlige Mindesamling i Stenstrup Musæum 
fra Slaget ved Odden er Vidnesbyrd om, at Laurits 
Jensen aldrig glemte, hvad han i Barndommen havde 
hørt af de gamle om Slaget ved Odden og om vort 
sidste Orlogsskib »Prins Christian«s heltemodige Un- 
dergang. Jeg ved ikke noget om Laurits Jensens 
Skolegang og dens Betydning for ham, jeg har ikke 
kunnet faa den beskedne Laurits Jensen til at skrive 

eller lade noget skrive op om sin indre Udvikling i 
Barndom og tidlig Ungdom. Jeg ved fra tidligere 
Højskoleforstander Povl Hansen i Vallekilde, at han 
som 21-aarig ung, fynsk Bondesøn kom til Vallekilde 
som Højskoleelev og her traf den halvblinde 20-aarige 
sjællandske Bondesøn Laurits Jensen fra Nygaard, 
altsaa i 1877 eller 1878, og med ham sluttede et Ven- 
skab, der har holdt Livet igennem og har sat sig Frugt 
i Bygningen af Musæet i Stenstrup og Stiftelsen af 
den historiske Forening for Højby Sogn. Om Lau- 
rits Jensens Besøg paa Nørre Ørslev Højskole paa 
Falster og Askov Højskole ved jeg foreløbig meget 
lidt og intet bestemt om disse Skolers særlige Be- 
tydning for ham. Jeg ved, at han i 1883 kom i For- 
bindelse med Evald Tang Kristensen, da denne efter 
Svend Grundtvigs Død satte sig i Spidsen for den 
danske Folkemindesamling og stiftede den første 
danske Forening til Indsamling af danske Folkemin- 
der. Laurits Jensen blev en af Tang Kristensens 
Skattegravere og har optegnet værdifulde Opskrif- 
ter af Folkeviser og Folkeæventyr fra Højby Sogn. 
Men desværre fik Tang Kristensen ikke den unge 
Bondekarl fra Odsherred i Gang med at samle Folke- 
sagn og Folketro i Odsherred, 1883 — 84 kunde der 
være samlet adskilligt mere, end der kunde i 1912 og 
følgende Aar. I 1892 kommer Laurits Jensen til Sten- 
strup og køber sig her et lille Parcelsted, som han 
ejer indtil den 1. Aug. 1928, hvor han sælger Stedet 
til Jyden Niels Paulin Olsen fra Outrup. Stenstrup 
bliver hans eget Hjem for alle Tider, men Barndoms- 
minderne fra Nygaard og Odden glemmes ingen 
Sinde. I 1907 begynder Høstens Tid for Laurits Jen- 
sen, han er da 50 Aar gammel, ligesom Feilberg i 
Askov begynder han sent, men han naar godt med 
endda. Den historiske Forening, han stifter i Højby 
Sogn 22. Septbr. 1907, burde efterlignes mange Ste- 
der i de danske Sogne, ikke mindst hvor det gælder 
dens aktive, energisk arbejdende Karakter. Laurits 
Jensen har ladet sin Forening samle et stort og værdi- 
fuldt Materiale til alle Højby Sogns Gaarde og Hu- 
ses Historie. Man kan Gaard for Gaard, Hus for Hus 
følge de Mænd, der har boet i Gaardene og de ydre 
Drag af deres Historie, deres Fødsel, Giftermaal og 
Død, deres Børns Historie. Det værdifulde i Laurits 
Jensens Fremgangsmaade er, at han gør Gaardene og 
Husene og ikke blot de enkelte tilfældige Slægter til 



Grundstamme i sit Indsamlingsarbejde af personal- 
og gaardhistorisk Materiale. Fra disse Samlinger har 
jeg de ovennævnte personalhistoriske Oplysninger 
om Laurits Jensen og hans Slægt. Det var den histo- 
riske Forenings første og vigtigste Opgave. Men 
heldigvis blev Foreningens Arbejde udvidet ved Ind- 
flydelse fra Dansk Folkemindesamlings Forstander, 
Axel Olrik. Han sender Bang og Gravlund og først 
og sidst Grimer Nielsen til Højby for at indsamle 
Folkeminder; Laurits Jensen følger med Gruner Niel- 
sen og faar, ikke mindst paa Tilskyndelse af Gruner 
Nielsen, de andre ud til de gamle og faar dem til at 
fortælle for de fremmede, og Laurits Jensen indsam- 
ler siden hen Folkeminder paa egen Haand og sen- 
der dem ind til Dansk Folkemindesamling. Han faar 
sin Forenings Medlemmer til at deltage i Arbejdet, 
ikke mindst Frode Gribsvad og Pastor Herskind. I 
1912 sluttes den Overenskomst mellem Højby Sogns 
historiske Forening og Dansk Folkemindesamling, at 
der skulde oprettes en Samling i Dansk Folkeminde- 
samling, specielt fra Højby Sogn, og at her alle For- 
eningens Originaloptegnelser af Folkeminder skulde 
opbevares til Eftertiden, men til Gengæld skulde 
DFS give Afskrift af alle sine egne tidligere Sam- 
linger vedrørende Højby Sogn til Arkivet i Stenstrup 
Musæum. Denne Overenskomst er stadig gældende 
og til stor Fordel for begge Parter. Derved er det 
lykkedes at erhverve en Samling af Folkeminder, 
ikke mindst Sagn og Folketro fra Højby Sogn af 
forbilledlig Karakter. Jeg haaber, at det engang maa 
lykkes mig at give en Oversigt over Højby Sogns 
Folkesagn, saa vil det være vitterligt for hele Lan- 
det, hvor meget en Mand som Laurits Jensen bety- 
der som Forbillede for Mænd, der vil arbejde som 
han i Danmarks mange andre Sogne. Jeg vilde ønske, 
at disse Linier kunde bidrage til, at andre danske 
Sogne i og uden for Odsherred tog den samme hi- 
storiske Gerning op, som Laurits Jensen paa en saa 
smuk og redelig Maade har sat i Værk i Højby Sogn, 
Indsamlingen af Sognets Personalhistorie, ordnet ef- 
ter Gaarde og Huse, og den udtømmende Indsamling 
af Folkeminder hos alle Sognets fortidskyndige 
Mænd og Kvinder i Samarbejde med Dansk Folke- 
mindesamling, saa vilde Danmark tjene som Forbil- 
lede for alle andre Lande i Arbejdet med de hjemlige 
historiske Minder. 



12 



Side 14 af 42 



Farmor fortæller — 



Gamle Skoleminder fra Rørvig 

Optegnelser af Marie Thomsen, født i Rørvig Møllegaard 1845, 
g. m. Niels Thomsen, der var Triers Medhjælper i Vallekilde 
og senere Friskolelærer i Ubberup. 




Overladt »Odsherred« af hendes Søn, Provst Thomsen i Besser paa Samsø. 



BARNDOMSMINDER 

Jeg er født i Rørvig- den 7. Marts 18-15. Jeg var alt- 
saa 3 Aar, da Krigen brød ud, saa det er ikke me- 
get, jeg kan huske fra den. Men enkelte Ting kan 
jeg dog mindes. Jeg kan saaledes huske, at jeg blev 
meget bange for en Soldat, der var kommen hjem 
til Paaske, vel sagtens fordi han havde stort Skæg; 
det var jo ikke almindeligt den Gang. Saa husker 
jeg, at naar der kom Breve fra Soldaterne, var der 
gerne Billeder af Byen, hvor de opholdt sig. Men en 
Gang var der et større Billede af Slaget. Det blev 
sat i Ramme. Naar der saa kom fremmede, blev det 
taget ned, og saa sad de og pegede og talte om, hvem 
der var vore, og hvem der var Fjenden. Det forstod 
jeg ikke den Gang; men senere, naar jeg kom ud til 
»Mormor«, hvor det blev hængt op, sad jeg altid og 
saa paa det. — Saa husker jeg ogsaa, at der engang 
var en Mand fra Lynæs, som gik og ventede paa at 
faa malet sit Korn, som gik ud i Køkkenet og gik 
frem og tilbage og sang for Moder om den tyske Her- 
tug. Den Sang har jeg aldrig hørt hverken før eller 
senere, men kan dog huske lidt af den. Det lyder jo 
lidt underligt i vore Dage, at en Mand fra Lynæs gik 
i Rørvig og ventede paa at faa malet. Lynæs ligger 
nemlig ved den ene Side af Isefjorden og Rørvig ved 
den anden. Men de maatte sejle over Fjorden med 
Kornet for at faa det malet. De kom sejlende med 
en hel Baad fuld om Morgenen. Saa kørte Fader ned 
til Toldboden og hentede det, og naar det var færdigt, 
kørte han det ned igen. — Saa mindes jeg, at Mor 
fik en lille Pige. Det var jeg meget glad ved. Dagen 
efter skulde min Søster og jeg ud i Byen at byde 
til det saakaldte »Kvindegilde«. Det bestod af alle 
de Kvinder, som de var i Gildelag sammen med. De 
mødte saa og fik Kaffe, og naar den var til Side, 
gik de op i Stadsstuen, og der var jeg kommen med 
op og stod og hørte paa, at de bestemte, hvad Dag 
hver især skulde komme med Mad, og hvad hver af 
dem skulde have med. Vi Børn var jo meget glade 



ved at smage den gode Mad. Men en Dag fik vi no- 
get, som jeg ikke syntes om, saa jeg græd, fordi det 
ikke var rigtig Barselmad. Det var Fastelavnsboller 
med Ølsøbe paa. En anden Dag kom der et Par Jom- 
fruer fra Nykøbing. De havde en Kage med. Den 
smagte mig bedre. Men saa græd jeg, fordi jeg vilde 
have mere. Da denne Skik med at byde til Kvinde- 
gilde hørte op, var de gode Kvinder i en slem For- 
legenhed, for hvis de ikke skulde med til Barselgilde, 
blev det jo betragtet som paatrængende, hvis de kom 
med Barselmad; og paa den anden Side var det 
»flovt« at komme til Gilde, naar de ikke havde været 
der med Mad. — Den lille Søster, som vi havde f aaet, 
levede ikke ret længe. Det var vi jo bedrøvede over. 
Jeg syntes ikke, det var rigtigt, at hun skulde puttes 
i Jorden. Jeg syntes, hun var saa køn, som hun laa 
i sin lille Kiste med den hvide Dragt. Hun havde en 
pæn lille Kappe paa med Pibe omkring og blaa Baand 
paa. Den Gang brugtes aldrig rødt til at pynte Liget 
med, ikke engang i Kransene. De var mest helt 
grønne ; men det kunde træffe, at der var et Par blaa 
eller hvide Blomster eller sorte eller hvide Sløjfer. 
— Moder blev saa syg. Hun laa i lang Tid syg, saa 
det er kun faa Minder, jeg har om min Moder. Hun 
skulde jo helst have Ro, saa vi Børn var mest ude 
eller inde hos Naboer og Venner, som var gode ved 
os. Jeg husker en Dag, jeg var kommen ind ved 
Sengen. Der stod en Slagbænk, som vi Børn laa i, 
ved Sengen, og der sad jeg med Bogen, og Moder 
skulde lære mig at læse. Saa kom der en Kvinde af Fa- 
milien for at se til Moder, og hun sagde: »Herregud, 
Stine ! Anstrenger du dig med at lære hende at læse. 
Hun faar saamænd nok lært at læse alligevel.« Saa 
fik jeg Lov at løbe ud at lege, og Moder begyndte 
ikke paa det mere. — Vi havde en ældre Pige i Huset. 
Hun havde været der, siden hun var 2 Aar. Hendes 
Forældre og ældre Søskende var syge, og Fader var 
eneste Barn. Saa kom hun derned og blev der, til 
han blev gift. Hendes Moder var Søster til Farmor. 

Hun tog saa fat og var Moder for os, mens Fadei- 
var Enkemand. Jeg husker saa tydelig den Dag, Mo- 
der døde. Vi gik og legede udenfor. Saa kom der en 
Kvinde forbi, som havde været inde at se til Moder. 
Hun mødte en anden Kvinde, som spurgte: »Hvordan 
har Stine det?« »Ja, nu er hun død!« sagde hun. 
Saa var vi færdige med at lege og løb grædende hjem. 
Min Søster blev saa sendt i Byen til nogle af Fami- 
lien, og der maatte hun blive om Natten. Jeg var 
derimod hjemme og laa i den lille Bænk ved Siden 
af Moders Seng, hvor de gik og puslede med Moder. 
Jeg havde sovet, men vaagnede ved et Tordenskrald 
og var saa bange og skreg og hvinede i vilden Sky 
og syntes, der var nogen efter mig. Den Slags An- 
fald har jeg haft mange af siden. Nu blev der gjort 
meget for at adsprede og trøste os. Vi blev sendt i 
Byen, og der kom Børn og hentede os, eller de blev 
hos os og legede. Og Børn er jo Børn, og under Mo- 
ders Sygdom var vi blevet saa vante til at undvære 
Moder. Jeg husker saa tydeligt den Dag, de kom med 
den sorte Kiste. Da var den nærmeste Familie sam- 
let, baade Mænd og Kvinder, som Skik var, at de 
skulde indbydes. Der var megen Snak om den kønne 
Kiste, hun skulde ligge i. Der var høj Fod paa og 
Rosetter og Stads, som de ikke havde set før. — Saa 
kom Begravelsesdagen. Jeg husker saa tydeligt, vi 
havde faaet nye Sko og nyt Tøj helt igennem : mørke- 
blaa Kjoler, sorte Forklæder og Tørklæder med hvide 
Blomster og sorte Haarbaand to Gange om Panden. 
Vi var glade og skulde i Byen til Naboerne og vise 
dem, hvor fine vi var. Vi tre ældste Søskende maatte 
komme med i Kirke; men min yngste Broder, som 
kun var 4 Aar, skulde blive hjemme. Han stod i en 
Krog uden for Porten og glædede sig over alle de 
mange Vogne. Der var saa en af Kvinderne paa den 
Vogn, hvor jeg var, som sagde: »Herregud, han ved 
ikke, hvad her foregaar.« Saa stak jeg i at græde, 
og jeg kunde ikke holde op igen, saa hun var meget 
ked af, at hun havde sagt det. 

Saa kom den Tid, da Fader giftede sig med en 
ældre Gaardmandsdatter, og der var stort Bryllup 
og stor Stads. Mine to ældste Søskende var med i 
Kirke; men vi to yngste morede os hjemme med de 
andre Børn. Vi havde naturligvis faaet nyt Tøj, men 
denne Gang af en anden Farve. Min Stedmoder har 
altid haft Sans for, hvad der var kønt. Vi havde de 
nydeligste lyse, lilla Sirtseskjoler og blegrøde Mousse- 
lins-Forklæder med blanke Bælter. Vi Børn blev op- 
vartede med Kaffe, mens de var i Kirke. Da var jeg 
saa uheldig at faa spildt paa mit nye Forklæde. Der 
var jo haard Straf den Gang for at grise sit Tøj til, 
saa jeg stak som sædvanlig i at græde. Der kom da 
straks een, som fik Forklædet vasket og tørret i So- 
len. Det var det dejligste Septembersolskinsvejr om 
Dagen og Maaneskin om Natten. Vi løb og legede 

ude ogsaa om Aftenen. — Der var Musikanter med 
i Kirken. De blæste i Klarinet og Horn, mens de gik 
op til Kirken. De var saa kommen hjem og tog imod 
dem herhjemme. Og om Eftermiddagen kom der en 
til. Han havde en »Bas«, som han lagde meget for- 
sigtig ind paa Sengen. Da vi Børn saa ham komme, 
løb vi ham i Møde og fulgte ham ind i Stuen. Vi 
havde jo aldrig før set saadan en stor Violin, som 
vi kaldte den. En Veninde af min Stedmoder havde 
købt Blomster fra København til at pynte Kirker, 
med. Der var Georginer iblandt. Dem havde jeg al- 
drig set før. Jeg fik Lov at følge med ud i Kirken 
Dagen efter, da de skulde ud at tage Pynten ned. 
— Vi begyndte straks at kalde vor Stedmoder for 
Moder, saa naar jeg nu skriver Moder, saa er det 
min Stedmoder. 

SKOLEGANGEN 

Vi var to Marie'r, som begyndte samme Dag. Den 
anden var Lodsoldermandens Datter. Hun kom til at 
sidde øverst, fordi hun kom først i Skole. Vi havde 
en Tabelbog, som vi læste i hjemme, og saa hang 
der i Skolen paa Væggene tilsvarende Tabeller, som 
vi skulde se paa ved Hjælp af de saakaldte Bihjæl- 
pere. Det var de store Børn, som blev brugt til 
det. De havde en Stok paa Alens Længde. Den var 
spids i den ene Ende og tyk i den anden. Den brug- 
tes til at pege paa Tabellen med. Men det kunde og- 
saa ske, at de slog os med den. Det gjaldt i det hele 
taget om at være gode Venner med Bihjælperen, og 
derfor maatte vi have noget med at give ham. Ellers 
kunde vi faa Lov at blive ved den samme Tabel i 
lang Tid. Thi naar Timen var forbi, blev der spurgt, 
om vi kunde den. Sagde han saa nej, saa fik vi den 
om igen. Moder sørgede godt for, at jeg kunde min 
Lektie. Men den anden Marie, som jeg fulgtes med, 
var højstbydende. De havde nemlig en stor Frugt- 
have, saa der var jo noget at give af. Jeg havde intet 
af den Slags at lønne dem med. Men jeg havde et 
kønt Tørklæde om Halsen med saa kønne kulørte 
Frynser om. Dem maatte jeg pille af og give dem. 
Men det forslog ikke. De sagde, at jeg kunde den 
heller ikke. Moder blev vred, da hun saa, hvordan 
mit Tørklæde saa ud, men endnu mere, fordi jeg 
skulde blive ved at have Tabellen om. Men saa en 
Dag var Maries Broder blevet Bihjælper for mig. 
Han sagde saa, at jeg kunde den nok, men Marie 
kunde den ikke. Saa kan det nok være, det gik, da 
jeg blev ene. Jeg havde jo læst Tabelbogen igennem, 
inden jeg begyndte at gaa i Skole, og desuden maatto 
vi altid lære 2 Lektier hjemme, een i Forskud, hvis 
der var en Dag, vi ikke kunde faa læst hjemme; saa 
var den jo snart lært, naar vi havde lært den i For- 
vejen. — Den første Lærer, jeg gik hos, var en gam- 
mel Lærer Mortensen, som Fader ogsaa havde 
gaaet i Skole hos. Han havde vist i sine unge Dage 

været en dygtig Lærer efter den Tids Maalestok. 
Han havde en lille, gul Fløjte, som var hæftet i Knap- 
hullet, og den fløjtede han i, naar'vi skulde ind, og 
for hver Time, naar vi skulde holde op, og naar vi 
skulde hjem. Naar Læsetimen var forbi, fløjtede han 
og spurgte saa Bihjælperne, om vi kunde Lektien. 
Naar de saa sagde ja, sagde han uden at høre os: 
»Tag den næste«, og sagde de nej, brølede han: »Om 
igen!« Saa gik Bihjælperne i Rad hen til Bogreolen 
med Stokkene og lagde dem paa deres Plads. Saa 
havde vi Frikvarter. Naar vi saa skulde ind igen, 
lød atter den lille Fløjte. Langs med Loftet havde vi 
vort Løbenummer. Der stillede vi os op hver paa 
sit Nummer, naar vi blev kaldt ind, for at han kunde 
se, om vi var der allesammen. Og naar vi skulde 
hjem, stillede vi ogsaa op der og gik pænt i Rad hen 
forbi Katederet og nikkede Farvel. Til Hovedregning 
og noget, som kaldtes Forstandsøvelse, var vi ogsaa 
under Løbenumrene. 

Nu var Mortensen blevet baade for gammel og 
fordrukken, saa Drengene lavede Halløj med ham, 
saa han maatte trække sig tilbage og holde Hjælpe- 
lærer. Dem havde vi mange af, hvoraf nogle var helt 
umulige. Vi havde en gammel en, der hed Seve- 
rin; hos ham skrev vi den meste Tid. Drengene op- 
dagede snart, at han kunde ikke regne, for Stykkerne 
var altid rigtige, enten de havde regnet dem færdige 
eller ej. Han var der ikke ret længe. Jeg kan saa 
tydelig huske, han sad i en broget Slaabrok paa Ka- 
tederet. Saa kom der en Dreng. Han vidste ikke, at 
vi havde begyndt, saa han kom lidt rask ind og lod 
Døren staa aaben. Severin bandede og smed sin lange 
Pibe, nappede Ildtangen og løb efter Drengen langt 
hen ad Gaden. Men Drengen løb hjem. Saa maatte 
Severin tilbage med uforrettet Sag. Saa havde vi 
Lundager, som heller ikke var der ret længe, og 
P. Mørk; han var en Skomagers Søn fra Nykøbing, 
som forberedte sig til Eksamen. Men ham spillede 
Drengene ogsaa Halløj med. En Del af dem var 
større end han, saa det var ikke nemt for ham at 
holde Orden. Saa havde vi en O 1 s e n, som vist heller 
ikke var der ret længe. Men da han var rejst, fik 
vi en ung, smuk Mand med langt Polkahaar. Og nu 
kom der en dejlig Tid for Rørvig. Jeg er sikker paa, 
at han havde en stor og god Indflydelse baade paa 
gamle og unge. Da jeg begyndte at høre om Kolds 
Friskole og de første Friskolelærere, tænkte jeg al- 
tid : det er jo ligesom hos Sommer. Vi lærte ingen 
Lektier. Han fortalte for os, og vi sang. Han digtede 
selv aandelige Sange og skrev dem i sin Dagbog. Saa 
skrev Jomfru Mortensen og Pigen dem af, og saa 
kom de 3 Bøger ind i Skolen, saa de største Børn 
kunde skrive dem af. Saa havde vi en lille Bog med 
Morgen-, Aften- og Bordbønner. Der var ogsaa 
Morgen- og Aftensange. Saa havde vi en større 



Sangbog med en Del af vore Salmer, som dengang 
ikke var i Salmebogen. Der var: »Hvor salig er den 
lille Flok«, »Naar mit Øje træt af Møje«, »Her vil 
ties, her vil bies«, »Op I kristne, ruster eder« og man- 
ge flere. Foruden det, at vi daglig sang, sang vi en 
Time hver Lørdag. — Jeg kan aldrig huske, at han 
slog nogen eller skændte paa os. Men han havde to 
Billeder paa Væggen. Paa det ene var den gode 
Hyrde med Staven i den ene Haand og den anden 
Haand rakt ud over Lammet for at beskytte det. Paa 
det andet Billede var Skibet i Havsnød, hvor Herren 
var om Bord. Disse to Billeder viste han tit hen til, 
naar han talte til os om Guds Godhed og Kristi Kær- 
lighed. Han blev tit bevæget, naar han talte, saa 
Taarerne løb ned ad Kinderne. Det virkede jo ind 
paa de store Børn, især Pigerne, saa de ogsaa tit blev 
bevægede. Vi smaa var jo ikke saa godt i Forstaaelse 
med det, han talte om. Men vi syntes ogsaa, vi 
skulde græde. Saa spyttede vi paa Forklædet og gned 
Øjnene røde med det. Han var baade vor Ven og 
Kammerat. Naar vi havde noget godt med i Skole, 
skulde vi op at give ham noget af det. Naar vi kom 
op at læse for ham, og det gik godt, lukkede han 
Skuffen op og gav os noget af det. Og naar vi var 
paa Legepladsen, var han ogsaa med der og legede 
med os. En Gang til hans Fødselsdag var vi med 
ham i Skoven. Vi havde allesammen Godter med til 
ham. Dem kom han i en Kurv og tog dem med, for at 
vi kunde spise dem i Fællesskab. Vi havde vore Sang- 
bøger med og sang paa Vejen, og han havde sin Har- 
monika, og der var Glæde. De unge Mennesker sam- 
lede han hvor Søndag Aften skiftevis i Gaardene. 
Der var den Gang 22 Bøndergaarde i Byen. De laa 
tæt op til hverandre. Der legede de først; men til sidst 
talte han alvorligt til dem og sang med dem. Han fik 
helt vænnet Folk af med at bande. Men for at give 
dem noget i Stedet sagde han, at de maatte nok sige 
»dæme«. Men saa havde det nær taget Overhaand, 
saa der var dem, der sagde »dæme« næsten til hvert 
Ord. Jeg blev lidt vred paa ham en Gang. Hans Kæ- 
reste skulde komme og holde Syskole, og saa havde 
han bedt os om at skrive et Brev til hende og give 
ham det, saa skulde de sendes i eet Brev. Da han 
saa havde læst mit, smilede han, saa ned paa mig 
og sagde: »Naa, du skal have en ny Kole, Marie.« 
Saa forstod jeg, at jeg havde glemt j'et. Det værste 
var jo, at Børnene lo af det og drillede mig med det. 
For de ældre holdt han Gudstjeneste i Skolen. Naar 
der var Førsttjeneste i Kirken, holdt han Sidsttje- 
neste i Skolen og omvendt. Det gik godt i Førstnin- 
gen. Men det gik galt, da der ingen kom i Kirken, 
og han havde Skolen fuld. Saa blev Præsten vred 
og fik Sogneraadet med sig og forlangte af Morten- 
sen, at han skulde lade ham rejse. — Dengang havde 
man jo ikke Billeder at give. Men saa bad han os, 

om vi vilde give ham en Lok Haar, saa vilde hans 
Kæreste lave en Haarblomst af dem. — Han holdt 
saa Afskedsprædiken. Midt i Byen var der en stor, 
flad Sten, som var lagt op paa et Stenlag, saa det 
var en hel Forhøjning. Her samledes Byfolkene til 
deres Møder. Der var derfor rundt om den store Sten 
nogle mindre til at sidde paa. Her blev Mødet holdt. 
Der var en Mængde Mennesker, ikke alene fra Sog- 
net, men ogsaa fra Nykøbing. Aa, hvor de unge Pi- 
ger, ja for Resten ogsaa andre, græd, og han blev 
ved at tale, saa han næsten ikke kunde holde op 
igen. Han havde skrevet en Afskedssang, som han 
delte ud ved Mødet. Førend han rejste, gik han om- 
kring til hvert Hjem og sagde Farvel og gav dem 
en Sang, og alle Vegne fik han en Skilling til Rejsen. 
— Sommer blev siden omrejsende Missionær og blev 
nok, efter hvad man saa i Avisen, en Sværmer, som 
ikke saa sjældent blev forfulgt fra Sted til Sted. Han 
rejste saa til Amerika, men kom hjem og døde her- 
hjemme, havde nok været gift, men blev skilt fra 
Konen. Han var muligvis af Jødeslægt. Han hed Mo- 
gens Abraham Sommer. Jeg har senere læst en Bog, 
han havde skrevet, hvori han kaldte sig selv den anden 
Messias. lian var ikke Seminarist og foragtede baade 
Præster og Seminarister. Han kaldte dem Kongens 
gjorte Præster, som dyrt havde maattet betale deres 
Lærdom, hvorimod han havde faaet sit Pund direkte 
af Herren. — Efter Sommerferien fik vi en ung Læ- 
rer, Lybecker, som kom lige fra Seminariet. Det 
har vist ikke været let at komme efter Sommer. Vi 
var jo ikke vænnet til at lære udenad og heller ikke 
til at blive hørt i Religion, og nu skulde vi jo det. 
Han brugte, at een rejste sig op og blev tilspurgt. 
Naar vedkommende saa ikke kunde svare, spurgte 
han en anden, vistnok en eller anden, som han saa 
ikke havde hørt efter. Naar han saa spurgte for- 
gæves flere Gange, endte det med, at han spurgte 
hele Rækken, hvad han talte om. Det var vel egentlig 
ikke saa nemt for et Barn at staa op og fortælle. 
Det endte tit med, at han blev vred, smed Bogen hen 
ad Bordet og sagde, at vi ikke skulde have Religion 
førend om Eftermiddagen. Han brugte alt for lange 
Forklaringer af enkelte Ord, f. Eks. Pligt. Der skulde 
vi sige: »Enhver Tænkemaade og enhver Handle- 
maade, som vi var forbunden til at gøre efter Guds 
Ord, vor Samvittighed og« — det tredie husker jeg 
ikke mere. Lybecker sagde, at man ikke kunde nøjes 
med at sige: hvad vi var pligtig at gøre. Men saa 
fik vi senere en Lærer Kastrup. Naar vi sagde 
den lange Remse, sagde han, at vi kunde godt nøjes 
med at sige, hvad vi var skyldige at gøre. Alligevel 
kunde jeg ikke lade være, da jeg gik til Præsten, at 
komme med de lange Remser først. Men Pastor 
Budde-Lund, som var en mild og kærlig Mand, 



sagde, at vi kunde godt nøjes med mindre, og saa 
havde jeg jo straks Kastrups Forklaring. Det var 
vel nok lidt vigtigt? Jeg har senere talt med Ly- 
becker derom, og han sagde: »Ja, jeg kom lige fra 
Seminariet og stillede store Fordringer; men det 
kom jeg snart fra.« Lybecker blev snart kendt og 
afholdt i Rørvig. Han var et livligt Menneske, som 
passede godt til de livlige Rørvigere. Han kom meget 
i mit Hjem og var næsten som hørende til Familien. 
Han kunde glæde sig med de glade, og var der lidt i 
Vejen, naar han kom, kunde han ogsaa sætte Liy i 
det. Han holdt meget af at spille Whist, og det gjorde 
Fader ogsaa. De to og saa et Par gamle Skippere gik 
sammen en Gang om Ugen om Vinteren og spillede. 
Aa, hvor kunde de more sig. Naar de saa var fær- 
dige og gjorde Regnskabet op, var det i Reglen kun 
nogle faa Øre, det drejede sig om. Da der var gaaet 
nogle Aar, maatte Mortensen paa Grund af Alder og 
Drikfældighed trække sig tilbage fra Embedet, og 
nu blev der gjort alt, hvad der kunde gøres, for at 
Lybecker kunde faa Embedet. Men han fik det ikke. 
Man sagde, at Præsten ikke syntes, at det kunde for- 
svares at give saa ung en Mand det store Embede, 
da der var flere ældre, som søgte det. — Vi fik saa 
Lærer Kastrup. Men førend jeg slutter disse 
Skoleminder, vil jeg gerne fortælle, hvordan det gik 
til den eneste Gang, jeg har siddet efter. Jeg skulde 
»læse« et Stykke Katekismus, som begynder saadan : 
»Naar Gud forstyrrer og forhindrer alle onde Anslag 
og Idrætter«, og saa kunde jeg ikke komme videre. 
Jeg gjorde Tilløb 3 Gange, men det vilde ikke komme, 
og saa blev der sagt: »sidde efter«. Jeg kan ikke 
forstaa, at Lybecker kunde være saa ubarmhjertig 
imod mig, for han vidste godt, at naar han bare sagde 
et Ord, saa kunde jeg køre videre. Jeg græd af Skam- 
fuldhed, og det værste var jo, at de skulde faa det 
at vide hjemme, for Moder, var jeg sikker paa, følte 
det ogsaa som en Skam, at hun ikke havde sørget 
for, at jeg kunde, hvad jeg skulde. For at hun ikke 
skulde faa det at vide, blev nfin Søster og jeg enige 
om, at hun skulde vente. Faders Plejesøster var ble- 
vet gift med den Soldat, som jeg var blevet bange 
for, og Fader byggede et Hus til dem paa en Lod, 
han havde ved Toldbod vej en. Der skulde min Søster 
gaa ned, til jeg kom. Huset var ved at blive rejst 
den Dag. Der skulde vi saa sige, at vi havde været 
begge to. Jeg mente jo, at jeg fik Lov at gaa, naar 
jeg kunde Stykket, og det kunde jeg, saa snart jeg 
havde set i Bogen. Men Lybecker gik ind, og det 
varede længe, førend han kom, saa da vi kom hjem, 
vidste Moder det nok. Hendes Søstersøn havde været 
oppe at fortælle det. Saa vankede der en Portion 
Skænd, fordi jeg var gaaet og ikke havde ladet hende 
høre mig først. Saa blev der jo passet bedre paa. 

ARILD HUITFELDT T Jk DRAGSHOLM 



OG HANS FORHOLD TIL ODSHERRED 
OG DETS PRÆSTER 



ET TIDSBILLEDE 



AF TAGE CHRISTIANSEN 



FRA AARENE OMKRING 1600 




Draget kaldes den smalle Landtange, der for- 
binder Odsherred med det øvrige Sjælland. En 
lav Slette er det, og tidligere har den været 
gennemkrydset af Vandløb og fyldt med Søer; nu 
samler den store »Landvandskanal«, der forbinder 
Lammefjorden med Nekseløbugten, alt Grundvandet. 
Et eget storslaaet 
Landskab er det trods 
det sletteagtige, navn- 
lig da, naar man kom- 
mer sydfra med det 
mægtige Vejrhøj- 
Parti foran sig og 
Vandet til begge Si- 
der. Midt paa »Dra- 
get« og lidt før, man 
naar Vejrhøj ved Vin- 
dekilde, hæver Jord- 
bunden sig, og paa 
dette lille Bakke- 
drag ligger Drags- 
holm, en prægtig 
gammel Borg med 
hvide Mure og blaa 
Tegltage skinnende 
grønne Løv. 

Dragsholm er ikke blot en en af vore mægtigste, 
men ogsaa en af vore ældste Herreborge, bygget an- 
tagelig allerede i første Halvdel af det 13. Aarhun- 
drede og efter de tyske landsfyrstelige Borges Møn- 
ster. Allerede omkring 1300 træffes Navnet »Draugh« 
og i 1334 »Draugsholm« ; Navnet er taget fra Belig- 
genheden, paa Draget. Det er imidlertid kun lidet, 
man ved om Borgens ældste Historie. At det har 
været en stærkt beskyttet Borg ses af en Synsforret- 
ning fra 1536: »Harniskkamret var forsynet med Rust- 
ningsdele til en Snes Mand, fire Stridshamre og 19 
Glavinds Odde, og af Skyts fandtes ikke lidt. Paa 
Taarnet stod en halv Kobberslange, en halv Kobber- 
falkenet, 3 Kobberhager, 3 Jernhager foruden Krudt, 
Salpeter, Bly og Kloder af Jern og Sten« m. m. Al- 
lerede 1370 omtales Dragsholms Lensmænd. Lenet 
var stort, og fra Dragsholm styredes alle Bispestolens 
store Besiddelser i det nordlige Sjælland, bl. a. 13 
betydelige Hovedgaarde og Kirketiende fra over 
fyrretyve Sogne. 



I »Danske Atlas« skriver Pontoppidan, at »om 
Dragsholm Slot beretter man, at det skal være byg- 
get af en gejstlig Mand ved Navn Byrge og have til- 
hørt de Roskild'ske Biskopper. En troværdigere Op- 
rindelse til Bispernes Ejendom er det, at Dronning 
Margrethe 1396 gav Dragsholm til Biskop Peder Jen- 
sen for Sjæle-Mes- 
ser«. Det skal dog 
nok være den første 
Mulighed, der staar 
Sandheden nærmest 
— at en Munk Byrge 
har bygget Slottet 
som Lystgaard for 
Roskildebispen. Maa- 
ske er det Jakob Er- 
landsen, der har la- 
det det bygge. 

BORGEN 



Dragsholm, 
frem mellem »Fruerlunden«s 



Borgen har for sin 
Tid været imponeren- 
de. Det kan blot 
nævnes, at de store 
Midtervinduer i det ydre er 4% Meter høje, og at 
Nordmuren er 3 Meter svær. Om Borgens Indre hø- 
rer vi i den nævnte Synsforretning fra en lidt senere 
Tid, at der i Bispens eget Kammer stod en Træseng 
med blaat Omhæng, 3 hvide Kister og 2 Skabe fulde 
af Dækketøj, Sengetøj og Klæder, 2 smaa »Buddiker 
med Billeder« og en Skive, hvortil der svarede to 
flamske »Skivedækkener« (Bordtæpper), medens der 
paa de vægfaste Siddepladser har ligget en Bænke- 
dyne og 4 nye flamske Hynder, og Ildstedet har 
været udstyret med Ildske og Brandtyv. Af andre 
Opholdsstuer nævnes ved den Lejlighed kun Foged- 
kamret, Borgestuen og Fruerstuen. Om denne sidste 
Stue ved man fra 1601, at dens Inventar bestod af 
1 Jernovn, 4 Fyrrebænke, 1 Fyrreskive med Udslag, 
3 Bagstole, 1 Ildskuffe og 1 Brandfork! Men den 
skal ogsaa have været det eneste hyggelige Rum paa 
Dragsholm dengang! Maaske dette dog i nogen Grad 
skyldes den Omstændighed, at Stuen var »omdraget 
med grønt Klæde«. Da Kong Christian den 4. i Au- 
gust 1608 aflagde Besøg paa Dragsholm, var Inven- 
taret i »Kongl. Majestæts Kammer«, som hans Væ- 

relse kaldtes, følgende : 1 gul Fyrreskive med Skuffe 
under, 1 »pernillet Stabbel Fiuerseng«, 3 Fyrrebænke 
og 1 gammelt Fyrreskab uden for »Saldøren«. Be- 
kvemmelighederne skulde altsaa ikke lokke Kongen 
til at blive der længere 
end nødvendigt! 

En Statsfanges Møb- 
lement udgjorde 1609: 
»1 gi. Sengested, 1 liden 
gi. Skive og 3 Hænge- 
laase for Døren« — intet 
andet. 

Om Dragsholms før- 
ste Historie vides meget 
lidt. I Middelalderens 
Historie spiller det in- 
gen større Rolle. Kun 
ved Chr. den 2. s Forja- 
gelse høres om dets Be- 
tydning. Det modstod 
Kongens Belejring, da 

Roskildebispen Lauge Urne søgte Tilflugt der. Vold- 
sommere gik det til under Grevefejden i 1535, da 
Biskop Rpnnow flygtede til Jylland og Ejler Har- 
denberg forsvarede Slottet — og holdt Stand over 
for Belejrerne. Det var det eneste Punkt paa Sjæl- 
land, der under Fejden holdt sig uindtagen. Det 
ender dog med, at Bispen fængsles, og Kongen over- 
tager Dragsholm. Grevens Fejde udgør imidlertid et 
helt Kapitel for sig i 
Dragsholms lange Hi- 
storie. 

Fra da af var Drags- 
holm et kongeligt Regn- 
skabsien. I det første 
Aar var det i Overens- 
stemmelse med den 
gængse Tyskerkurs for- 
lenet til en Tysker, Wo- 
bislau Wobitzer, men 
derefter til en Række 
danske Adelsmænd, 
hvoriblandt vi møder 
flere af Landets dyg- 
tigste og betydeligste 
Mænd. Efter Albert 

Gpje (Birgitte Gøjes Broder) fulgte 1542—49 Mogens 
Gyldenstjerne, 1549 — 51 Otto Rud, den senere i Syv- 
aarskrigen saa bekendte Søhelt, 1551 — 65 Ejler Har- 
denberg, hvis Vaaben findes paa Stolestaderne i 
Sognekirken, og efter at det i en Aarrække var styret 
af den borgerlige Skriver Frans Lauridsen, blev i 
1797 Historieskriveren Arild Huitfeldt Lensmand ti! 
Dragsholm. (Om Dragsholms Historie iøvrigt se bl. a. 
Povl Hansen og Rasm. P. Nielsen: Dragsholm.) 



Dragsholm, set fra Øst, omkr. 1650. 
Efter Resens Atlas danica. 



Dragsholm, set fra Vest, omkr. 1650. 
Efter Resens Atlas danica. 



ARILD HUIT FELDT 

Arild Huitfeldt var født i Bergen 1546, men af 
danske (skaanske) Forældre, og allerede som Dreng 
kom han til Sjælland. Hans Morbroder var Herluf 

Trolle. Arild Huitfeldt 
var af meget høj Bega- 
velse og fik en lærd Op- 
dragelse med Studerin- 
ger i Udlandet. 1573 
blev han øverste Sekre- 
tær i Kancelliet, 10 Aar 
senere Forstander for 
Herlufsholm, og 1586 
udnævntes han til Ri- 
gens Raad og Kansler 
og fik rige Forleninger. 
I Sommeren 1596 var 
han blevet Lensmand 
paa Vordingborg ; men 
dette Len ombyttede 
han allerede efter et 
Aars Forløb med det gamle, faste Bispeslot Drags- 
holm, som tillige var mere indbringende. 

Det er ogsaa muligt, at den Omstændighed, at 
Slottet brugtes til Statsfængsel, saa man skulde have 
en paalidelig Mand, har spillet med ind. Det er nem- 
lig en Række store Navne, der i Aarenes Løb har 
været knyttet til Dragsholms Fangekælder. Af Stats- 
fanger, der endte deres Dage der, kan fra Frederik 

II's Tid nævnes Kon- 
gens tyske Kansler og 
Raad, Dr. Hieronimus 
Thenner; den fhv. Hø- 
vedsmand over de skot- 
ske Lejetropper i Syv- 
aarskrigen John Clarck; 
»den skotske Greve«, 
James Bothwell, den 
ulykkelige Dronning 
Maria Stuarts fhv. Æg- 
tefælle ; tidligere Lens- 
mand fra Nedenæs i 
Norge, Erik Munk til 
Hjørne (i Halland). Da 
Huitfeldt tiltraadte, sad 
Ejler Brockenhus af 
Søndergaarde (paa Fyn) i Fangekælderen. Det var 
ham, der for at prøve sit Krudt satte Ild til det i Ka- 
minen, medens Skorstensfejeren rensede Skorstenen 
— men pludselig forsvandt ovenud! Endvidere kan 
nævnes den tyske Friherre Sigfred Rindschat, Her- 
ningholm, der kom til Dragsholm i Huitfeldts sid- 
ste Aar. 

Arild Huitfeldt var — og forblev — ugift, men 
hans jævnaldrende Søskendebarn, Jomfru Beate Urne, 

De fleste Herremænd var saa rige, 
at de overhovedet aldrig behøvede at 
tænke paa deres Økonomi, men kun- 
de indrette deres Livsforhold, som 
det passede dem. Bønderne derimod 
var fattige. Da der næsten ingen 
Gødning førtes til Jorden, høstede 
de kun 3—4 Fold, de delte Bolig med 
Kvæget, gik i Kofter af Vadmel el- 
ler- Lærred og levede af hjemme- 
avlede Produkter. De kunde ikke 
vægre sig ved at udføre Herreman- 
dens Paabud om Arbejde. Gaardene 



Den ualmindelig smukt rundede Kystlinie Vest for Drags- 
holm og rundt om Ordrup Næs. (Billederne fra F. D. M.). 

regerede i Fruerstuen og holdt Hus for ham. Huit- 
feldt opholdt sig gerne paa Slottet, og straks efter 
sin Tiltræden byggede han en — nu længst forsvun- 
den — Bindingsværkslænge Nord for Slottet; her 
var Skriverstuen og et Værelse til Rigens Skriver, 
og her syslede han, naar Regeringsforretningerne gav 
ham Tid, med sit store Værk. 

ODSHERREDS-BØNDERNE VED 1600 



Huitfeldts Indtægt af Lenet (Odsherred og 
Dragsholm Birk) var fastsat i det saakaldte »Genant«. 
Under Eskil Okse, der var Rentemester fra 1548, re- 
formeredes Regnskabslenene saaledes, at der bereg- 
nedes en fast Sum til Vedligeholdelse, Bevæbning, 
Folkehold, egen Løn i Penge m. v., og denne opreg- 
nede og ved Overtagelsen nævnte, »genannte« Sum 
— i Naturalier og Penge — skulde trækkes fra den 
Indtægt, Kongen havde af Lenet. »Genantet« var ind- 
ført paa Dragsholm 1549. I Huitfeldts Lensbrev af 
12. April 1597 er hans »Genant« opgjort til 342 Daler, 
iy 2 Læster Rug (1 Læst = 22 Tønder), 9 z / 2 Læster 
Byg, 511 Tdr. Havre, 12 Tdr. Smør, 30 Køer og 
Stude, 200 Faar og Lam, 500 Gæs, "470 Høns, 14 Bol- 
svin, 200 magre Svin, 1 Td. Bergfisk, y 2 Td. Aal. 
Hvad Slottet rentede mere, forbeholdt Kongen sig. 
Desuden forskellige Rettigheder og Pligter. Af de 
Oldensvin, som Bønderne ydede, maatte han tage hver 
10.; desuden fri Olden til »Genantsvin«. 

Anslaaet i Penge er »Genantet« i 1602 opført til 
2379% Daler. Men Kongens Indtægt af Lenet var 
den dobbelte. 

En stadig Prisstigning havde gjort sig gældende 
i Aarene op til 1600, men det var næsten alene Kon- 
gen og Herremændene, der fik Fordelen af den. 



En af Odsherreds mest maleriske Fortidsminder, 
Stendysse i Grevinge Sogn. 




Vestsiden af Vejrhøj, ved hvis Fod Dragsholm ligger. 

havde de i Fæste for Landgilde, og de gode Tiders 
Oprettelse af nye Herregaarde førte for Bonden til, 
at flere af dem blev Ugedagsmænd. Men Byerne 
blomstrede, og det førte med sig, at flere drog fra 
Land til By — bort fra en mange Steder hensynsløs 
Udnyttelse af deres Arbejdskraft. Dette — i Forbin- 
delse med andre Omstændigheder, saaledes for Rør- 
vigs Vedkommende Sandflugt — førte til, at mange 
Gaarde i Lenet laa hen som »øde«. Endnu i 1605 be- 
retter et Tingsvidne, at 45 af Dragsholms Gaarde 
er øde. Ikke mindst den Udnyttelse af Bønderne, som 
Chr. d. 4. tillod sig, da han byggede paa Frederiks- 
borg, maa have bidraget til at gøre Gaardene øde. 
Man betænke blot, hvad det vil sige, at Huitfeldt 
1600 og følgende Aar den ene Gang efter den anden 
fik Befaling om at lade Bønderne i Dragsholm Len 
gøre Ægter fra Sundby Færge (det nuværende Frede- 
rikssund) til Frederiksborg (Friis: Samlinger til 
dansk Bygnings- og Kunsthistorie). Hver Bonde 
skulde køre en Læst Kalk eller tre Læs Mursten, ofte 
paa Aarstider, da Vejene maatte være bundløse. Der 
kunde let gaa en 14 Dages Tid eller mere til en saa- 
dan Ægtrejse, som Bonden maatte gøre paa sin egen 
Kost, medens hans Bedrift derhjemme laa stille; og 
naar han saa endelig kom tilbage til sit fattige Bo, 
var hans Trækdyr udslidte og udsultede og hans Age- 
tøj maaske ødelagt. Naar Huitfeldt 1602 fik Befaling 
om at lade hugge 1000 Baandstager til Kronborg 
Slots Behov (Danske Saml.), saa vil det sige, at Bøn- 
derne uden Betaling skulde hugge dem i Lenets 
Skove; om de ogsaa skulde transportere dem, staar 
der ikke noget om, men det er vel det sandsynligste. 

En Del af Indkomsterne af Lenet førtes in na- 
tura til København ; saaledes sendtes hvert Efteraar 
en Drift paa 4 — 500 Oldensvin og o. 150 Gæs for- 
uden andre Viktualier ind til Københavns Slots Be- 
hov. Driften af Svinene ind til Hovedstaden tog 3 
Dage; til Foder for dem paa denne Tur blev med- 
givet o. 60 Tdr. Havre. — Da Landgildegæssene 
ikke forslog baade til denne Sendelse og til Drags- 
holms Slots eget Forbrug, indkøbtes der Gæs hos 
Præsterne i Omegnen, saaledes 1604 hos Hr. Hans 
Pedersen, Sognepræst i Vig, 40 Gæs for 8 Sk. Styk- 
ket, ialt 4 Dir. 23 Sk., og hos Eske Bertelsen i »Hyby« 
(Højby) 60 Gæs for 8 Sk. Stykket, ialt for 7 Dir. 18 
Sk. (Til en »enkende Daler« gik dengang 4 Mark- 
stykker eller 66 Skilling.) Et Lam kostede 22 Sk. 
(Y 3 Dir.). En Læst Byg 48 Dir. Det kan iøvrigt til- 
føjes, at Kapitelstaksterne i Gennemsnit for Aarene 
1601—20 var for Rug 4,15 Kr. pr. hl og for Byg 
3,77 Kr. pr. hl. Smørprisen kendes ikke længere til- 
bage end 1661 — 80, da den var 43 Ore pr. kg. 

At der dog ogsaa for Bønderne nu og da kunde 
bliver Stunder til at »svinge et Bæger«, viser følgende 
lille Notits i »Danske Samling« : »Da Odsherreds Ting 

under Frederik II var blevet flyttet til Nykøbing, 
men det havde vist sig, at Besøgene i Købstaden paa 
Tirsdagene gav Anledning til Drukkenskab, Slags- 
maal og anden Uorden, saa udvirkede Huitfeldt en 
kongelig Befaling af 8. Juli 1598 om, at Tinget atter 
skulde flyttes tilbage til det gamle eller til et ande+ 
bekvemt Sted.« 

HUITFELDT OG ODSHERREDS PRÆSTER 

Dragsholm Slot ligger i Faarevejle Sogn, og Sog- 
nepræsten her oppebar aarlig af Slottet »2 Pund (7 
Tønder) Rug, 2 Pund Byg, 1 Fjerding Smør, 
1 Ko og 1 Svin. Denne Naturalafgift vurderedes 1602 
til 50 Daler, men 1608 til kun 33 Daler«. Paa Slottet 
var der fra Bispernes Tid et Kapel forsynet med alt 
til Gudstjeneste henhørende. Om der efter Reforma- 
tionen til Stadighed eller kun efter vedkommende 
Lensmands Forgodtbefindende har været en Kapel- 
Præst, vides ikke ; men til visse Tider har der i hvert 
Fald været en saadan — maaske med særligt Hensyn 
til de Statsfanger, der sad paa Slottet, og som næppe 
har faaet Lov at besøge Faarevejle Kirke. Der er 
bevaret en gammel Optegnelse om, at Johannes, Ka- 
pellan paa Dragsholm, døde 14. April 1575 og blev 
begravet i Faarevejle Kirke. Kapellanen, der tillige 
var Slotsskriver, synes at være antaget af Lensman r 
den selv, der ogsaa synes at have lønnet ham af sin 
egen Lomme. Fra 1733 hørte Kapellet i kirkelig Ret- 
ning under Faarevejle. 

Faarevejle-Præsten Jørgen Jensen, der var be- 
gyndt som Kapellan hos sin Formand, Hr. Mikkel 
Christensen, der var den første lutherske Præst i. 
Faarevejle, holdt som sin Forgænger strengt paa den 
lutherske Lære, særlig med Hensyn til Nadveren. 
Derved — især — kom han i skarp Modstrid med 
Arild Huitfeldt, der var en ivrig Tilhænger af den 
calvinske Retning. Hr. Jørgen kunde ikke roligt 
finde sig i, at Lensmanden ikke vilde gaa til Alters 
hos ham og til Dels ogsaa søgte Kirkegang hos Na- 
bopræsterne. Det skete ogsaa jævnligt, at Præsterne 
i Vallekilde prædikede i Kapellet, dog særlig inden 
Reformationen. I Huitfeldts Tid kom især Præsten 
fra Højby, Hr. Eske Bertelsen, til Dragsholm. 

Eske Bertelsen var Arild Huitfeldts gode Ven. 
Han blev Sognepræst i Højby i Aaret 1608, og han 
var den 3. lutherske Præst der. Den første var Hans 
Frandsen, der døde 1591 ; han var en Søstersøn af 
Sjællands første lutherske Biskop, Dr. Peder Palla- 
dius, hvem Christian d. 3. i 1552 gav Højby Kirke 
og Præstegaard til Underhold i hans Alderdom. Før 
Hr. Eske blev Sognepræst i Højby, har han antagelig 
været Kapellan hos sin Forgænger i Embedet, Provst 
Lauritz Thuesen. 

I en gammel Bibel, der sikkert har tilhørt Faare- 
vejle Kirke, har nævnte Pastor Jørgen Jensen gjort 

nogle ganske interessante Optegnelser, der ogsaa be- 
lyser det nære Forhold mellem Lensmanden og Højby- 
Præsten. 

»Anno 1599 den 3. Søndag i Advent, da gik Arild 
Huitfeldt forst til Sakrament, efter at han havde an- 
nammet Dragsholm i Forlening; han blev berettet 
af Hr. Eskild (Eske) i Højby, hvilket ej var tilforn 
sket af nogen Lensmand i 20 Aar.« 

»Anno 1600 var og Hr. Eskild der og gav ham 
Sakrament.« 

>Aarsagen, at Sognepræsten ikke maa berette 
ham, er denne: Først i Herman 
Juel Tid (han var Huitfeldts 
Forgænger som Lensmand 1587 
— 97) blev her dræbt nogle 
Mennesker og ikke blev sagt 
nogen Ret over disse Mand- 
draber e. En var den kgl. Maje- 
stæts Bonde, som var Jørgen 
Jyde af Starreklinte, der Tho- 
mas Staldmester slog ihjæl og 
blev der siden givet hans Hu- 
stru 16 Mark for. Fordi jeg 
straffede Synd og det fotgif- 
tige Liv, hans Folk brugte, for- 
klagede Herman Juel Præsten 
for Arild, saa han blev ham 
ugunstig. Herren dømmer.« 

»Anno 1600, 14. Søndag efter 
Trin., da var Hr. Jørgen Nar- 
rencis, jeg skulde have sagl 
Errencis men maaske jeg sagd( 
ret, paa Slottet og berettede 
Beate Urne og gjorde Tjeneste i mit Kald.« 

Denne sidste Optegnelse behøver en Forklaring. 
Jørgen Pedersen Erreboe (Errencis) var 1598 til 1613 
Sognepræst i Asnæs. Faarevejle-Præsten regnede 
ham imidlertid for en Nar (Narrencis). 

Det sker ogsaa, at Faarevejle-Præsten prædiker 
paa Slottet, og Huitfeldt imedens tager til Hørve. 
Her var ogsaa en særlig Tilknytning, idet Sognepræ- 
sten til Vallekilde-Hørve, Mikkel Hansen, havde en 
Søn, der var gift med en Søster til Rigens Skriver 
og Huitfeldts højre Haand, Klaus Mortensen. Han 
var Rigens Skriver fra 1S95 og saa længe, Huitfeldt 
var Kansler. I 1604 vides han at have boet i Holbæk. 
Naar han er nævnt som Adelsmand og Ejer af Od- 
dens Kirke, er det næppe korrekt; imidlertid maa han 
have haft Kirken i Forsvar, da han 1599 lod Klok- 
ken til »Odby« Kirke støbe »paa Kirkens Bekost- 
ning«. 

Præstens Optegnelser slutter med følgende Salut : 
»Anno 1604, 4. Søndag i Advent, da Prædiken 

var til Ende, og jeg kom ind i Stuen til velbaarne Hr. 

Arild Huitfeldt, sagde han til mig: Paa Hellig Tre- 



kongersdag tør I ikke komme hid; men I kan skrive 
Hr. Jørgen i Asnæs til, at han skal komme og præ- 
dike, fordi jeg vil berede ... Gæstebud; saa kan l 
drage til Asnæs og gøre Tjeneste dér osv. Saa for- 
viste han mig fra min Tjeneste Søndag før Nytaars- 
dag og Nytaarsdag og satte en Student i mit Kald 
imod min Vilje. Saadan en gudfrygtig var han. Gud 
straffe ham!« 

HUITFELDT OG ESKE BERTELSEN 




løvrigt synes der imidlertid at 
godt Forhold 



Arild Huitfeldt. 



have været et 
mellem Arild 
Huitfeldt og de ham under- 
givne Præster. Og ligesom ved 
sine tidligere Forleninger sy- 
nes han med Omhu at have sør- 
get for de Kirker, der stod un- 
der hans Opsyn. Navnlig lader 
det til, at han har søgt at 
skaffe dem nye Klokker til Er- 
statning for dem, som Chri- 
stian d. 4. i 1601 lod fjerne for 
at støbe Kanoner af dem. Saa- 
ledes har han forsynet Ege- 
bjerg og Gislinge med Klokker 
med Aarstallet 1601 og sit 
Navn, og i Højby Kirke bærer 
den mellemste af de tre Klok- 
ker Aarstallet 1603 og det omst. 
gengivne Vaabenskjold med 
Arild Huitfeldts Navnetræk. 
Desuden bærer Klokken føl- 
gende Indskrift: 
»Denne Klocke lodt erlig och wellbiyrdig Mand 
Arild Huitfeldt till Odersberg Danmarks Rigens 
Kandzeller och Høffvitzmand paa Draxholm støbe 
til Hibi Kierke paa Kierkens Bekostning. 

Borckhardtus Gellegieter Fecit 1603.« 

Odersberg er en Forlening i Skaane. Borckhardt 
er altsaa Navnet paa Klokkens Støbemester. 

Præsten i Højby, Eske Bertelsen, var som nævnt 
Huitfeldts gode Ven. Dette fremgaar med al Tyde- 
lighed af en Tilegnelse i en Bog, som Huitfeldt sen- 
der ham. Thomas af Kempis havde udgivet et Skrift 
om Christi Efterfølgelse, og det var blevet oversat 
af Huitfeldts nære Ven, den vidt berejste Viden- 
skabsmand, Provst over Bjeverskov Herred og Præst 
i Herfølge, Mester Jon Jakobsen Venusinus. (Her- 
følge laa i Huitfeldts gamle Len Tryggevælde.) De 
havde mange fælles Interesser og støttede hinanden 
i deres Studier. 1587 blev han Præst i København, 
og Mester Klavs Christoffersen Lyskander blev hans 
Efterfølger. 

I det Eksemplar af denne Venusinus' danske 

De to største af Højby Kirkes 3 Klokker. Den til venstre 
er Huitfeldts. Midt paa Klokken findes nedenstaaende Vaa- 
benskjold. 




Arild Huitfeldts Vaabenskjold paa Klokken. 

Oversættelse af nævnte Bog skrev Arild Huitfeldt 
følgende: 

Denne Bog haffuer Jeg Arrilld Huittfelldt fore 
æhred min gode Wen, Her Eske Berttellsen till Høye 
Kirke Siellesørger. Gud wnde oss saa att epther føllge 
Christum, att hand liffactigens oc leffuendis maa boe 
wdj oss, att wij syden formiddellst hans Aand skyild 
maa samblis wdj Gud. 

Drachshollm 1600. 9. Marti;. 

Arrilld Huittfelld mpp. 

Paa nyere Dansk vilde det lyde: 

»Denne Bog har jeg, Arild Huitfeldt, foræret min gode 
Ven, Hr. Eske Bertelsen, Sjælesørger ved Højby Kirke. Gud 
unde os saaledes at efterfølge Christus, at han livagtigt og 
levende maa bo i (udi) os, at vi siden ved hans Aands Hjælp 
maa samles i Gud.« 



Som man ser, vidner Tilskriften om Huit- 
feldts kristne Tro. 

I Hofmans Fundationer fra Aar 1762 staar 
om Højby : »Kirken svarer aarlig Afgift til Rec- 
tor og Hørere i Roskilde. Har 3 Klokker: Den 
største 1518. Den anden støbt 1603, da Canceller 
Arild Huitfeldt var Høvedsmand paa Drax- 
holm. — « 

EN RETS SAG MOD VIG- AS MINDERU P 
PRÆSTEN 

Den 17. Maj 1602 modtog Arild Huitfeldt 
følgende kgl. Befaling om at tiltale Præsten i 
Vig og Asminderup, Hr. Hans Pedersen, for 
Roskilde Landemode og tage Dom over ham: 

Till Arrild Huitfeldt, Her Hans Pedersen, sog- 
neprest till Wig sogen, anrørrenndis vt 
seqvitur. 

Christianus 4. 
Wor synnderlig gunst thill fornn. Wider, at eff- 
thersom wij forfarre, huorledis der skall begiffue sig 
nogen trette emellom thuende brødre der vdj lehnnit 
vdj Suenninge (Svinninge i Asminderup Sogn), ho- 
spitals thiennere her vdj byenn, saa denn enne haffuer 
opiat garden till den anden, huor effther och ett tings- 
winde schall werre wdgangit, och nu icke samme op- 
ladelsze v/il holde, och effther at wij forfarre, huo- 
ledis presten ther samme stedtz. Her Hans Pederszenn, 
sogneprest till Wig (och Asmindrup) sogner, haffuer 
wdgiffuit hans breff och kundschaff om samme leig- 
lighet, som hannem dog inthet wedkommer, effther- 
som j aff same breff, wij eder her huosz tilschicker, 
widere kunde forfarre, huadt hans mening der medt 
haffuer werret, tha bede wij eder och wille, attj forne 
Her Hans Pedersen therforre nu strax ind steffner 
for superintendenten och capittelet och hannom der- 
forre tiltaller och tager domb paa hannom, huadt 
straf hannom derforre bør, effther at handt vdj slig 
werdtzlig sager haffuer wdgiffuit slig breffue, som 
hannom eller hans embede inthett widkommer. Ter 
med etc. Actum Haffniæ 17. Maj 1602. 

Sagen forholdt sig — og forløb — i Korthed 
saaledes : 

Sognepræsten i Vig og Asminderup havde ud- 
stedt et Vidnesbyrd i en Ejendomssag mellem to Be- 
boere af hans Pastorat. Det var Præsterne forbudt 
at blande sig i verdslige Sager, hvorfor det paalagdes 
Lensmanden at anklage Hr. Hans Pedersen »for Su- 
perintendenten og Kapitlet og at tage Dom over 
ham«. I Henhold til denne Befaling optraadte Huit- 
feldt da som Anklager paa Roskilde Landemode. I 
en gammel Optegnelse fra dette Møde refereres Sa- 
gen saaledes: »En Præst i Dragsholm Len er i Fare 
for et skriftligt Vidnesbyrd. En Bonde er syg, en 
anden (hans Broder) gaar til ham og tager Præsten 
med sig og spørger til den syge, om han vil give 
Minde til, at han maa fæste hans Gaard. Han siger 
ja. Dette Bevis giver Præsten den anden; saa farer 

han ud (til Lensmanden) og fæster den syges Gaard. 
Den syge kommer op, vil selv have sin Gaard, og siger 
nej til Præstens Vidnesbyrd. Sagde jeg noget, siger 
han, da var det i min Sygdom og Ubesindighed. Der- 
for var Præsten i Fare.« Af Landemodet blev Præ- 
sten kendt skyldig; det unddrog sig dog for at ikende 
ham nogen bestemt Straf, men henstillede Sagen til 
Kongens Afgørelse. Da det næppe har været Huit- 
feldt om at gøre at faa en af sine Præster gjort ulyk- 
kelig for en ringe Forseejse, synes Hr. Hans at være 
sluppet taaleligt fra Sagen. I alt Fald blev han snart 
efter Provst i Odsherred, og d. 4. Novbr. 1604 udstedte 
han som saadan i Forening med Arild Huitfeldt Fun- 
dats for et Legat.som Præsten Peder Christensen i Ny- 
købing havde stiftet. (H.F.Rørdam: Arild Huitfeldt.) 



HISTORIESKRIVEREN 



ja, 



Arild Huitfeldt som Historieskriveren — 
herom kunde der skrives 
lange Afhandlinger. Her 
er imidlertid kun Stedet 
for at behandle Huitfeldt i 
hans Forhold til Odsher- 
red, og derfor skal hans 
Historieskrivning, der jo 
imidlertid er Grunden til 
hans Berømmelse, kun be- 
røres i Forbigaaende. 

Paa Frederik den An- 
dens Tid naaede Adelen 
en saadan Stilling, at den 
prægede hele Samfundet 
og Tidens Historie i en 
saadan Grad, at det er uden 

Sidestykke. Dens Udvikling gik i en helt anden 
Retning end før set, ind paa en mere ideel Bane. 
Den var blevet overflødig som Krigerstand og var 
nu en Godsejerstand, hvilket medførte, at flere Penge 
kom ind i Landet, og det bevirkede igen et mere 
luksuriøst Liv for Overklassen. Børnene opdroges 
paa Latinskoler og sendtes senere paa Udenlandsrej- 
ser, og mange højtdannede Adelsmænd og adelige 
Kvinder virkede for Oplysning og Videnskab. Herluf 
og Birgitte Gøje stiftede Herlufsholm. Magister An- 
ders Sørensen Vedel, en af den hjemlige Renæssances 
mest tiltalende Repræsentanter, Tyge Brahes Hov- 
mester og senere Kongens Slotspræst, indlagde sig 
sine store Fortjenester som Skribent — Oversættel- 
sen af Sakse, Danske Viser og — først og fremmest 
— Forarbejderne til den store Danmarkshistorie. Be- 
klageligvis fik Kongens Historieskriver, som han 
kaldtes, aldrig fuldført dette alt for stort anlagte 
Værk. Da Aarene gik, uden at det blev fuldført, tog 
Formynderregeringen det fra ham. Han blev først 
afløst af Niels Krag; men denne skrev kun Latin, og 




Faarevejle Kirke. 



sluttelig blev det da overdraget til Rigets Kansler, 
Arild Huitfeldt at fuldende Værket. Arild Huitfeldt 
er den første danske Historieskriver, der brugte de 
danske Arkivers Brevsamlinger i Historiens Tjeneste. 
Og han skrev sin Historie paa Dansk. Værket fik 
maaske ikke den Stil og den Folkelighed, som Vedel 
havde kunnet give det, og det skorter noget paa Kri- 
tik, ligesom det er præget af Adelsmandens Partistil- 
ling. Foruden at bruge de foreliggende Kildeskrif- 
ter og andres Studier har Huitfeldt ogsaa paa mange 
Omraader benyttet sig af Gætninger. Men det er 
slaaet fast (D. R. H.), at hans Danmarks Krønike i 
lange Tider stod »som det Værk, der helt udtømte, 
hvad der kunde vides om vor ældre Historie«. 10 store 
Kvartbind fyldte Værket, da det var færdigt, og dets 
Udgivelse strakte sig over Aarene 1595—1604. »At 
leve udi Tiden og ikke vide Tiden (Tidsløbet, Histo- 
riens Gang), er som ikke at være til«, satte Huitfeldt 
som Motto paa Titelbladet 
til den afsluttende Del af 
Historien. »Et Mindes- 
mærke«, kalder I. A. Fre- 
dericia det, »om den stør- 
ste Kærlighed til Folkets 
Fortid, dannet med overor- 
dentlig Flid af forholdsvis 
tarveligt Stof ... skrevet i 
den bevidste Hensigt at 
skabe et Nationalværk.« 
Hans Haandskrift er smuk 
og dannet, hans Ræsonne- 
ment sundt, og han er ikke 
uden Humor. At han imid- 
lertid heller ikke savner 
Tidens udbredte Overtro, viser følgende Linier fra 
et Brev til Kristoffer Walkendorf : »... Over Byen er 
set et Himmeltegn, en stor Mand med et sort Kyrads 
og al sin Rustning. Gud afvende al ond Betydelse.« 
Hvad der imidlertid saa end kan siges for eller imod, 
hans Bedrift var enestaaende. »Det er«, som Kr. Erslev 
siger, »Huitfeldts udødelige Fortjeneste, at han gav 
Danmark et Historieværk saa omfattende og indtræn- 
gende, som faa Lande i hin Tid var i Besiddelse af.« 

HUITFELDTS SIDSTE AAR 



I December Maaned 1606 fik Huitfeldt et apo- 
plektisk Anfald og laa længe syg. 1808 var et an- 
strengende Aar at komme igennem; navnlig var der 
to Fester, der maatte tage haardt paa en svagelig 
Mand — den 25. Maj, da Kongen havde alle Stæn- 
derdeputerede som Gæster paa Slottet, og den 17. 
Juni, da Herredagen sluttede, og alle Rigsraaderne 
ligeledes var Kongens Gæster. Begge disse Dage gik 
det nemlig varmt til, som man kan skønne deraf, at 
Rigsraad Eske Brock i sin Dagbog har mærket dem 

begge med de ominøse Kors (den førstnævnte Dag 
3, den sidste 2), der var Tegn paa, at der blev druk- 
ket stærkt, for ikke at sige over al Maade, og det 
var ikke let for nogen Gæst at holde sig tilbage. 

Fra 1. Maj 1609 at regne fik Huitfeldt sin Af- 
skedsansøgning bevilget. 

Besigtigelsesforretningen ved Afleveringen af 
Dragsholm foretoges af Anders Dresselbjerg til 
Vognserup, Lensmand paa Holbæk Slot, og Vilhelm 
Dresselbjerg, Lensmand paa Ringsted Kloster og 
Landsdommer paa Sjælland. 

Sine sidste Dage henlevede Huitfeldt, der jo 
endnu var Skoleherre, paa Herlufsholm. Den 16. De- 
cember 1609 døde han af et Slagtilfælde. 



Liget blev balsameret og hensat i en aaben Be- 
gravelse i Herlufsholm Kirke. 

Kongen opfordrede den nye Rigens Kansler, Ja- 
kob Ulfeld, til »ligesom han nu traadte i hans (Huit- 
feldts) Bestilling, saa skulde han ogsaa træde udi 
hans Fodspor«. Tage Christiansen. 




Oidrup Mølle 



Gniben, den yderste Spids 
.if Sjællands Odde 



De førs te Vinter gækker 



Toraarsvers 

af Tage Christiansen. 



Jeg har skaaret dem ud af 

den frosthaarde Jord, 
jeg har hjulpet dem varsomt, de 

Længsler, der gror, 
— giv dem Lov at faa Liv da, 

forinden de dør! 



For jeg tror, der er smukt bag det 
skærmende Slør. 

Jeg har anet en Verden af Skøn= 
hed og Haab, 

af Længsel og Drøm om en 

Kærligheds Daab. 



Og jeg sender dig dem, for jeg ved, 
at du tror, 

at det gode og skønne vil 

sejre paa Jord. 



Mod nye Vaar 



Et Stærefløjt, 

lidt Tøvejrssprøjt, 

en lille Piges Latter - 

et Væld af Lyd, 

et Raab af Fryd: 

Nu kommer Vaaren atter 1 



Det myldrer op, 

det gaar i Hop, 

hvor Solen varmer Mulden 

mod nye Vaar 

med Smil det' gaar 

paa Flugt fra Vinterkulden. 

Syttende søndag efter trefoldighed aar 1767 blev 
efter endt prædiken i Højby kirke to børn baame 
ind for at indlemmes ved den hellige daab i Herrens 
menighed. Det var to husmandsbørn fra landsbyen 
Gudmindrup, præsten, hr. Laurentius Stub, den dag 
skulde døbe; men de havde — iøvrigt efter tidens 
skik — helt velfornemme gudmødre; ti de to unge 
piger, der nu traadte frem til daabskilden med de 
smaa, var ingen ringere end jomfruerne fra 
Anneberg, kammerraad Hansens vel kendte sted- 
døtre, den 19-aarige Katrine Marie og den kun 16- 
aarige Susanne Kirstine. — Det var iøvrigt ikke før- 
ste gang, de røgtede denne smukke og alvorlige lille 
menighedsgærning. Tværtimod, trods deres ungdom 
og trods det, at familien kun havde boet der i sognet 
i 3 — 4 aar, var det endog ualmindelig hyppigt, at 
godtfolk i Højby sogn havde bud paa Anneberg, naar 
de skulde have »barn i kirke«. De unge døtre syntes 
da hurtigt at være blevet kendte, og det v e 1 kendte, 
i det hele' sogn, særlig nok den ligefremme og livlige, 
men tillige fromme og gode jomfru Katrine Marie. 
For aaret 1766 finder vi saaledes hele 6 gange »jom- 
fru Bang paa Anneberg« som gudmoder ved daab 
i Højby kirke. (Skønt kirkebogen ikke har forbog- 
staverne hver gang, kan det — af andre grunde — 
kun være nys nævnte K. M.). Disse to søstre skulde 
senere blive mødre til to af Danmarks mærkeligste 
mænd: N. F. S. Grundtvig og Henrik Steffens. 

Vi skal i disse linier dvæle lidt ved dem 

og deres familie, især den tid, der hører Odsherred 
til, særlig ved jomfru Katrine, der synes at have væ- 
ret en af vort folks bedste kvinder. Hendes hoved- 
gærning i den modne alder falder vel uden for Ods- 
herred og saaledes uden for nærværende ramme, men 
ogsaa smaa begivenheder fra barndom og ung- 
dom kan have værdi og oplysende betydning; de er 
som flodens spæde kilder paa bjærgene. 

KAMMERRAAD BANG OG HANS BØRN 

Inde i Ulkerup skov (Egebjærg sogn) ligger en 
lille sø, egentlig kun et kær; i nærheden rundt om 
staar enkelte frugttræer og sammensunkne diger — 
sparsomme minder om landsbyen Ulkerup, 
som laa her endnu ved midten af forrige hundredaar 
(1750). 

Til denne by kom i aaret 1728 en ny mand. Han 



hed Niels Kristian Bang og var søn af præ- 
sten i Vorbasse (Ribe stift) Jørgen Bang og dennes 
hustru Dorte Mariche Koch. En mandhaftig præste- 
kone forresten, samme madam Bang; krøniken for- 
tæller, at »hun selv kørte med sin plov, røgtede selv 
sine høveder og var undertiden borte 2 — 3 døgn om 
føde til sig og sit hus.« Hendes søn var det altsaa, 
der bosatte sig i Ulkerup. Han var nemlig blevet 
udnævnt til opsynsmand (inspektør) over de konge- 
lige godser i Odsherred, og i denne gærning finder vi 
ham lige til hans død. Ved samme tid ægter han en 
Katrine Marie Kjær; men den nærmere for- 
bindelse (om der ellers er nogen) mellem bosættel- 
sen i Ulkerup, udnævnelsen til opsynsmand og saa 
giftermaalet — om hun f. eks. bragte ham »stedet« 
— har jeg ikke kunnet efterspore. Hun fødte ham 
i aarenes løb 10 børn, hvoraf 4 dog døde som smaa. 
Vi ved iøvrigt intet om dem fra Ulkerup-tiden ; men 
aar 1738 finder vi dem boende i sognets kirkeby, 
paa Egebjærggaarden, nabo til præstegaarden. Dette 
tyder paa økonomisk fremgang, da Egebjærggaarden 
nærmest var at kalde en herregaard. Nogle faa aar 
efter har Bang da ogsaa faaet kammerraadstitlen. 
Han har da været en mand med virkelyst og megen 
dygtighed, ventelig en arv fra den ejendommelige 
moder. Men han turde have faaet mere arvegods 
fra hjemmet: vi faar det indtøyk, at kammerraad 
Bang ogsaa har haft hj ærtet aabent i tro for den 
kærlighed, som hans dattersøn engang skulde kalde 
den »rolige kilde for kræfternes elv«, og at hans dyg- 
tighed derfor var af saa ædel art, som den var dybt 
hentet. Vi tør tro, at livet paa Egebjærggaarden er 
blevet ført i den gudsfrygt, som ikke blot er al vis- 
doms, men ogsaa al dybere dygtigheds begyndelse. 

Med den nærliggende præstegaard er der plejet 
hyppigt samkvem, og livet er ført jævnt og muntert 
i den lykkelige enkelhed, som nu om dage er saa 
sjælden. 

Men i aaret 1743 sker heri en afbrydelse: Bang 
mister sin hustru og staar nu ene med sine 6 børn, 
af hvilke det ældste kun er 13 aar. Dog, endnu samme 
aar gifter han sig igen. — Man kan finde et saa 
hurtigt nyt giftermaal paafaldende; men dels tænkte 
tiden lidt anderledes den gang end nu, dels kan et 
saadan hurtigt skridt netop være bevis paa stor lykke 
i det første ægteskab: samlivets velsignelse har væ- 

ret saa stor, at enlighed synes umulig. Nok er det, 
den 46-aarige enkemand ægter den 16-aarige U 1 - 
rikka Eleonore Swane, datter af kommerce- 
raad Peder Swane til Anneberg og Ellinge, to herre- 
gaarde i det nærliggende Højby sogn. Man tør vel 
slutte, at det maa have været en ualmindelig, ung 
pige, siden Bang turde bede hende være stedmoder 
til 6 børn! — I aarenes løb skænkede hun sin mand 
9 børn til — der har været arbejde til bægge hæn- 
der for den unge moder med at passe det store hus 
og saa stor en børneflok! Men hun gjorde ikke sin 
mands tillid til skamme. 

Et par ord om de mest kendte af disse 

mange bøm, inden vi særlig dvæler ved den ene af 
dem. Jørgen Andreas B. blev præst. Var først ka- 
pellan i Vig, senere sognepræst i Store og Lille Fug- 
lede og døde som sognepræst i Korsør 1791. 

Oluf Lundt B. gik den juridiske vej og naaede 
denne stiges højeste trin. Blev adlet 1777 (de Bang) 
og døde som justitiarius i hof- og stadsretten. 

Peder Swane B. (den første af andet ægteskab) 
blev præst. Var som sin halvbroder først kapellan 
i Vig, derefter sognepræst flere steder i Norge og 
endte som sognepræst i Vig. Død 1792. Hans søn 
Jakob Bang døde som domprovst i Roskilde 1841 og 
var fader til minister P. G. Bang. 

Vibeke Margrete B. — mest nævneværdig for- 
medelst sin ejendommelige skæbne. Hun blev som 
15-aarig gift med en ældre præst, Hans Toneby i Ny- 
købing S., og — enke aaret efter! Giftede sig senere 
to gange til, men disse ægteskaber var ogsaa kort- 
varige. 

Frederik Ludvig B. — den bekendte læge ved 
Frederiks hospital. Gennem sit ægteskab med enke- 
fru Mynster blev han stedfader til (den senere) bi- 
skop Mynster. Grundtvig og Mynster blev saaledes 
en slags fættere. 

Den førnævnte Susanne Kirstine. Hun blev 
1770 gift med lægen Henrik Steffens (Stavanger — 
Helsingør) og moder til den berømte Henrik S., der 
som tænker og ildfuld taler skulde faa en saa mæg- 
tig indflydelse paa sin tids ungdom. Bekendt er jo 
især hans vækkende og befrugtende indflydelse paa 
Oehlenschlæger som og paa den 10 aar yngre fæt- 
ter fra Udby. 

Joachim Emilius blev købmand i Hillerød og se- 
nere i Holbæk, hvor han spillede en fremtrædende 
rolle. Han byggede slotsmøllen paa det gamle Hol- 
bæk slots ruiner og anlagde den i sin tid bekendte 
have. Han døde 1827 som den sidste af kammerraad 
Bangs nitten børn. 

DEN UNGE KAPELLAN 

Det har været et rigt og sundt liv, der 

udfoldede sig paa gaarden ved foden af Egebjærget 

i 50-aarene, og den livlige, begavede Katrine Marie 
(den tredie af de ni fuldsøskende) sugede honning 
af det altsammen. De ældste brødre kom hjem i fe- 
rien som studenter; den ene blev snart præst i nabo- 
sognet (Vig), søstrene blev trolovede, den ene gift 
ind til det nære Nykøbing; hjemmet udvidedes saa 
at sige til alle sider og berigedes derved. Og i aaret 
1758 (—61) kom saa dertil, at den gamle provst 
Arctander i Egebjærg tog sig en medhjælper, J o - 
han Ottosen Grundtvig hed han og var søn 
af præsten i Vallekilde. — Et par ord om hans slægt : 
den hører Odsherred til i mange led. Den ældst 
kendte hed Morten Tuesen, skal være født i nær- 
heden af Rørvig paa et sted, der hed Grundtvig — 
deraf navnet. Han blev borg-mester i Nykøbing. Død 
1618. Hans søn Jørgen Mortensen ligeledes (1657) 
som borgmester i Nykøbing. Denne havde to søn- 
ner, der ogsaa blev knyttede til Nykøbing, den ene, 
Hans Jørgensen, som byfoged. Disse to brødre er 
de første, der antager Grundtvig-navnet. Blandt 
Hans G.s sønner er atter den ene, Morten G, knyt- 
tet til Nykøbing som byfoged, saaledes altsaa at 
slægten i fire led hører denne by til, mens en anden, 
hr. Jørgen, døde som præst i Kregome og Vinderød 
(o: Frederiksværk). Han er fader til hr. Otto, præ- 
sten i Vallekilde, hvis søn, Johan Ottosen, vi nu mø- 
der som kapellan i Egebjærg. (N. F. S. Grundtvig 
stammer saaledes fra Odsherred ikke blot paa mød- 
rene, men fuldt saa meget paa fædrene side.) — Ved 
den unge kapellans ankomst har præstegaarden sik- 
kert faaet forøget værdi som naboskab for familien 
Bang. Vi kan tænke os, at han rigtig har passet ind 
i selskabet paa Egebjærggaarden, hvor der altid var 
ungdom. Den kvikke og frimodige Katrine Maris 
(11 — 13 aar) er da ventelig snart blevet hans ynd- 
ling. De har snakket baade løst og fast dernede i 
haverne ved foden af kirkebakken og fulgtes ad op 
ad »bjærget«, naar klokkerne kaldte. Hvorom alting 
er, de to skulde senere gennem et langt liv blive hin- 
andens trofaste venner og ledsagere, baade naar livet 
var at ligne ved en leg i en have, og naar det blev 
tungt som en vandring paa bjærge. 

To alvorlige ting kom de iøvrigt til at opleve 
sammen allerede her, idet hendes fader, den nu 63- 
aarige kammerraad, døde sidst paa aaret 1760 og 
den gamle provst ind i det følgende aar. En ny præst, 
Møller, kaldedes til Egebjærg, og den unge kapellan 
maatte søge sig virksomhed andet steds. Vi træffer 
ham som medhjælper hos den Nykøbing præst 1762 
— 66, hvorefter han blev sognepræst paa Sjællands 
Odde 1766—76. 

Imidlertid ændredes livet paa Egebjærggaarden 
ikke mindre. Det hørte huset til med hurtige gifter- 
maal: fem maaneder efter kammerraad Bangs død 
ægtede enkefru Ulrikka Eleonore »velædle og velbyr- 

dige hr. kammerraad Jacob Ulrik Hansen« — 
et ægteskab, der skulde blive 30-aarigt og meget lyk- 
keligt og smukt. Det blev velsignet med to børn, saa 
der altsaa nu var tre kuld børn (sytten levende) ; 
men de fleste var nu allerede »fra haanden«. Det 
vides iøvrigt, at Jacob Hansen var en omsorgsfuld 
fader for alle dem, der endnu trængte til hans fader- 
lige godhed. Katrine Marie kom saaledes til at nyde 
meget godt af ham. N. F. S. Grundtvig siger i sin 
ligtale over sin moder, at hun og hendes søskende 
har haft en stedfader, der intet sparede, for at de 
kunde komme til at leve deres navn, og især deres 
kristennavn, værdigt. 

Egebjærggaarden skulde imidlertid ikke længe 
blive deres hjem. I oktober 1765 konfirmeredes Ka- 
trine Marie herfra ; men et af de følgende aar flytter 
familien til Anneberg, mulig ved fruens fader, kom- 
merceraad Peder Swanes død. Samme Aar træffer vi 
»jomfru Bang fra Anneberg« som gudmoder ved daab 
i Højby kirke (og senere meget ofte, som nævnt i 
begyndelsen) . 

UNGDOMSLIV PAA ANNEBERG 

Det er da paa Anneberg, at Katrine 
Marie og hendes yngre søskende tilbringer 
deres ungdomstid. Her havde deres moder 
levet sine første seksten aar, indtil hun, knap fuld- 
voksen, indgik sit første ægteskab. Nu vendte hun 
tilbage hertil med sin anden mand og sine børn — 
et langt, lykkeligt liv ventede hende endnu. Her 
havde hun leget og drømt; her fik nu hendes døtre 
lov at drømme — paa den skønne plet ved Issefjor- 
den — en kort, men smuk ungdomsdrøm paa de vug- 
gende vover, inden de gik i land til de ægteskaber, 
i hvilken de skulde blive mødre til to af vort lands 
navnkundigste Mænd. Naar da Steffens' og Grundt- 
vigs mødre skulde fortælle deres sønner noget rig- 
tigt smukt fra deres »unge dage«, da er det blevet 
noget om grønne bøge og røde tage, om blaanende 
bølger og blinkende sejl, naar skibene stod fjorden 
op og gik fra den gamle kongestad ud gennem snæv- 
ringen — ud paa det aabne hav. — Sønnernes liv 
blev en saadan sejlads. 

Men livet paa Anneberg er ikke gaaet med 
drømme alene; alt tyder paa, at der har været ført 
et liv i den gudsfrygt med nøjsomhed, som er den 
store vinding, i det arbejdets og bønnens yrke, som 
har de rige forjættelser. — Intet under, om folket i 
sognet snart kom i venligt forhold til familien og 
bad døtrene med ved deres fester i kirke og hjem. 
Især synes det da at have været Katrine Marie, som 
med sine sjældne egenskaber har vundet folks hj ær- 
ter. 

Vi tør tegne hendes ungdomsbillede saa- 
ledes: klog og viljekraftig, ualmindelig aandelig bega- 



vet, kæk og raadsnar — »hellere død end raadvild« blev 
hendes valgsprog i de senere aar; hun forstod baade at 
føle sig og føre sig som den ædelbyrdige kvinde, hun 
var; og dog, eller just derfor, tillige jævn, venlig og 
forstaaende over for alle, »folkelig« for at bruge et 
ord, hendes søn har lært os at elske; i besiddelse af 
den finfølelse og ægte dannethed, der forbyder at 
indlade sig paa noget simpelt af nogen som helst art, 
men tillader at gøre det usædvanlige, naar forhol- 
dene byder det, fordi en øvet og sund samvittighed 
— og ikke folks tit uheldige meninger — er det sikre 
kompas, hvorefter der styres. Paa sine ældre dage 
røg hun saaledes flittig tobak af lange lerpiber, fordi 
hendes broder, lægen, tilraadte det. (Hun havde et 
skrøbeligt helbred størstedelen af sin levetid for- 
resten.) — En ærlig og djærv natur, der kunde sige 
folk sin mening ind i ansigtet, men ikke bag deres 
ryg, fordi det er saa ufint og saa lidt kristelig søm- 
meligt. Og alt dette som en foldrig afgrøde af ordets 
sæd i »et smukt og godt hjærte«, thi hun var først 
og sidst en from og ydmyg, gudhengiven sjæl, en 
gudfrygtig ung kvinde (for at bruge et ord, der 
desværre er i ringere kurs nu om dage end for 100 
aar siden). — Katrine Marie Bang maa have haft 
adskilligt af det, vi beundrer hos naturer som fru 
Hald, Poul Møller og Mathias Claudius — frisk, fri, 
from, fro. 

Alt dette havde nu ogsaa den unge præstemed- 
hjælper i Nykøbing øje for. Han kendte hende jo 
som det kvikke barn fra Egebjærg. Nu havde han 
atter lejlighed til jævnlig at se hende, da Anneberg 
kun ligger % mil fra Nykøbing. Vel blev han alle- 
rede 1766 præst paa Odden, men hans hjærte er nok 
allerede da fangen, og hendes til alt held med. Un- 
der aaret 1768 læser vi i Højby kirkebog: 

»Den 4. Oktober (en tirsdag) copuleredes velær- 
værdige Hr. Johan Grundtvig, Sognepræst til Oddens 
Menighed, og Jomfru Katrine Marie Bang paa Anne- 
berg, foreviste Kongebrev og Copulationsseddel, samt 
til Forlovere velærværdige Hr. Grundtvig, Sogne- 
præst til Vallekilde og Hørve Menigheder, og velb. 
Cammerraad Hansen paa Anneberg.« — 

Saa drog Katrine Marie som præstekone 
til Sjællands Odde. 

PAA SJÆLLANDS ODDE 

Otte aar tilbragte hun med sin mand derude. 
Og vi tør tro, hun har bragt baade friske kræfter 
og god vilje med sig til sin gerning. Hun var sin 
mand inderlig hengiven, styrede hans hus med stor 
dygtighed, forstod sig baade paa pengesager og 
gaardens drift (vi mindes hendes plovkørende far- 
moder fra Vestjylland!); hun har dog sikkert ikke 
anvendt sine kræfter udover hus og have, hvilket 
sidste vi ved, hun havde megen omsorg for; de æld- 

ste træer i haven skal stamme fra hendes tid. I mangt 
og meget var hun klogere end sin mand, og han er- 
kendte det. Ofte, naar folk kom og spurgte ham 
om et eller andet af mere praktisk art, svarede han: 
»Det ved jeg sandelig ikke! Gaa til min kone!« Hos 
hende gik de ikke fejl hverken i det ene eller det 
andet anliggende. 

Det var et afsides sted, de var komne til der- 
ude paa Odden »mellem tvende have«, og det 
daglige liv er gaaet jævnt og stille. 
Med undtagelse af en køretur engang imellem til 
hjemmet paa Anneberg, til Nykøbing, hvor to søstre 
boede, til Vig, hvor en broder var kapellan, er de 
sikkert kun sjældent kommen uden for deres smalle 
landstrimmel af et pastorat, men har levet med og 
for deres menighed, optaget af deres gærning; levet 
det stille hjemmeliv, som er saa gunstigt for sindets 
videre uddybelse, for sædens vækst i hj ærtemulden, 
løvrigt turde den simple nødvendighed have gjort 
sit til, at det blev et stilleliv, de førte ; ti deres kaar 
var meget knappe. Man vil forbavses ved at høre, 
hvor smaat det stod til. Maaske en og anden kunde 
have lyst til at faa et lille indblik i de tiders præste- 
kaar; saa træffer det sig saa heldigt, at Johan 
Grundtvig, der var meget skrivende, har givet al 
ønskelig oplysning derom. I kaldets embedsbog har 
hans flittige fjer bl. m. a. nedtegnet følgende m. h. t. 
præstegaarden og indtægterne i det hele: 

Kaldets indtægter, vist og uvist, smaat og stort, 
kan beregnes, det ene aar mod det andet, til 300 rdl. (!) 
foruden det lidet overskud til udgifter, som præstegaar- 
dens ypperlige avling kan, give af sig. (Marken fandtes 
p aa — 121 steder, mest en ager hvert sted; saa det har 
jo været et net landbrug!). Efter saadan indtægt svarer 
jeg aarlig i pension. tU min formands enke ZU rdl. ... Til 
kaldet ligger ellers ingen herligheder ... skov, olden, rør- 
eller tørveskær; men er vel af de mindste præstekald i 
dette ganske stift; og maa man ker med megen besvæ- 
ring og bekostning anskaffe sig andetstedsfra baade 
gravtørv, storbrænde og hjidtømmer. Den meste ilde- 
brand her ved steden bestaar af lyngtørv, hvoraf jeg aar- 
lig har skawret 90 a 100 læs, hvortil jeg og efter for- 
rige skik faar to læs lyngtørv af hver gaardmand i 
Yderby, imod at jeg derfor giver dem % tønde øl og 2 
potter brændevin. Samme mænd leverer af marsvins- og 
sælhundefangsten 16 potter tran. Derfor en % tønde øl 
... Hver juletid giver hver gaardmand en høne, hver 
paaske 1% snes æg. Hver mortensdag 1 skp. byg kaldet 
grisekorn, i stedet for grisetiende, -aa giver de og i juni 
noget komælk, ved mikkelsdag faaremælk, og alle de, som 
fisker, sild. De udage prxstegaardens gødning og ellers 
giver adskillige rejser. Hver husmand og -kone gør sin 
høstdag, hver husmand sin møgdag ... Hver gaardmand 
betaler mig 24 skilling i st. for ost ... Offeret kan give 
19 rdl., men kun hvis jeg sender sedler. (!) 

— Ja, vore forfædre kendte »gudsfrygt med nøj- 
somhed«. I omtalte embedsbog findes flere opteg- 
nelser, der viser os gudsfrygten hos vort ægtepar, 
og som giver os glædelige oplysninger om, at de stil- 

færdige præstefolk ikke har været saa fattige til 
sjælen som til kroppen. 

Fra de allersidste dage af den tiaarige præste- 
tid derude paa Odden stammer følgende mærkelige 
hjerteudbrud: »1776 10. Juli kaldte Gud og kongen 
mig herfra til at være sognepræst for Udby og Ørs- 
lev i Baarse herred. Gud, som kom mig i hu og lod 
buen briste, da den var haardest opspændt, lyksalig- 
gør denne vej for mig, mine og dem, som skal høre 
mig. Amen!« 

Der forekommer mig at være dobbelt bund i 
disse smærte- og glædefyldte ord: de trykkende kaar 
og sjælens bue under tunge tankers tilskikkelse. I 
hvert fald ved vi, at det præstepar, der i aaret 1776 
flyttede ned til Sydsjælland, var ikke af de helt al- 
mindelige. I den tid, da frafaldet fra gammel kri- 
stentro blev saa almindeligt, stod de fast paa unde- 
rets kristendom — vel fordi de havde erfaret 
underet i deres eget liv. Derfor kunde deres søn ved 
deres baare kalde sin fader »nidkær, retsindig, gud- 
frygtig, arbejdsom, uegennyttig og gavmild som 
faa«. Og om sin moder siger han bl. a. : »Hun tug- 
ted, formaned, læste og underviste os trolig i barn- 
doms aar, tidlig at læse og bede hans ord og berede 
ham pris af de gamle højtidssalmer. En gudfryg- 
tig og forstandig moder var hun, ind- og udvortes 
en præstemoder som fader Johan en præstefader. 
Gudsfrygt var det eneste arvegods, de ventede at 
efterlade os, og det var i deres øjne langt mere end 
guld og sølv, og deres højeste ønske var, at alle søn- 
nerne maatte vorde ordets tjenere — som da og 
iskete.« 

Halvandet aar efter Grundtvigs kaldelse til 
præst i den by, hvor hans gamle moder boede, 
Præstø, afgik hun ved døden og blev begravet paa 
kirkegaarden der. Han skrev dengang digtet »Min 
Moder«, hvoraf sidste vers lyder: 

O, moder-støv og moder-aand! 
mit hjærtes tak du have, 
som lærte mig, i Iede-baand, 
paa Herrens ord at stave, 
at stave, grunde, bygge paa 
det ord, som aldrig skal forgaae! 

Og mange aar efter moderens død sang Grundt- 
vig om hende: 

Min moder Cathrine Marie Bang, 
hvis hjærte genlød af Guds engles sang, 
hvis øje var klart, og hvis tro var stor, 
som takked for smuler ved Herrens bord, 
hun troende lagde sig i støvet ned, 
af støvet opstaar hun med herlighed! 
Vil nogen slynge en blomst om min stav, 
han plante den paa min moders grav! 

ARVEN FRA SLÆGTEN 
Da Johan Grundtvig og hans hustru brød op fra 
Sjællands Odde, da har de ejet mere end de fleste i 

de tider af den store tro og det klare Øje og det 
sangrige hjærte. Og er det ikke netop det, vi ser 
gaa i arv til den søn, som syv aar senere skulde blive 
skænket dem der nede i Udby? Meget andet tog 
han i arv fra slægten i Odsherred: det djærve og 
kraftfulde, det folkelig-jævne; men da ogsaa hine 
sjælens ædlere ævner: den store tro — han flyt- 
tede adskillige bjærge med den; det klare øje 
— han saa med det baade det store og det skønne 
hernede, som og det, 
der til daglig kaldes 
det usynlige ; og han 
saa med det — seer- 
blikket — slægter- 
nes sammenhæng og 
vilkaarene for deres 
sande og sunde ud- 
vikling; og endelig 
og ikke mindst det 
sangrige hj ær- 
te — han gav os ud 
af det vel den mæg- 
tigste salmesang, 
der har tonet fra 
nogen salmedigter 

kristenheden. 

— Hvad om 
hans forældre, den 
dag de sagde farvel 
til Oddens præste- 
gaard og kirke- 
gaard, hvor de hav- 
de maattet begrave 
deres førstefødte 
søn, kunde læst det 
skønne mindevers, 

som deres sidste, endnu afødte søn en menneskealder 
senere skulde sætte netop paa denne kirkegaard: 

De snekker mødtes ved kvæld paa hav, 
og luften begyndte at gløde ... 

Eller om de, i de dage, da de tog afsked med 
Odsherred og dets kirker, som de kendte saa godt, 
kunde hørt lidt af den salmesang, som et hundredaar 
efter skulde lyde i dem og skyldes deres sangrige 
søn ... 

Men vi, som hører den, og er glade for at 

lægge stemme til hans ord, vi vil mindes baade ham 
og hans ædle slægt fra Odsherred og mest den mo- 

der, som han selv mindedes med saa stor kærlighed 
og tak, den »dybsindige« moder, som fader Johan 
engang kalder hende i brev til sønnen. Og vi vil 
glæde os over, at der i Odsherred er rejst en minde- 
sten, der vil hjælpe til at bevare denne kvinde i erin- 
dringen gennem slægterne. Uden for Egebjærggaar- 
dens have er den rejst, og afsløringen fandt sted 
paa Grundtvigs fødselsdag (8. septbr.) 1915 med ta- 
ler af Th. Bredsdorff og pastor Lund. — For hun er 

dog vel den blandt 
mennesker, der har 
haft dybest indfly- 
delse paa ham. Hen- 
de var det, der »lær- 
te pogen stavene at 
tyde« og bad og 
græd med ham, til 
den svære kunst var 
lært. Hende var det, 
der beredte ham det 
»aftensæde ved det 
vakre, lille bord«, 
som han siden min- 
des med saa dyb en 
glæde, at han udbry- 
der: O! hvad var vi, 
om vi glemte slig en 
hellig gammenstid! 

Men den aller- 
skønneste gammens- 
tid har hun nok be- 
redt ham i den aar- 
lige julefest. Naar 
hendes bløde haand 
vækkede ham paa 
julens festlige mor- 
gen, naar hendes lyse øje tindred ned i hans, da har 
hun vakt den barnlige julefryd i hans sind, som han 
længst maatte mindes, og om hvilken han som graa- 
hærdet skjald maatte synge: 

Mens som barn paa landet jeg var hjemme, 
julemorgen var mit himmerig. 

Derfor vil alle danske, som føler sig i gæld til 
N. F. S. Grundtvig, ogsaa mindes hans moder med 
tak, ihukommende sønnens ord: 

Vil nogen slynge en blomst om min stav, 
han plante den paa min moders grav. 

TJENESTEPIGE — — — — — 
PAA EN GAARD I ODSHERRED 
— — FOR 60 AAR SIDEN 



NOGLE MINDER FRA UNGDOMMEN FORTALT AF EN 77-AARIG KONE 

I SIDDINGE 

C"5 O C!5 



Mangt og meget har forandret sig i Løbet af de 
Aar, jeg kan huske tilbage, ogsaa det daglige 
Liv Aaret rundt paa en Bondegaard. Jeg skal her 
fortælle lidt om det daglige Arbejde og Skik og 
Levemaade paa den Tid, da jeg som ung Pige kom 
ud at tjene paa en Gaard i Odsherred. 

Dagen var lang og travl. Naar Klokken var 8 
om Morgenen, skulde Pigerne være færdige med Malk- 
ning og Rengøring og Skuring af Spande og meget 
andet. Mælkefadene blev saaledes først vaskede, 
derefter blev de kogt et Par Minutter i en Kedel, 
fire-fem ad Gangen, for endelig at blive taget op og 
skyllet i rent Vand. Ved denne Tid kom Pigerne ind, 
og der blev taget fat paa Spinderokken og Blaar- 
totten. Konan spandt selv Hørgarnet. Den Traad, 
vi dengang syede med, blev spundet lidt finere og af 
den allerbedste Hør. Der blev tvundet to Traade 
sammen, saa det var en stærk Traad. 

Naar dette Arbejde var til Ende, meldte der sig 
straks noget nyt. Naar Lerfadene revnede eller gik 
helt over, blev de sat paa Loftet, til Hørspindingen 
var forbi ; saa skulde der laves Fade en Dag, og saa 
kom Drillebordet frem. Det var en rund Brik af 6 
a 8 Tommers Bredde med en Pind midt i og et Baand 
øverst i Pinden og ned i Brikken. Forneden i Pinden 
var en Pig, som Konen i Forvejen havde faaet 
hos Smeden. Denne Pig blev sat paa Lerfadet, hvor 
Hullet skulde være, og saa blev der trukket op og 
ned i Baandet. Naar Pig'en skar godt, var der snart 
det ønskede Hul. Saa blev Skaarene syet sammen 
med den stærke, hjemmespundne Traad og bagefter 
kittede og lagt til tørre. 

Henad Foraaret kom Væven i Gang. Der blev 
vævet mange Stykker Lærred, Drejl til Duge, Hver- 
garn, Bomuldstøj, 5-skaftet Dynevaar og Sengetæp- 
per. 

Sommeren bragte Travlhed med Tørveskæring, 
Høhøst, Sædhøst, Havearbejde og megen Mælk. Roer 
kendtes ikke. Det første Sommerarbejde, Pigerne 
skulde ud til, var Tørveskæring. Først skulde Tørve- 
ælten lægges ud i Bænke, efterhaanden som den blev 



kørt op med Tørvesluppen. Et Par Dage efter skulde 
den vendes, og 8 Dage efter var den for det meste 
tør nok til at røjle; det var at sætte den i smaa, runde 
Stakke, der var aabne indeni ; de skulde sættes godt, 
saa de ikke faldt sammen; naar Lammene kom og 
skulde lege imellem dem, gik det gerne galt med 
nogle af Rø j lerne, hvor godt de end var sat, og saa 
maatte vi atter ud at rejse dem. 

I Tørveskæringstiden blev der fisket Karusser 
og Suder. Engang havde jeg fisket et Par meget 
store Suder; da jeg kom hjem med dem, var Manden 
lige ved at køre til Nykøbing, og da han saa Suderne, 
sagde han: »Lad mig faa dem med op til Prokura- 
toren !« 

Høet blev slaaet med Letøj, og Sæden blev mejet 
med Mejeredet; det skete, der var 11 Mejere paa 
Rad. Naar Sæden var tør nok til at bindes op, skulde 
Negene af Pigerne holdes lige i Rodenden, medens 
Karlene bandt. En dygtig Karl kunde binde 60 Tra- 
ver paa en Eftermiddag. Baandene havde Pigerne 
knyttet om Vinteren af Langhalm. Naar Negene 
skulde bæres sammen, maatte ingen komme ud, hvor 
der var revet rent. Men var der meget at bære sam- 
men, skete det, at vi først maatte gaa og malke og 
saa komme igen og bære sammen til Klokken 10. 
Endelig blev der da ogsaa anskaffet en Hesterive 
eller Slæberive, som den kaldes, og det lettede jo Ar- 
bejdet meget. 

HØSTGILDET 

Dengang var vel næsten den bedste Dag i Aaret 
den Dag, der skulde være Høstgilde. Ikke mindst for 
Husmændenes Børn. De skulde alle møde til Middag 
Kl. 12. Saa vankede der den dejligste Faarekøds- 
suppe med bagte Boller og Peberrodssauce til Kø- 
det. Kl. 2 Kaffe med Søsterkage. Saa en Tur i Ha- 
ven, og det var til Glæde for baade Børn og gamle. 
Til Midaften fik vi forskellige Retter, og ud paa Af- 
tenen vankede der Kaffe med Æbleskiver. Børnene 
legede saa længe, de kunde røre sig. Mændene spil- 



30 



Side 32 af 42 



lede Kort, og Kvinderne strikkede af alle Kræfter, 
medens nyt og gammelt drøftedes, og der ogsaa gerne 
blev læst et godt Stykke højt, hørt med stor Opmærk- 
somhed. Kl. godt 11 kom der skaaret Mad ind. Det 
gode hjemmebryggede 01 havde jo hele Dagen væ- 
ret paa Bordet. Men nu var der ikke mere saa meget 
ved 01 og Mad ; ingen var sultne, Børnene var trætte, 
nogle sov, andre tudskraalede. Og Kl. 12 var alle 
taget hjem. 

OSTEMÆLK TIL SKOLELÆREREN OG 
FAAREMÆLK TIL SMEDEN 

Om Efteraaret skulde Skolelæreren have Oste- 
mælk. Saa kom der en Kone og skulde hilse fra Ma- 
dammen, om de kunde faa Ostemælk den Dag. Bede- 
konen skulde have en stor Haandfuld Uld, og det 
kunde nok være, at hendes Tørklæde blev saa prop- 
pet, at det struttede langt omkring hende. Strikke 
paa Strømpen skulde hun jo, mens hun gik den Tur ; 
det var ikke almindeligt, at nogen gik Tur uden at 
strikke. 

Naar den fastsatte Dag kom, gik en af Pigerne 
med en Bøtte nymalket Mælk. Bøtten var bred for- 
neden og meget indsnævret foroven; oveni var en 
Ring, der kaldtes »Himlen« ; der kunde Laaget skrues 
fast, saa det ikke kunde falde af. Bøtten blev baaret 
paa Hovedet ; men først lagde man der en Krans syet 
af pæne Klude. Der skulde baade Stivhed i Nakken 
og en sikker Balance til for ikke at tabe den. 

Der var frygtelig travlt hos Lærerens den Dag, 
de fik Ostemælk, for alle Pigerne skulde opvartes med 
Kaffe og Søsterkage, og Mælken skulde jo ogsaa 
passes. 

Hen paa Efteraaret, naar Faaremælken blev 
rigtig god (tykkere), skulde Smedens have en Krukke 
Faaremælk og en Ost. Konen gik selv med Faare- 
mælken, for det var en stor Dag. Smedens Kone vai 
meget agtet og desuden stærkt optaget, for hun 
skulde gerne lave Kaffen ved de fleste Høstgildei 
og andre Gilder. Smeden selv var meget dygtig til 
at lave Leer, Økser og Brødknive. Hans Fader, Ole 
Nielsen, lavede selv sin Gravsten, der endnu staai 
paa Vig Kirkegaard lidt Vest for Kirken. 

Den gode Faaremælk blev ogsaa gemt hen til 
Syltemælk, der blev smurt paa Brødet til Midaften; 
den var stiv, og der blev smurt et godt Lag paa. Det 
kunde godt ske, at det sidste af Syltemælken stod 
og blev saa sur, at Tænderne blev sure; men det 
var alligevel en herlig Ret, og det var noget med 
god Næring i. 

VINTERARBEJDE 

Fra November til Jul var der meget travlt med 
Kartning, Spinding og Vævning; alt skulde være t' 
Side inden Jul. Kneb det rigtig, blev Pigerne kaldt 



op Kl. 4; saa fik de en Kop Kaffe og kartede og 
spandt til Kl. 6, da der skulde malkes. Naar Væven 
ikke var i en Stue, hvor der var Varme, maatte der 
sættes en Pande eller Gryde med Gløder i under Vad- 
melsstykket, ellers var det slet ikke til at faa skilt ad. 

Mandfolkene havde ogsaa deres Vinterarbejde. 
De spandt Hamp til Reb. To store Bundter Hamp 
blev lagt tværs over Bordet, og fire store Sten blev 
lagt ovenpaa. Der var fire, der spandt, en fra hver 
Side af Bunken, og de havde en lille Indretning, en 
»Haandtén«, til hvis ene Hjørne der blev fastgjort 
lidt Hamp; saa snurredes den rundt, og derved blev 
Traaden trukket ud af Bunken, 3 Gange saa tyk som 
Høstbindegarn. De mest øvede kunde snart faa Te- 
nen fuld. 

Saa skulde der vindes; en holdt Ténen, medens 
en anden vandt — først et almindeligt Nøgle, saa 
satte hun det paa Knæet og vandt det op i en stor 
Spids. Et saadant Nøgle skulde vindes fast og om- 
hyggeligt. Nøglerne vejede 8 a 10 Pd. Naar Foraaret 
nærmede sig, blev der slaaet Reb nede i Gaarden af 
de mange Nøgler. 

Mandfolkene skulde ogsaa ribbe Gaasefjer om 
Aftenen; men det var et meget kedeligt Stykke Ar- 
bejde. 

JULEN 

Til Julen var Bagerdagen den vigtigste og trav- 
leste Dag. Der blev ikke bagt saa meget Grovbrød, 
men meget Sigtebrød og nogle Hvedebrød; yderst i 
Ovnen skulde der være Plads til en eller to Gryder 
med Søsterkage. Melet sigtede man selv over en Dug 
i en Halmcelle; men det kunde ogsaa ske nogle Ste- 
der, saaledes i Eskildstrup i den Gaard Øst for Stræ- 
det, at Manden kørte ned til Bro Mølle for at faa 
malet Sigtemel til Julen. Det er sket endnu for ca. 
80 Aar siden. Han blev saa dernede om Natten, saa 
kunde han naa at faa det malet og faa det med hjem 
Dagen efter. 

Naar Julebagningen var lykkedes godt, var Mut- 
ter glad. Og naar Juledagene saa kom, vankede der 
alt det Hvedebrød, der kunde spises — med Smør 
og Sukker paa. Piger og Karle fik hver et Sigte- 
brød at bære hjem til deres Forældre, og alle de Hus- 
mænd, der havde gaaet der og arbejdet, fik ogsaa 
hver et Brød. 

Efter Helligtrekongersdag snurrede Rok- 
ken atter i de lange Vinteraftener. Men ofte blev Ti- 
den forkortet ved, at en af Karlene læste højt af en 
god Bog. Det var bedre end alle deres Rævehistorier. 

NAAR DER KLINEDES 

Engang jeg talte med en 72-aarig Mand, spurgte 
jeg ham, om han nogen Sinde havde været med til 
at kline. Ja, det havde han da engang været med 

til, svarede han, men det var der ikke meget ved. Jeg 
var lige kommet ud at tjene og var ikke vant til at 
ride. Jeg kunde derfor ikke faa Hestene til at gaa 
derhen, hvor de skulde. Det var en firelænget Gaard, 
der skulde klines, saa der skulde megen Lerælte til 
med mange Par Heste til at gaa og ælte det. Den 
yderste Hest vilde helst gaa uden for Æltet. Men 
jeg slap da for at blive smidt af i Leret. 

Til en saadan Ælte var Leret gravet op og 
kørt til Stedet i Forvejen. Det blev bredt ud i godt 
■en halv Alens Tykkelse og slaaet itu saa meget som 
muligt. For at faa det blødt, maatte der hældes Vand 
paa; der skulde meget til, og det blev kørt i Tønder 
fra nærliggende Moser. 1 dette Lerælte blev mange 
Par Heste stadig redet randt bagefter hverandre, 
og imens blev der stadig smidt mere Vand paa Leret. 
Naar det var æltet noget, blev der smidt Halm i ; det 
skulde ogsaa æltes godt; det var tungt for Hestene 
at gaa i, og Æltningen varede det meste af Formid- 
dagen. De Mænd, der ikke red paa Hestene, gik uden 
om Ælten og skovlede Leret ind, ligesom de ogsaa 
passede paa, at Hestene blev derinde. Naar Leret 
var sejgt nok, bredte man et Lag Halm over, for at 
der ikke skulde blive Skorper. 

Om Eftermiddagen begyndte saa Kliningen, 
og der var da kommet mange til Stede baade fra 
Byen og fra Nabobyerne. Bindingsværket var rejst 
forud, og Søjlerne var slaaet paa. Nogle gravede 
Leret ud af Ælten i store Klumper, andre sørgede 
for Transporten ved at bære, trille eller køre det. 
De stærke unge Karle var udenfor og tog imod Le- 
ret og satte det i Væggen ; indenfor var det ikke saa 
strengt, der kunde en Pige nok klare det. Med Hæn- 
derne blev Leret æltet fast om Søjlerne; det skulde 
være lige og pænt; der maatte ikke blive »Maver« 
eller »Pukkelrygge« paa Væggen. Hvis Leret var 
for blødt, blev der engang imellem snoet et Halm- 
baand om Søjlerne fra den ene til den anden; ellers 
kunde det nok ske, at en Væg faldt — og der maatte 
begyndes forfra. Hvert Par havde sin Væg fra den 
ene Stolpe til den anden. Det var strengt Arbejde, 
men det gik muntert og rask. Dørkarme og Vin- 
dueskarme blev sat i efterhaanden, det hele skulde 
jo være færdigt om Eftermiddagen. Helt ufarligt 
var Arbejdet heller ikke. Det kunde jo nok ske, at 
der kom susende en Lerklat gennem Rummet iblandt 
saa mange unge. Og det kunde ogsaa ske, at nogen 
skar Hænderne paa skarpe Sten i Leret, da der slet 
ikke blev brugt Murske, men man brugte Hænderne, 
som naar man ælter Dejg. 

Om Aftenen var der saa Klinegilde, og efter 
Maaltidet lød der Musik, og baade unge og ældre 
svang sig i Dansen. 

Dagen efter skulde Væggene skæres. Med 
en Tørvespade skar en Mand alle Knorter og Klum- 

per af Væggene, saa de blev lige og pæne, og saa 
fik de Lov til at staa og tørre. Naar de var godt 
tørre, skulde de spækkes med Ler i alle Huller og 
Revner, og hertil bragtes Murske. Naar der var 
spækket et Stykke, blev det »svommet«, det vil sige, 
at en stor Kalkkost blev dyppet i Vand, og med den 
blev Væggene strøget over for at glatte og tætne 
dem endnu mere, mens de var vaade. Naar de atter 
var godt tørre, blev Væggene kalket et Par Gange 
og stod saa færdige. 

GAMLE BEGRAVELSESSKIKKE 

Fra min Barndom erindrer jeg følgende gamle 
Skikke ved Begravelser paa den Tid: 

Ved store Begravelser var det ikke altid nok, 
at Byen blev inviteret med, men ogsaa fjernere Na- 
boer blev bedt. Kunde Manden ikke selv, maatte en 
anden være »Bedemand«. Indbydelsen lød: »Jeg 
har en Hilsen til jer fra N. N., om I vil komme den 
og den Dag og spise Frokost og følge P. til Jorden 
og følge med hjem igen og blive, saa længe I lyster. 
Og saa komme Dagen før og skære Mad.« 

Dagen før Begravelsen kom saa af de indbudte 
Mand og Kone Kl. 2. De havde med sig Smør, Ost, 
Kød, en Flaske Fløde og enkelte ogsaa en lille Søster- 
kage. Mændene skulde skære Brødet (de havde selv 
en god Kniv med), medens Kvinderne smurte. Og 
det var ikke Smaating, der skulde smøres — store 
Stabler af Kødmad og Ostemad og Mad med Riveost, 
der brugtes meget (det var reven Ost med en Snaps 
Brændevin og Sukker i). Maden blev sat hen i store 
Kar eller en tømt Klædekiste til Dagen efter; saa 
blev den skaaret ud og sat paa Tallerkener til Gæ- 
sterne, før de tog til Kirke. De fik Kaffe med brunt 
Sukker ovenpaa. 

Ved Begravelsen var det ikke almindeligt, at 
Liget kom ind i Kirken. Talen blev holdt ved Gra- 
ven. Følget kastede Graven til. Der var nogle faa 
Kranse, men ikke som nu. 

Naar Følget kom hjem fra Kirke, fik de atter 
samme Slags Mad, og lidt efter skulde de have Kaffe 
med Søsterkage eller Tvebakker. Det var en stor 
Æressag, hvem der skulde sidde ved Bordenden og 
skænke Kaffen af den blanke Messingkedel eller 
Kande. De var to om det; den ene skænkede Kaffen, 
den anden ordnede Kopperne, kom Fløde i og sør- 
gede for at fordele Kopperne ved Bordet. 

Efter Kaffen spillede Mændene Kort, og Kvin- 
derne drøftede nyt og gammelt. 

UNGDOMMEN 

Lad mig slutte med at fortælle et Par Ord om 
Ungdommen, som den var i min Barndom. 

I Byen var der mange unge. De gik om Søn- 
dagen troligt i Kirke. Kirkestolene var altid fyldte 
dobbelt, idet der stod en Række foran i hver Stol. 
Der var ikke Varme i Kirken, der var ikke Tæppe 

en 




Den 200-aarige Odelen Præstegaard. Jfr. Artiklen ora En Familie i Odsherred. 



Du gamle Gaard med Fortidsminder, 
vaklende — ældet med Patinas Glans, 
hyggeligt her, idyllisk henrinder 
Tiden, — vi binde dig Mindekrans. 
Herfra de virked' med Hæder og Ære 
de mange Tjenere for vor Gud. 
Gid de herfra maa længe udbære 
Naadens og Almagtens store Bud! 
Tiden rinder, — maaske du staar 
endnu længe, — du frønnede Gaard. — 




Grundvolden bærer dig, — fast er den lagt, 
og trods Storme er Englevagt! 

To Hundred' Aar — et Spand af Tid — 
du ænsede ej dog dens Tand og Slid! 
End staar du, og Ly under skærmende Tag 
finder din Tjener — trods Stormenes Brag! 

Staa støt i mange, mange Aar 

du gamle, velsignede Præstegaard. 

R. Skifte r-A n der sen. 



paa Gulvet og intet Orgel. Uden for Kirkedøren 
skulde der passes paa og høres godt efter, hvad Sog- 
nefogeden læste op paa Kirkestævnet. Det skulde 
man huske godt paa og fortælle, naar man kom hjem. 
Det var jo om Auktioner og hvad andet, der skulde 
ske i den kommende Uge. 

Dette var dog ikke det eneste Sted, der kunde 
spørges nyt. Midt i Siddinge By, lige ved Siden af 
Gaden, laa en stor Sten, kaldet Tudestenen, og til 
den gik Oldermanden ud med et stort Tudehorn og 
blæste deri. Saa rendte Folk, har en gammel Kone 
sagt, for de skulde jo ud at høre, hvad Nyt der var, 
og hvad der kunde være at drøfte. Men, føjede hun 
til, det var jo ikke alle, der kunde tude i det, for 
det var et meget stort Horn. Selv kan jeg huske, 
at jeg som Barn passede paa og skulde høre, naar 
de tudede; det kunde jo høres langt bort. — Older- 
manden skulde holde Oldermandsgilde i Fastelavnen, 
og der var Kvinderne med. 



Paa Vejen hjem fra Kirke gik Karlene altid i 
en eller to lige Rækker og i taktfast Trit; der var 
noget alvorligt over dem. Flere af dem havde jo 
været med i Krigen. Bag efter Karlene kom Pigerne. 

Om Sommeren var det Ungdommens Fornøjelse 
at »lege paa Gade«. Der blev leget Enkemand og 
Fangemand langt ud ad Vejen — ja, undertiden kom 
Gaden til at række fra den ene By til den anden. 
Der var jo ikke dengang Baller og Forlystelser hver 
Søndag. Der maatte kun være Musik 6 Gange om 
Aaret — vistnok bl. a. en Gang i Julen og anden 
Nytaarsdag. I Fastelavnen blev Katten slaaet af 
Tønden; om Fredagen var der Dans, ligeledes en Gang 
i Paasken og en Gang i Pinsen. 

Dengang lød der meget mere Sang end nu. Det 
var, ligesom der var mere Glæde ved Arbejdet. Det 
kunde høres langt bort, naar Karlene om Sommer- 
aftenerne var ude at flytte, eller naar de skulde ud 
at hente Hestene hjem fra Marken. 

SAGNENE OM ESTERHØJ I HØVE 
OG STENEN PAA KLINT 



AF ARKIVAR HANS ELLEKILDE QS\Q 



Høve betyder Højene, og det er et passende Navn 
for denne By, som den ligger nedenfor en prægtig 
Bakkerække, kronet med Oldtidshøje, uforglemmelig skøn 
i sin Beliggenhed, naar man blot engang har set den 
nede fra det flade Land ved Asnæs. Og naar man saa 
kommer op til selve Høve By, ser den høje Esterhøj med 
den pragtfulde Genforeningssten oppe paa Toppen paa 
den nærmeste Bakkeskrænt 
imod Vest, hvor det be- 
rømte Høve Stræde gaar 
midt igennem Bakkekam- 
men og aabner Høve Vej ti! 
det nære Hav og til det 
nordlige Odsherred, ja saa 
føler man sig overbevist 
om, at her i denne By, med 
den ganske enestaaende Be- 
liggenhed, her maa Sagnene 
leve fra gammel Tid, her 
maa Folk være mere digte- 
risk stemte end andre Ste- 
der, hvor Landsbyen ligger 
midt i det flade Land uden 
Udsyn til Havet og uden 
Vidsyn over Landet, og det slaar egentlig heller ikke fejl. 
Desværre maa man sige, er Sagnene fra Høve først ble- 
vet optegnet meget sent, i Virkeligheden først af Folke- 
mindesamleren Lars Andersen i Høve i hans videnskabe- 
lig set saa værdifulde Bog »Folkesagn og Folketro i Ods- 
herred« 1918, hvor der, som man kan vente, er samlet 
et stort og godt Sagnstof fra Høve, Barndomsbyen, og 
fra Asnæs Sogn i det hele. Det opvejer alligevel ikke helt, 
at vi saa godt som fuldstændig mangler ældre Optegnel- 
ser fra Asnæs Sogn og fra Høve By. Folkemindesamleren 
Just Mathias Thiele, der i 1817 har samlet en Del gode 
Folkesagn fra Højby Sogn, har ikke været i Høve, eller 
'er i al Fald gaaet lige igennem Byen uden Forsøg paa 
at faa noget fortalt. Der findes ikke heller fra ældre 
Kilder noget Sagn i Thieles berømte, af vore Digtere saa 
stærkt benyttede Danske Folkesagn I— IV 1818 — 23. 
Svend Grundtvig har ingen Optegnere haft fra Asnæs 
Sogn; hverken i hans store grundlæggende Bog om vore 
Folkeminder, »Gamle danske Minder« I — III 1854 — 61, 
eller i hans store haandskrevne Samlinger i Dansk Folke- 
mindesamling findes der noget væsentfigt fra Asnæs 
Sogn. Evald Tang Kristensen, der har gjort et uhyre Ar- 




Esterhøjstenen, den berømte Genforeningssten, om hvis 
Rejsning er fortalt i »Odsherred« 1930. 



bejde for at samle den jyske Folkemindeoverlevering, 
har ikke kunnet tage sig af den sjællandske Overlevering 
med samme Kraft, og særlig Odsherred er blevet stærkt 
forsømt. I det grundlæggende Værk Danske Sagn I — VII 
fra 1892 — 1901 med over 14,000 Sagnopskrifter findes 
der kun to Sagnoptegnelser fra Asnæs Sogn, tilfældig 
optegnet af Mænd uden for Asnæs Sogn. Jeg tror der- 
for, at Odsingerne bør 
være glade over, at en af 
deres egne, Lars Andersen 
i Borre vang, Høve, har ta- 
get dette hidtil saa stærkt 
forsømte odsherredske Ind- 
samlingsarbejde op, og 
sammen med Laurits Jen- 
sen i Stenstrup for Højby 
Sogn samlet, hvad han 
kunde faa af Odsherreds 
Folkeoverlevering, inden 
det blev for sent. Lars An- 
dersen har i Virkeligheden 
gjort det samme grundlæg- 



for Odsherred, som Evald 
Tang Kristensen har gjort for Nørrejylland, og det vilde 
derfor ikke være ufortjent, om Lars Andersen i Odsher- 
red nød en lignende Ære, som Evald Tang Kristensen 
paa sine gamle Dage nød hos sine jyske Landsmænd. 
Det er i al Fald sikkert, at uden Lars Andersens grund- 
læggende Indsamlingsarbejde kunde denne lille Afhand- 
ling slet ikke være skrevet. 

Jeg skal ikke her behandle alle Asnæs Sogns eller 
blot Høve Bys Folkesagn, det vilde tage langt mere Plads, 
end »Odsherred« kunde lade mig raade over, nej, jeg 
vælger i Sagnenes Mængde at redegøre for de Sagn. 
der knytter sig til Høve Bys Stolthed, Esterhøjen, og 
de med Esterhøj nær sammenhørende Sagn om Stenen 
paa Klint, Stenen, der ligger sprængt paa Skrænten 
Vest for Hotel Klint lige Vest for Høve Skov. 

Esterhøj er nævnt i en Indberetning til Hans de 
Hofman af Præsten Christen Dahl 12. Juli 1758, men han 
meddeler desværre ingen Sagn om Esterhøj, blot den 
Oplysning, at man i klart Vejr kan se Skagen af Jyl- 
land, hvormed han sikkert blot mener, at man kan se 
Kanten af Jylland, ikke derimod Byen Skagen. Det er 
vistnok Esterhøj, det gælder, naar den berømte Oldfor- 

sker I. I. A. Worsaae i 1840 fortæller om Dishøj paa 
Høve Mark i Asnæs Sogn. Der kendes ikke nogen Dis- 
høj i Asnæs Sogn, men derimod et Disbjerg paa Ved- 
dinge Mark i Faarevejle Sogn. Jeg fonnoder, at Worsaae 
har sammenblandet Disbjerg og Esterhøj og faaet et 
Dishøj ud deraf. Sagnet lyder saaledes i Worsaaes Op- 
tegnelse : 

Som bekjendt kunne Troldene ikke taale at høre 
Lyden, af Kirkeklokker, hvorfor de gjerne flytte fra de 
Steder, hvor de blive foruroligede heraf. Saaledes havde 
en Trold opholdt sig længere Tid i Fred og Ro i Dishøj 
paa Høve Mark, Asnæs Sogn i Odsherred, førend nogen 
Kirke blev bygget der i Nærheden; men da omsider dette 
blev Tilfældet, kom han en Dag ridende bedrøvet paa en 
guldbeslaaet Hest til sin Nabo Og overleverede denne 
Nøglerne til sine Skatte, fordi han selv maatte drage 
bort, og tog venlig Afsked med ham. Den næste Dag gik 
Bonden ud til Højen for at hæve Skatten; han fandt 
har vi den!«, forsvandt baade Nøglen og Døren. (Rask 
ogsaa Døren dertil, men da han i sin Glæde udbrød: »Nu 
Morskabslæsning for den danske Almue ISiO S. 95.) 

Ganske det samme Sagn, som Worsaae fortæller 1840 
om Dishøj paa Høve Mark, har Lars Andersen optegnet 
i 1909 om Esterhøj og Stenen paa Klint efter Fortæl- 
ling af Husmand Jens Jensen i Asnæs, der er født i Ved- 
dinge 1847. Jens Jensen har i sin Barndom hørt dette 
Sagn af sin Morfader, Peter Jensen i Veddinge, der døde 
1858, 75 Aar gammel, og det maa altsaa være fortalt o. 
1855 eller lidt senere. Det lyder saaledes i Peder Jen- 
sens Fortælling: 

Dengang Trolden i Esterhøj skulde rejse fra Eg- 
nen, sagde han til en Pige, at hun skulde gaa ned ved 
Klinten og stiltiende, tage Nøglen, som laa under Stenen, 
saa kunde hun med den lukke op til Esterhøj. Da Pigen 
kom derned, lettede Stenen sig, og hun sagde: »Der lig- 
ger dem, men saa faldt Stenen tilbage igen. Siden er 
der ingen, som har prøvet at søge efter Nøglen. 

At det ikke er Genforeningsstenen, der nu staar 
paa Esterhøj, som gamle Peder Jensen før sin Død 1858 
har fortalt om, fremgaar tydeligt af et andet Sagn, han 
fortæller: »Trolden i Esterhøj kunde ikke lide at høre 
Kirkeklokkerne, og han vilde da slaa Asnæs Kirketaarn 
ned. Men han maatte over til Odden at have Stenen til 
det, for han kunde ikke faa nogen stor nok her om- 
kring. Den, han saa strittede, faldt ned paa Klinten, og 
der sidder som fem Fingre i den.« I Genforeningsste- 
nen paa Esterhøj er der ingen Fordybninger, der af Fan- 
tasien kunde tydes som Fingermærker, sat af en kæmpe- 
kraftig Trold, da han kastede Stenen, det var der der- 
imod i den nu saa sørgelig sprængte Sten paa Klint. 
Gaardejer Frederik Andersen i Høve, der er født i 1872, 
kan huske fra sin tidlige Barndom, at han 5 — 6 Aar 
gammel var med sin Barnepige Line Johansen hjemme 
i hendes Hjem i Veddinge Bakker. Hendes Fader var da 
med dem ved Stenen, der laa tæt derved, og han fortalte, 
at den var kastet efter Asnæs Kirke af en Trold fra 
Sjællands Odde. Frederik Andersen fortæller, at han var 



oppe paa Stenen og saa Mærkerne af Troldens Fingre. 
»Dette staar saa levende for mig, vel sagtens fordi jeg 
er blevet meget forbavset over at høre, at nogen kunde 
kaste saa stor en Sten saa langt og holde saa haardt 
med sine Fingre, at der blev dybe Mærker deraf.« Hvor- 
naar Stenen paa Klint er blevet sprængt, har jeg des- 
værre ikke kunnet faa oplyst, men jeg vilde være meget 
taknemmelig, om der var nogen af »Odsherred«s Læsere, 
der kunde skaffe mig sikre Oplysninger derom. Selvføl- 
gelig ogsaa om, hvem der har sprængt Stenen, og i hvad 
Øjemed det er blevet gjort. 

Line Johansens Fader, Parcellist Johan Carlsen, har 
ogsaa fortalt sin Datter, at Nøglen tril Esterhøj var gemt 
under Stenen paa Klint, men fyldigere Oplysninger om 
Sagnet faar vi gennem Lars Andersens Fader, Gaard- 
mand Rasmus Andersen, Borrevangs, Fortælling. Lars 
Andersen har 1909 optegnet: »Trolden i Esterhøj sagde, 
at under den Sten, der laa nede ved Klinten, fandtes 
Nøglen til Esterhøj, og hvis nogen kunde tage den stil- 
tiende, saa skulde Høve By aldrig komme til at mangle 
noget. Stenen blev da væltet til Side, hvorved Guldnøg- 
len kom til Syne. En Pige, som var med, saa den og 
raabte: »Der ligger den«. Men da faldt Stenen tilbage 
igen. (Sml. Folkesagn i Odsherred Nr. 132.) En tredie 
meget fyldig Optegnelse af Nøglesagnet har Højskolelæ- 
rer Ole Jensen meddelt mig i 1916 og i 1932, den sidste 
egenhændig efter sin Moders Fortælling. Hun hed Ma- 
rie Jensen, var født 1828 i Vindekilde Bjærge og død 
1896. I »Esterhøj havde Troldene, da de drog bort, efter- 
ladt sig store Skatte, men Nøglen til Højen laa gemt 
under en stor Sten Vest for Høve Skov. Engang forsøgte 
tre Karle at hæve Stenen for at faa fat i Nøglen, og de 
vidste godt, at Arbejdet skulde foregaa i dybeste Tavs- 
hed. Men da de endelig fik Stenen løftet saa meget, at 
Nøglen blev synlig, glemte den ene Karl sig selv og ud- 
brød: »Der ligger den«. Men da sank Stenen tilbage igen 
og var siden ikke til at rokke. Denne Sten var kastet af 
en Trold fra Sjællands Odde efter Aasens Bjælder og 
Vigs Brommer (Kirkeklokkerne i Asnæs og Vig), der al- 
drig kunde lade Troldene i Ro.« 

Ole Jensen har mærkelig nok aldrig i sin Barndom 
set Stenen paa Klint, men kun den store Sten paa Stran- 
den, der siden blev anvendt som Genforeningssten. »Jeg 
har kun i min Barndom set den Sten, der laa nærmest 
ved Høve Skov og har vel faaet den udpeget som Trolde- 
stenen. Men jeg husker, jeg forgæves søgte efter Mær- 
ker af Troldens Fingre, der efter Sagnet skulde ses paa 
Stenen. Jeg er dog tilbøjelig til at mene, Lars Ander- 
sen har Ret i sin Paastand« — nemlig at det er Stenen 
paa Klint, og ikke Stenen nede ved Stranden, den nu- 
værende Genforeningssten, som er den rette gamle Sagn- 
sten. Ole Jensen tilføjer senere, at han har hørt sin Mo- 
der eller Moster, som boede i Veddinge Bakker, fortælle, 
at Stenen revnede, da den sank tilbage efter Karlenes 
forgæves Forsøg paa at faa fat i Nøglen. Det forekom- 

mer mig tydeligt og klart, at Ole Jensen virkelig, som 
han selv er tilbøjelig til at tro, har hørt Sagnet fortælle 
af sin Moder om Stenen oppe paa Klinten, der havde 
Fingermærker, men at han i sin Barndom har opfattet 
Stenen nede paa Stranden som Sagnstenen, skønt den til 
hans Undren manglede Fingermærker. Paa lignende 
Maade har ikke saa helt faa af Børnene i Høve By o. 
1870 — 80 hørt Sagnene fortælle om Esterhøj og den 
gamle Sagnsten paa Klint, men fejlagtig henført Sag- 
net til den nye Sagnsten, Stenen paa Stranden, der se- 
nere blev anvendt som Genforeningssten. Saaledes for- 
tæller fhv. Gaardejer Niels Villum Jensen i Høve, født 
1864, til Pastor Bagger, Asnæs, at han fra Barnsben af 
har hørt, at Nøglen til Ester- 
høj blev lagt under den 
store Sten ved Stranden, og 
at han tit som Dreng har væ- 
ret med at kigge efter ved 
Stenen. Hans Søster, Fru 
Gaardejer Inger Larsen, født 
1871, havde aldrig hørt an- 
det, end at det var den store 
Sten paa Stranden, at Nøglen 
til Esterhøj laa gemt under, 
og ogsaa hun havde som lille 
Pige været med til at kigge 
efter ved Stenen paa Stran- 
den efter Nøglen. Fru Brugs- 
foreningsuddeler Wiggers- 
Nielsen i Høve har hørt Sag- 
net fortælle baade af Tnger Larsens og Niels Villum Jen- 
sens Fader, Gaardejer Niels Jensen, f. 1830, og af sin Fa- 
der, Malerm. Wiggers, samt i Skolen. Da Trolden i Ester- 
høj drog bort, kom han til den sidste Gaard i Byen (d. v. s. 
Niels Jensens Gaard) og sagde, at nu rejste han og lagde 
Nøglen under den store Sten paa Stranden. Ogsaa hun 
har mangfoldige Gange været med de andre Børn nede 
ved Stranden. De saa den store Sten ved Skovhegnet, og 
de kaldte den for Troldstenen, og de troede, at det var 
den, at Sagnet var om. Derimod fortæller den noget æl- 
dre Gaardejer Jens Peter Petersen i Høve, der er født 
1855, at en Trold paa Sjællands Odde kastede den Sten, 
der endnu ligger paa Klinten ved Veddinge Strand ef- 
ter Asnæs Kirke, og at da Trolden forlod Esterhøj i 
Høve, gemte han Nøglen til Højen under denne Sten. 
Stenen, der sad i Stranden ved Høve Skov, har han al- 
drig hørt noget om. 

Sagnets Flytning fra den store fingermærkede Sten 
paa Klint, sprængt i Stykker 6. 1880, til Stenen ved 
Stranden har, skønt det egentlig ikke er andet end nogle 
Skolebørns Fejltagelse, haft den mærkelige Følge, at 
netop denne Sten paa Stranden blev valgt til Genfor- 
eningssten. Det var nemlig et af de Børn, der havde 
flyttet Sagnet bort fra den rigtige gamle Sagnsten 
med dens Fingermærker til den nye Sten uden Finger- 




Parti fra Høve, hvor Skov og Strandbred mødes. 



mærker, Fru Brugsuddeler Wiggers-Nielsen i Høve, der 
havde den i sin Enkelhed storslaaede Idé at flytte denne 
Sten den ikke saa helt korte Vej fra Stranden op paa 
Esterhøj alene ved Anvendelse af Heste- og Menneske- 
kraft, ganske efter det berømte Forbillede, Kong Harald, 
der vil flytte en vældig Sten ude fra Havets Kyst op til 
Jælling, fik de øvrige Høvefolk begejstrede for denne 
stolte Idé og fik den gennemført paa beundringsværdig 
Vis ved et vældigt Opbud af frivillig Hjælp og frivillige 
Bidrag. Esterhøjstenen er vel ikke Danmarks største 
Genforeningssten (jeg ved, at Genforeningsstenen i 
Søllerød Sogn ved København er større, men den er og- 
saa trukket med Damptromler en Mils Vej ad ret jævne 
Veje og stillet ved Hovedvej 
næsten uden Forhøjning), 
men der er vel ikke i hele 
Danmarks Rige en Genfor- 
eningssten, der har en saa 
straalende og uforglemmelig 
Historie som Esterhøjstenen 
i Høve, draget ved Heste- 
og Menneskekraft nede fra 
Stranden op paa et af Sjæl- 
lands højeste Punkter, hvor- 
fra man i klart Vejr kan se 
over til Jyllands Kyst. 

Vi er nu slet ikke fær- 
dige med alle de Sagn, som 
knytter sig til Esterhøj, vi 
lader den gamle Peter Jen- 
sen, der blev født i Veddinge 1782 og døde 1858, fortælle 
de øvrige Sagn om Esterhøj. 

Hver Aften, naar Solen var gaaet ned, red Trol- 
den fra Esterhøj ned og vandede Hesten i Gadekæret. 
Den Hest var hvid og havde røde Øren. Naar Trolden 
mødte nogen under Ridtet til Gadekæret, saa hilste han 
»Aften« (han kunde jo som den Trold, han var, ikke 
sige god Aften). Han sagde til Drengene, som løb ef- 
ter ham : »I følger bag, som jeg følger for«. Men de pas- 
sede paa ikke at komme for nær til Bakken, for saa 
smuttede de ind med. Engang tabte Hesten en Guldsko, 
og da den fandtes, blev den lagt op paa en Ledsten ved 
Peder Madsens Gaard. Om Morgenen efter var Guld- 
skoen borte, men i Stedet for laa der ti Rigsdaler. 

I Peder Madsens Gaard laante Trolden 01, men 
det, de fik igen, var dobbelt saa godt. Da Kvinden i 
Gaarden engang havde slaaet Kors over Spundset paa 
Tønden, sagde han: »Jeg kan ikke tage den, uden at du 
tager den store Mands Kors bort«. Kvinden i Peder 
Madsens Gaard var altid oppe hos Trolden, naar Trold- 
kvinden skulde barsle. En Nat saa hun deroppe, at hen- 
des Pige stod og malede Malt, og hun satte da en Stoppe- 
naal i hendes Særk, saa havde hun Bevis paa hende. 
Pigen havde klaget sig over, at hun var saa træt og 
ikke kunde bestille noget. Men siden mærkede hun ingen 

Mathed, og Trolden kunde ikke faa hende derop mere.« 
Det var nu, hvad den gamle Peter Jensen o. 1855 har 
fortalt til den 8-aarige Dreng Jens Jensen i Veddinge 
og denne videre o. 1909 til Lars Andersen. Vi skal nu 
se, hvorledes andre gamle Høveboere fortæller de samme 
Sagn som Peter Jensen. 

Højskolelærer Ole Jensens Moder, der jo er født i 
Vindekilde Bjærge 1828, har fortalt sin Søn i hans Barn- 
dom: I Esterhøj boede der i gamle Dage Trolde. Om 
Aftenen, naar det var mørkt, vandede de deres Heste i 
Byens Gadekær. Traf det sig, at man mødte en Trold og 
bød Gudaften (god Aften), svarede den kun »Aften«, for 
Troldene kunde ikke si- 
ge Gud, nævne Gud ved 
Navn. 

Husmand Lars Mad- 
sen i Tolsager, der var 
født i Staarup 1835 og 
død i Asnæs 1916, for- 
talte, at en Morgen, da 
Trolden fra Esterhøj 
red til Vands, tabte He- 
sten en Guldsko. En 
Kvinde, som gik der. 
tog og hængte Guld- 
skoen op paa en Pæl. 
Da Trolden red tilbage, 
fandt han Skoen, og 
han bad Kvinden, der 
fandt den, om at holde 
sit Forklæde op. Kvin- 
den syntes, at det var Sildeskæl, han hældte deri, og hun 
lod det falde paa Jorden. Men da hun saa nærmere til, 
saa hun jo, at der hang Guldpenge i Forklædet, men det, 
hun havde smidt, var jo forsvundet. 

Trolden kunde ikke være der længere i Esterhøj for 
Asnæs' Bjældren, Vigs Brummen og Grevinges Klingren, 
tilføjer den gamle Lars Madsen, men fortæller ellers 
ikke Nøglesagnene om Troldens Bortfærd. 

En unævnt Meddeler til Lars Andersen fortæller, 
at Trolden fra Esterhøj laante et Læs Hø i Peder Mad- 
sens Gaard nede i Byen. Da Trolden skulde bringe det 
tilbage igen, tabte han en lille Klat af det udenfor Por- 
ten, for Læsset kunde ikke komme ind ad Porten. Der 
blev tre Læs Hø af det Hø, han tabte. 

Endnu i vore Dage fortælles der lignende Sagn om 
Trolden i Esterhøj. Den 76-aarige Ane Olsen fortæller 
Pastor Bagger, at det hed sig, at Trolden i Esterhøj 
laante 01 i Byen. Spunset var klinet fast med Ler og et 
Kors sat paa, som han anmodede om at faa fjernet, før 
han laante Øllet. Den 77-aarige fhv. Gaardmand Jens Pe- 
ter Petersen fortæller, at det var gennem hans nu ned- 
revne Slægtsgaard, at det hed sig, at Trolden i Ester- 
høj red sine Heste til Vands i Byens Gadekær. Fru Inger 
Larsen fortæller, at det var i hendes Mands, Gaardejer 




Stenen paa Klinten efter Sprængningen. 

Nicolai Larsens Gaard, at det Kær laa, hvor Trolden fra 
Esterhøj vandede sine Heste. 

Hermed har jeg fortalt de Sagn, jeg kender om 
Esterhøj, der findes nogle flere om, hvorledes Stenen paa 
Klint er kastet fra Odden efter Asnæs Kirke i mit Til- 
læg til Aug. F. Schmidt: Danmarks Kæmpestene i Folke- 
overleveringen, der lige nylig er udkommet. Hvad for- 
tæller nu disse Sagn om de gamle Høveboeres Tro? Ja, 
de fortæller om det ældgamle nedarvede Hedenskab og 
Brydningen mellem Hedenskab og Kristendom. Længe før 
Asnæs' Bjældren, Vigs Brummen og Grevinges Klingren 
sendte sine Toner ud over Egnen og forstyrrede Troldens 

Ro, levede ifølge Fol- 
ketroen Trolden i 
Esterhøj sammen med 
sin Kvinde i et venligt 
Naboforhold til Bøn- 
derne i Høve By. Laan- 
te han noget af nogen 
af Bønderne, saa kunde 
de være sikre paa, at 
han betalte dobbelt 
igen, enten det saa var 
01 eller Hø, han havde 
laant. Gjorde man ham 
en Tjeneste, t. Eks. 
ved at tage hans Hests 
Guldrko op, naar den 
havde tabt den, saa 
skulde han nok vide at 
gengælde det i rigeligt 
Maal. Han kunde jo nok sætte sine Bysbørn lidt paa 
Prøve for at se, om de nu skønnede paa hans Herlig- 
heder paa rette Maade. Han giver da nok Guldpenge 
for Tjenesten, men han lader dem se ud som Sildeskæl, 
saa at største Delen af dem bliver smidt til Side til 
ingen Nytte og kun nogle faa bliver hængende i For- 
klædet. Men. Kristendommen bliver indført i Landet, de 
nye Kirker bliver bygget, og Kirkeklokkerne lader de- 
res Toner høre. Folk mener her ligesom mange Steder i 
Sverrig, at Trolden i Esterhøj ikke har Magt til at 
hævde sig over for den nye store Mand og hans mægtige 
Kors, at han føler sig nødsaget til at forlade Landet og 
gaa i Landflygtighed til Egne, hvor Kristendommen 
endnu ikke var trængt frem. Sine Skatte kan han ikke 
føre med sig, men han overgiver en god Nabo Nøglen 
til dem, da han selv rider bort paa sin guldbeslaaede 
Hest, men Naboen faar ingen Gavn af Skattene, han fin- 
der nok Døren, men han kan ikke tie, og baade Nøglen 
og Døren forsvinder. Andre Høveboere fortæller, ganske 
ligesom i Sverrig, at Trolden før sin Afrejse gemmer 
Nøglen under Egnens største og mest fremtrædende 
Sten, den store Sten paa Klint med de mærkelige Finger- 
mærker i Toppen. Folk søger ogsaa her at faa fat paa 
Nøglen ved at grave under Stenen, men det gaar ganske 

som før, de gravende faar nok Nøglen at se, men de kan 
ikke tage den stiltiende, og Stenen falder tilbage over 
Nøglen igen. Stenen paa Klint, ja den fortæller alle om, 
at den er kastet fra Sjællands Odde efter Asnæs Kirke, 
og Fingermærkerne i Stenen er Vidne om Oddejættens 
Kast. Det oprindelige Sagn, Sagnet, som det blev fortalt 
i Høve, før der var noget, som hed Asnæs eller Vig 
Kirke, er nu gaaet fuldstændig tabt, og ingen af de 
Gamle antyder det mindste i den Retning, men derfor 
kan vi alligevel godt vide, hvad Indhold det har haft. Det 
har sikkert haft dette Indhold: Trolden i Esterhøj og 
Trolden paa Sjællands Odde er Uvenner, og Trolden paa 
Odden griber en vældig Sten og kaster efter Trolden i 
Esterhøj. Han rammer ved Siden af, og Stenen falder 
ned paa Klint. Derfor er de to Steder, Esterhøj og Ste- 
nen paa Klint, fra gammel Tid knyttet saa fast sam- 
men i Sagnoverieveringen, derfor gemmer Trolden i 
Esterhøj, fra først af Egnens gamle Bygdeguddom, Nøg- 
len til sine Skatte under Stenen paa Klint, da han maa 
forlade Høve. Men gammel Tro er ikke let at udrydde: 
Man var fra ældgammel Tid vant til at fortælle om Trol- 
den i Esterhøj, og man følte nu som før, at han var i 
Højen, at han red sin guldbeskoede Hest til Vands i 
Byens fælles Gadekær, men man var lidt mere bange for 
ham nu end før. Drengene vogtede sig for at komme 
Højen alt for nær i Troldens Følge, for ikke at blive 
taget med ind i Højen. Pigen, der stod træt og dorsk 
og hang over sit Arbejde om Dagen, fik sat Staal i Tøjet, 
saa kunde Trolden ikke ved Nattetid tage hende ind i 
Højen at male Malt. Man satte Kors paa Ølspunset, saa 
Trolden ikke havde fri Adgang som før, men udtrykkelig 
maatte bede Folk om at fjerne, den store Mands Kors, 
og hans Magt var saa svag, at han maatte udelade Ordet 
Gud, naar han bød Gudaften. Alligevel blev det væsent- 
lige i den gamle Tro bevaret trods henved 1000 Aars 
Kristendom, den gamle Tro og Fortrøstning til Kæmpen, 
Bygdeguddommen i Esterhøj. Bondekonen hjalp Trol- 
dens Kone i Barnsnød som gode Nabokoner, og Trold og 



Bønder hjalp hinanden i gensidig Forlegenhed. Det er 
mærkeligt, hvor sejgt den gamle Tro, trods Omformning, 
trods daarlig Samvittighed overfor Guddommen i Esterhøj 
som Hedning og den »store Mands« Modstander, har 
holdt sig gennem Tiderne. En ældgammel Tro paa Ven- 
skab, paa gensidig Hjælpsomhed og Nabo virke mel- 
lem Bygdens Guddom og Menneskene, der bor i hans Ly, 
paa Guden som Menneskers fuldtro Ven, naar de ikke 
selv i deres Daarskab eller Ondskab brød Frændskabets 
Lov, har næsten ikke været til at udrydde for en ny Tro, 
hvis Gud nok var uendelig stor, og Menneskene saa uende- 
lig smaa, Sandskorn for hans vældige Fod, men hvor 
Forholdet mellem de smaa Mennesker og den store Herre 
var saa sært indviklet og østerlandsk ubegribeligt for he- 
denske nordiske Almuesfolk. De gode kristne Bønder i 
Høve har Aarhundredrene igennem søgt at blive den gamle 
Tro kvit, men Trolden i Esterhøj er stadig kommen igen, 
han kunde ligesom ikke undværes. Og selv nu i vore 
Dage, hvor den herlige Oplysning har faaet Bugt med 
det allermeste af Fortidens Tro, ja, saa lever de gamle 
Instinkter endnu hos de veloplyste Høvebønder. Høj og 
Sten skal knyttes sammen paa den inderligste Maade. 
Stenen paa Stranden, hvorunder Nøglen til Højens 
Skatte nu ligger gemt, efter at den ældgamle Sten paa 
Klint saa sørgeligt og skammeligt er blevet sprængt, fø- 
res op paa Højen til Vidnesbyrd om Høves gamle Tro, 
det inderlige Broderskab ikke blot mellem Byens Folk, 
men mellem Landets Folk, og mest til de lænkebundne 
Landsmænd, hvis Lænker nu paa en saa underfuld Maade 
i Følge Guds Vilje var bristet. Vi er stolte af at høre til 
Danmark, forkynder Høvestenen, stolte over at høre til 
et Folk, der fra ældgammel Tid har fostret skønne og 
gribende Sagn, i Harald Blaatands Spor har vi villet 
handle paa ærlig og redelig gammel dansk Vis. Og det 
synes jeg, der nok er Sjællænder, men ikke Odsing, og 
mange Landsmænd med sig, at Folkene i Høve har gjort 
ved at rejse Genforeningsstenen paa Esterhøj, Bygdens 
gamle religiøse Midtpunkt, før Asnæs Kirke blev til. 

Vildvinens Ranker hænger som lette Guirlander 
ned fra Lysthusets grønne Tag; et Par smaa 
Blade falder ned paa en Stabel Noder, der ligger paa 
det hvide Bord og venter paa et Gennemsyn. Spring- 
vandet sender sine fine Straaler op i Solskinnet, hvor- 
fra de falder tilbage i Bassinet med smaa blide Plask. 

Jeg begynder at gennemgaa min Moders gamle 
Noder — gamle ja, men med evig ung Musik i sig. 
Dér er Mozarts So- 
nater — Don Juan 

— Tryllefløjten — 
Elverhøj — Den 

hvide Dame — 

aa, hvor jeg husker 
dem alle. Jeg kan 
endnu høre Moders 
fine Musik, naar 
hun spillede for os 
derhjemme om Af- 
tenen efter Dagens 
Arbejde eller Søn- 
dag Ef termiddag : 
jeg ser hende spille 
firhændig med Fru 
Jungersen i Vig, jeg hører hendes Akkompagnement 
til flerstemmige Sange — og jeg mindes et Vers af 
en Sang, Fader skrev til Pastor Jungersens 
Sølvbryllup : 

Til Musikkens Toner klang 

her til Fryd for mange, 

der var Spil, og der var Sang, 

Timer blev ej lange. 

Larsen*) strøg sit barske Skæg, 

Jungersen og han ved Væg 

sang af Bellmanns Sange. 

Midt inde i Nodebunken ligger en gammel gul- 
net Avis — Nykjøbing Dagblad for Fredag d. 10. 
Juni 1904. Forrest staar et Referat af et Foredrag 
af J. C. Christensen, hvor han begynder med at frem- 
hæve to Ord, der hører sammen : G 1 æ d e og G 1 e m- 
s e 1. Man skal glemme for ret at kunne glæde sig. 
Aa ja, maaske, tænker jeg, »glemme Sorg og Savn« 

— men jeg føler netop her mellem de gamle Noder, 
hvilken Rigdom og Glæde der er i at m i n d e s — 
og efterhaanden som jeg læser videre i den gulnede 



Fra Præstegaardshaven i Højby. Sommer 1932. 



Avis, stiger Minderne frem om Tiderne den Gang. 
Mit Øje falder paa de mange Annoncer og de gamle, 
kendte Navne i Nykøbing, og i Tankerne gaar jeg 
hen ad den toppede Stenbro, kigger til Vinduerne 
og ser, at Albert Just tilbyder »de moderneste 
og smukkeste Wiener-Hatter«, at G. Jonassen 
anbefaler sine »25 Sofaer og 200 forskellige Stole til 
Priser, der ikke kan undersælges af nogen«, og at 

T. W. Jørgen- 
sen sælger halvble- 
get Dowlas for 20 
Øre Alen og Nat- 
trøje-Bommesi for 
29 Øre. 

Jeg studser lidt, 
da jeg læser om 
Overskud i en 
Kasse, der udbeta- 
ler 5000 Kr. til An- 
delshaverne i Godt- 
haab Mejeri. Og da 
jeg ser en Annonce 
om St. Hansmøde i 
Grønnehave Skov 
Egebjerg, L u n d ø e, Gre- 
saa ser jeg for mig 



*) Kapellan i Vig. 



ved Præsterne Lund, 
vinge, og Provst Bostrup, 
den store Folkeskare, som Aar efter Aar samledes ude 
i den dejlige Bøgeskov — og i den luftige Sal, mens 
Fuglene kvidrede uden for i Solskinnet — og Kop- 
perne skramlede bag Væggen, saa Tankerne et Øje- 
blik fløj ud til de smaa hyggelige Kaffeborde paa 
Terrassen med den smukke Udsigt over Isef jorden 
til Havnen, Ringholm og det fjerne Nakkeland. 

Der ligger nogle Billeder mellem Noderne — 
gamle og glemte — , og dér flyver et lille, tyndt Blad 
hen ad Bordet ; saa bliver det liggende. Jeg læser et 
Nummer og en Linie: O, gode Gud, vi takke dig — 
saa flagrer Bladet op paa Hækken ved Springvandet 
og lægger sig paa Avnbøgens Kviste, hvor den lette 
Sommervind leger med det i smaa Pust — eller er 
det smaa Erindringens Suk, der hvisker: 

Husker du Moders Salmebog? Husker du, den 
laa ved hendes Sygeseng Aar efter Aar? Og mindes 
du, hvordan hun i sin høje Alder stadig lærte Sal- 
mer udenad for altid at have dem hos sig? 

Og husker du din egen Salmebog, naar du van- 
drede med den op gennem Haven til Kirken, mens 

Klokkerne ringede sammen, og en Række Børn fulgte 
i dit Fodspor? Husker du Juleaften, naar Sneen 
dryssede og gjorde Havens Træer og Gange til et 
Eventyr-Rige? Hører du Sangen inde i Kirken: »Det 
kimer nu til Julefest«? Eller mindes du Paasken, 
naar Vintergækkerne ringede Foraaret ind med de- 
res hvide Klokker, og de spæde Eranthis med bøjet 
Hoved skød op af Jorden for snart efter at aabne 
sig som smaa Sole. 

»Verdens Igenfødelse Glæden igenføder« — hø- 
rer du Orgeltonerne i Kirken? 

Og glemmer du nogen Sinde Pinsen, naar Lil- 
jerne sprang ud, naar alt aandede Liv og Glæde, og 
Tonerne lød : »I al sin Glans nu straaler Solen — nu 
har vi Sommer skær og blid«. Var der noget andet 
Sted paa Jorden, hvor det som her kunde »vifte 
hjemligt gennem Løvet«? — 

Noderne er gennemsete og ordnede — , men hvor- 
ledes rive sig løs fra Springvandets Klukken, fra Dia- 
mantperlernes glade Hoppen, fra Bogfinkens Sang i 
det store Bøgetræ og fra Vimplens bløde Bugtnin- 
ger under den blaa Himmel ! En Solsort sidder i Ka- 
stanietræet og lader al sin Sommerjubel lyde over 
hele Haven. Den faar mig til at tænke paa det Hjem- 
mets Billede, som en af Børnene nylig drog frem i 
nogle Linier i en Sang ved den sidste Familiefest i 
Barndomsh j emmet : 



Se, det summer af Sol mellem Løvet, 
Æbleblomsterne drysser som Sne, 
Sommersolen har aandet paa Støvet, 
og hver Dag lader Undere ske; 
over Plæner, over Bede 
breder Blomsternes Tæppe sin Pragt, 
Finken synger sin Sang ved sin Rede, 
og i Busken staar Solsorten Vagt. 

I Jasminernes Duft blev her vugget, 

og i Plænernes Græs gik her Leg; 

og mens Gøgen i Trætoppen kukked, 

her vi drømte om hver sin Vej. 

Verden kaldte paa os alle, 

men det fremmede aldrig Sejr vandt, 

I behøvede aldrig at kalde, 

Vejen hjem var den bedste Vej, vi fandt. 



Stærens Fløjten paa Taget om Vaaren, 

Vildvins flammende Rødmen i Høst, 

Morgensolen i Gruset i Gaarden 

og ved Aften en enlig Solsorts Røst; 

Blodbøgs Luen Sommerdage 

og Akaciens lette, hvide Flor — 

hvor i Verden vi end monne drage, 

vil vi gemme lidt Muld af Hjemmets Jord. 

Det lille Blad af Moders Salmebog ligger endnu 
paa Hækken, og ovenover sidder Solsorten i Kastanie- 
træet og sender sine Toner som en inderlig Takke- 
sang op mod den blaa Himmel. 

